ആണും പെണ്ണും രാവും പകലും അഴിഞ്ഞാടുന്നു; വിവാദ പരാമര്‍ശവുമായി സുന്നി നേതാവ് – NavaKerala News\nHome/Kerala News/ആണും പെണ്ണും രാവും പകലും അഴിഞ്ഞാടുന്നു; വിവാദ പരാമര്‍ശവുമായി സുന്നി നേതാവ്\nകൊച്ചി: പത്താം ക്ലാസ് വിദ്യാര്‍ത്ഥിനിയെ സമസ്ത നേതാവ് പൊതു വേദിയില് നിന്ന് ഇറക്കിവിട്ട സംഭവം പരാമര്‍ശിച്ചുള്ള സുന്നി യുവ നേതാവ് സത്താര് പന്തല്ലൂരിന്റെ ഫെയ്‌സ്ബുക്ക് പോസ്റ്റ് വിവാദമാകുന്നു. കാലിക്കറ്റ് സര്‍വകലാശാലയില് പകലും രാത്രിയും ആണുങ്ങളും പെണ്ണുങ്ങളും അതിരുവിട്ട് അഴിഞ്ഞാടുന്നുവെന്നാണ് ഫെയ്‌സ്ബുക്കിലൂടെ സത്താര് പന്തല്ലൂരിന്റെ പരാമര്‍ശം.\nഫെയ്‌സ്ബുക്ക് പോസ്റ്റിന്റെ പൂര്‍ണരൂപം: മലപ്പുറത്തെ ഒരു ഗ്രാമപ്രദേശത്ത് നടന്ന മത ചടങ്ങില് അവാര്‍ഡ് വാങ്ങാന് മുതിര്‍ന്ന പെണ്‍കുട്ടിയെ വേദിയിലേക്ക് വിളിച്ചതിനെ വിമര്‍ശിച്ചുവെന്നതാണ് മാധ്യമങ്ങള്‍ക്ക് ചാകരയായിട്ടുള്ളത്. അന്യ സ്ത്രീ പുരുഷന്‍മാര് തമ്മില് ഇടകലരാതിരിക്കാന് പരമാവധി ശ്രദ്ധിക്കുക എന്നതാണ് ഇതിന്റെ മത താത്പര്യം. പിന്നെ വിമര്‍ശനത്തിന്റെ ശൈലി, ഉപയോഗിച്ച വാക്കുകള്, ശരീരഭാഷ ഇതൊക്കെ ഓരോ വ്യക്തികള്‍ക്ക് അനുസരിച്ച് വ്യത്യാസപ്പെട്ടെന്ന് വരാം.\nആര് അപരിഷ്‌കൃതം എന്ന് വിളിച്ചാലും ഇതാണ് മത നിയമം എന്ന് അഭിമാനത്തോടെ പറയും. അത് സ്വീകരിക്കാനും നിരാകരിക്കാനും എല്ലാവര്‍ക്കും സ്വാതന്ത്ര്യവുമുണ്ട്. സാമൂഹ്യ മാധ്യമങ്ങളും ദൃശ്യമാധ്യമങ്ങളും ആകാശ ഭൂമികള്‍ക്കിടയിലെ ഏറ്റവും വലിയ മഹാപാതകമായി ഇതിനെ അവതരിപ്പിച്ചാലും അതിലെ അവതാരകര് അപസ്മാരം ബാധിച്ചവരെപ്പോലെ കയ്യും കാലുമിട്ടടിച്ചാലും വിശ്വാസികള് മോഹാലസ്യപ്പെട്ട് വീഴുമെന്ന് ആരും വിചാരിക്കേണ്ട. നിങ്ങളുടെ ഇസ് ലാമോഫോബിക് അജണ്ടകളൊക്കെ സമുദായം തിരിച്ചറിഞ്ഞു കഴിഞ്ഞിട്ടുണ്ട്. ഈ സംഭവത്തിന്റെ മറവില് ഇസ്‌ലാമിനെ തന്നെ മോശമായി ചിത്രീകരിക്കാന് പലരും രംഗത്ത് വന്നിട്ടും തലക്കു മുകളില് തൂങ്ങിക്കിടന്നിരുന്ന ഫാഷിസം അല്പം മുകളിലോട്ട് പൊങ്ങിയതും നമുക്ക് തിരിച്ചറിയും.\nവിവാദ വിഷയത്തെ മറച്ചുവെക്കാന് മറ്റു സമുദായങ്ങളിലോ രാഷ്ട്രീയ പാര്‍ട്ടികളിലോ നടക്കുന്ന സ്ത്രീ വിരുദ്ധ നടപടികള് ചര്‍ച്ചയാക്കേണ്ട ഗതികേടൊന്നും മുസ്‌ലിം സമുദായത്തിനില്ല. അടിസ്ഥാന പരമായി, വിവാദമാക്കിയ സംഭവത്തില് തെറ്റുപറ്റിയിട്ടില്ല, തിരുത്തേണ്ടതുമില്ല. അതുകൊണ്ട് തന്നെ നിങ്ങളും അങ്ങനെ ചെയ്തില്ലേ എന്ന് തിരിച്ച് പറയുന്ന തറവേലക്ക് നമ്മളില്ല. മത സ്ഥാപനങ്ങളില് മത നിയമങ്ങള് പഠിപ്പിക്കാനും പരിശീലിപ്പിക്കാനും ഇനിയും ശ്രമങ്ങള് തുടരും. ഒറ്റപ്പെട്ട കേന്ദ്രങ്ങളില് അത് ലംഘിക്കപ്പെടുമ്പോള് ഇത്തരം ശാസനകള് തുടരുകയും ചെയ്യും. പബ്ലിസിറ്റി മോഹിയായ ഗവര്‍ണര് മുതല് ആളും തരവും നോക്കി മാത്രം പ്രതികരിക്കുന്ന വനിതാ കമ്മീഷനടക്കം പിന്തുടരാം. ഇനിയും അവസരങ്ങള് ലഭിക്കും.\n—- സത്താര് പന്തലൂര്\nfacebook samstha issue sslc student sunni leader\nഛത്തീസ്ഗഢില് സര്‍ക്കാര് ഹെലികോപ്റ്റര് തകര്‍ന്ന് രണ്ട് പേര്‍ക്ക് ദാരുണാന്ത്യം


തല്ല് വാങ്ങിച്ച് കൂട്ടി ബൗളർമാർ ; ഇന്ത്യ-ഇംഗ്ലണ്ട് ഏകദിന പരമ്പര റെക്കോർഡ് പട്ടികയിൽ | Crickerala\nതല്ല് വാങ്ങിച്ച് കൂട്ടി ബൗളർമാർ ; ഇന്ത്യ-ഇംഗ്ലണ്ട് ഏകദിന പരമ്പര റെക്കോർഡ് പട്ടികയിൽ\nBy CricKerala Author\t On Mar 29, 2021\nഇംഗ്ലണ്ടിനെതിരായ ഏകദിന പരമ്പരയിലെ മൂന്നാം മത്സരത്തിൽ ഇന്ത്യയ്ക്ക്7റൺസിന്റെ ആവേശ വിജയം. മത്സരത്തിൽ ഇന്ത്യ ഉയർത്തിയ 330 റൺസിന്റെ വിജയലക്ഷ്യം പിന്തുടർന്ന ഇംഗ്ലണ്ടിന് നിശ്ചിത 50 ഓവറിൽ9വിക്കറ്റ് നഷ്ട്ടത്തിൽ 322 റൺസ് നേടാനെ സാധിച്ചുള്ളു. വിജയത്തോടെ ഏകദിന പരമ്പര 2-1 ന് ഇന്ത്യ സ്വന്തമാക്കി.\n83 പന്തിൽ പുറത്താകാതെ 95 റൺസ് നേടിയ യുവതാരം സാം കറൺ അവസാന ഓവർ വരെ പൊരുതിയെങ്കിലും ടീമിനെ വിജയത്തിലെത്തിക്കാൻ സാധിച്ചില്ല. അവസാന ഓവറിൽ 14 റൺസ് വേണമെന്നിരിക്കെ പന്തെറിയാനെത്തിയ നടരാജൻ6റൺസ് മാത്രമാണ് ഓവറിൽ വിട്ടുനൽകിയത്. സാം കറണ് പുറമെ 50 പന്തിൽ 50 റൺസ് നേടിയ ഡേവിഡ് മലാൻ മാത്രമാണ് ഇംഗ്ലണ്ടിന് വേണ്ടി തിളങ്ങിയത്.\nഅതേസമയം ഈ ഏകദിന പരമ്പര റെക്കോർഡ് പട്ടികയിൽ ഇടം പിടിച്ചിരിക്കുകയാണ്. ഇരു ടീമും ആക്രമണ ശൈലിയിൽ ബാറ്റ് വീശിയ ഈ പരമ്പര,\nമൂന്ന് ഏകദിനങ്ങളുടെ പരമ്ബരയിലെ ഏറ്റവും കൂടുതല് സിക്സറുകള് എന്ന റെക്കോര്‍ഡാണ് തിരുത്തിക്കുറിച്ചത്. ഈ പരമ്പരയിൽ ഇരു ടീമും ചേര്‍ന്ന് 70 സിക്സറാണ് പറത്തിയത്. 2019ല് ന്യുസീലന്‍ഡ്, ശ്രീലങ്ക താരങ്ങള് മൂന്ന് കളിയില് നേടിയ 57 സിക്സറുകളുടെ റെക്കോര്‍ഡാണ് ഇന്നലെ തകര്‍ന്നത്.\nഇരു ടീമും 300 റൺസ് കടന്ന രണ്ടാം മത്സരത്തിലാണ് ഏറ്റവും കൂടുതൽ സിക്സ് (34) പിറന്നത്. ഇംഗ്ലണ്ട് ആ മത്സരത്തിൽ 20 സിക്സ് നേടിയപ്പോൾ ഇന്ത്യ 14 സിക്സ് നേടി. മൂന്നാം ഏകദിനത്തില് ഇന്ത്യ 11 സിക്സറും ഇംഗ്ലണ്ട് ഏഴും സിക്സര് പറത്തി. റിഷഭ് പന്തും ഹാര്‍ദിക് പണ്ഡ്യയും നാല് സിക്സര് വീതം നേടിയപ്പോള് സാം കറണ് മൂന്ന് സിക്സറും നേടി.\nഏറ്റവും സിക്സ് അടിച്ചത് ഇംഗ്ലണ്ടിന്റെ ഓപ്പണർ ബെയ്‌ർസ്റ്റോയാണ്.3ഇന്നിംഗ്‌സിൽ നിന്നായി 219 റൺസ് നേടിയ ബെയ്‌ർസ്റ്റോ 14 സിക്സുകൾ അടിച്ചിട്ടുണ്ട്. രണ്ടാമത്2മത്സരം മാത്രം കളിച്ച ഇന്ത്യയുടെ വിക്കറ്റ് കീപ്പർ ബാറ്റ്സ്മാൻ റിഷഭ് പന്താണ്. ഈ പരമ്പരയുടെ ടോപ്പ് സ്കോററിൽ രണ്ടാമതുള്ള പന്ത് 11 സിക്സുകൾ നേടിയിട്ടുണ്ട്.


കോച്ചും ക്യാപ്റ്റനും കാര്യങ്ങൾ തീരുമാനിക്കും :സെലക്ഷൻ കമ്മിറ്റി പിരിച്ചുവിടണം\nടി :20 ക്രിക്കറ്റ് ലോകകപ്പിലെ ഇന്ത്യൻ ടീം തോൽവി ആരാധകരെ എല്ലാം വളരെ ഏറെ ഞെട്ടിച്ചിരുന്നു. ഇത്തവണ ടി :20 ലോകകപ്പിൽ കിരീടം നേടുമെന്ന് എല്ലാ ക്രിക്കറ്റ് പ്രേമികളും വിശ്വസിച്ച വിരാട് കോഹ്ലിയും സംഘവും പക്ഷേ പ്രാഥമിക റൗണ്ടിൽ തന്നെ പുറത്തായി. എന്നാൽ ടി :20 ലോകകപ്പിലെ തകർച്ചക്ക് പിന്നാലെ ഏറ്റവും അധികം വിമർശനം നേരിടേണ്ടി വന്നത് ഇന്ത്യൻ സെലക്ഷൻ കമ്മിറ്റിക്കാണ്. സെലക്ഷൻ കമ്മിറ്റി ചില താരങ്ങളുടെ മോശം ഫോം പോലും നോക്കാതെ സ്‌ക്വാഡിലേക്ക് സെലക്ട് ചെയ്തുവെന്നുള്ള ആക്ഷേപം മുൻ താരങ്ങൾ അടക്കം ഉന്നയിച്ചിരുന്നു.ഇപ്പോൾ ഈ വിഷയത്തിൽ അഭിപ്രായം വിശദമാക്കുകയാണ് മുൻ ഇന്ത്യൻ ഹെഡ് കോച്ച് രവി ശാസ്ത്രി. ഇന്ത്യൻ ടീമിനെ തിരഞ്ഞെടുക്കുന്ന രീതിയുമായി തന്നെ യാതൊരു ബന്ധവുമില്ലാത്ത സെലക്ഷൻ കമ്മിറ്റിയെ പിരിച്ചുവിടണമെന്നാണ് രവി ശാസ്ത്രിയുടെ നിര്‍ദ്ദേശം.\n“ടീം സെലക്ഷൻ പ്രക്രിയ കേവലം ഒരു സെലക്ഷൻ കമ്മിറ്റി തീരുമാനമായി മാറുന്നത് അവസാനിപ്പിക്കണം. ടീം സെലക്ഷനിൽ കോച്ചിനും നായകനും അവരുടെ റോൾ നിർവഹിക്കാനായി അവസരം ലഭിക്കണം.എക്കാലവും പരിശീലകന്‍റെ അഭിപ്രായം ടീമിനെ സെലക്ട് ചെയ്യുന്നതിൽ പ്രധാനമാണ്. ഞാൻ അത്തരത്തിൽ ഒരു വ്യക്തിയാണ്. എനിക്ക് വിശ്വാസമുണ്ട് രാഹുൽ ദ്രാവിഡ് സമാനമായ ഒരു സ്വാതന്ത്രം വളരെ ഏറെ സെലക്ഷനിൽ ആഗ്രഹിക്കുമെന്നത്. ഇപ്പോഴത്തെ കോച്ചിനും നായകനും ടീം സെലക്ഷനിൽ അർഹമായ അവസരം, അഭിപ്രായം നൽകണം. ഞാൻ അതാണ് ആഗ്രഹിക്കുന്നത്.”രവി ശാസ്ത്രി തന്റെ അഭിപ്രായം വിശദമാക്കി.\n“എന്റെ അഭിപ്രായത്തിൽ ഇന്ത്യൻ ക്രിക്കറ്റ് ടീം സെലക്ഷനിൽ ഇംഗ്ലണ്ടിന്‍റെ ശൈലി തന്നെ ഫോളോ ചെയ്യണം. അവിടെ കോച്ചും നായകനും ടീം സെലക്ഷനിൽ വളരെ വ്യക്തമായ അഭിപ്രായങ്ങൾ തന്നെ പറയാറുണ്ട്.ആ ഒരു രീതി ഇന്ത്യൻ ക്രിക്കറ്റിലും വരണം.”ശാസ്ത്രി തന്റെ അഭിപ്രായം വ്യക്തമാക്കി.\nPrevious articleകോഹ്ലിയുമായി ഞാന് പദ്ധതിയിട്ടു. ബുംറയുയടെ അരങ്ങേറ്റം വൈകിപ്പിച്ചത് ഞാന്\nNext articleകേശവ് മഹാരാജിന്‍റെ കുറ്റി തെറിപ്പിച്ച് ജസ്പ്രീത് ബൂംറ


"വേണ്ടായിരുന്നു എന്ന് ഇപ്പോള് തോന്നുന്നു, മാപ്പ്", കാര്‍ത്തിക്കിനോട് ക്ഷമചോദിച്ച് ഗൗതം മേനോന് | Reporter Live\nBy Web Desk\tMarch 30, 2018 11:05 pm A+ A-\nനരകാസൂരന് എന്ന ചിത്രം നല്ല രീതിയില് മുന്നോട്ടുപോകുന്നതിനിടെ കാര്‍ത്തിക് നരേന്റെ സമീപനം വിഷമം സൃഷ്ടിക്കുന്നുവെന്ന് ഗൗതം മേനോന്. എന്നാല് തന്റെ ഭാഗത്ത് വീഴ്ച്ചകള് സംഭവിച്ചുവെന്നുപറഞ്ഞ ഗൗതം മേനോന് കാര്‍ത്തിക്കിനോട് മാപ്പുചോദിച്ചു.\nഎന്നാല് സിനിമയ്ക്കായി താന് പണം നല്‍കിയിട്ടുണ്ട് എന്ന് ഗൗതം മേനോന് പറഞ്ഞു. ചിത്രത്തിന്റെ ട്രെയിലര്, പോസ്റ്റര് ചിലവുകള്‍ക്കെല്ലാം വേണ്ടപോലെ പണം നല്‍കി. നരകാസൂരന്റെ 50 ശതമാനം ലാഭവിഹിതം ഒന്നും എനിക്ക് ആവശ്യമില്ല. അദ്ദേഹത്തോട് കടുപ്പിച്ച് മറുപടി പറയേണ്ടിവരുന്നത് എനിക്ക് ഒഴിവാക്കാമായിരുന്നു. അതില് ഞാന് മാപ്പുപറയുന്നു. ടീമില്‍നിന്ന് താന് പുറത്തുപോകണമെന്നാണ് കാര്‍ത്തിക്കിന്റെ ആഗ്രഹമെങ്കില് അതിനും താന് ഒരുക്കമാണെന്നും ഗൗതം മേനോന് പറഞ്ഞു.\nകഴിഞ്ഞദിവസം കാര്‍ത്തിക് നരേന് ഗുരുതരമായ ആരോപണങ്ങളാണ് ഗൗതം മേനോനെതിരെ ഉന്നയിച്ചത്. തന്റെ ചിത്രത്തിനായി പണം മുടക്കാമെന്നേറ്റിട്ടും ഉത്തരവാദിത്തം ഏറ്റെടുക്കുന്നില്ല, തന്റെ ചിത്രത്തിനായി പണം വാങ്ങിയിട്ട് അത് മറ്റുള്ള ചിത്രങ്ങള്‍ക്കായി മുടക്കുന്നു എന്നിങ്ങനെ നിരവധി ആരോപണങ്ങള് കാര്‍ത്തിക് ഉയര്‍ത്തി. ഇവ ഭാഗികമായി സമ്മതിക്കുന്നു എന്നുള്ള സൂചനയായി ഗൗതം മേനോന്റെ മാപ്പുപറച്ചില്.\nMar 30, 2018 11:05 pm\nഐഎന്‍എക്‌സ് മീഡിയ കേസ്: പീറ്റര് മുഖര്‍ജിയെ മാര്‍ച്ച് 31 വരെ സിബിഐ കസ്റ്റഡിയില്…


news | ഇന്ത്യൻ അതിർത്തിയിലും ദക്ഷിണ ചൈനാ സമുദ്രത്തിലും സംഘർഷാന്തരീക്ഷം നിലനിർത്തുന്നതിനൊപ്പം ജപ്പാനുമായും യുദ്ധത്തിന് നീക്കം; ആൾത്താമസമില്ലാത്ത സെൻകാക്കുസ് ദ്വീപുകൾ പിടിച്ചെടുക്കാൻ ചൈന ശ്രമിക്കുന്നെന്ന് ജപ്പാൻ; പ്രതിരോധ കരാർ പ്രകാരം, ചൈന ജപ്പാനെ ആക്രമിച്ചാൽ അമേരിക്കയ്ക്ക് ഇടപെടേണ്ടതായി വരും;ചൈനയുടെ ഉദ്ദേശം മറ്റൊരു ലോക മഹായുദ്ധമോ ? - MarunadanMalayalee.com\nJune 22, 202011:19 AM IST Permalink\nടോക്കിയോയിൽ നിന്നും 1,900 കിലോമീറ്റർ തെക്ക് പടിഞ്ഞാറായി സമുദ്രത്തിൽ സ്ഥിതി ചെയ്യുന്ന ആൾത്താമസമില്ലാത്ത ദ്വീപ് സമൂഹമാണ് സെൻകാക്കുസ് എന്ന് ജപ്പാനിലും ഡയോയസ് എന്ന് ചൈനയിലും അറിയപ്പെടുന്ന ദ്വീപ് സമൂഹം. 1972 മുതൽ ഇത് ജപ്പാന്റെ നിയന്ത്രണത്തിലാണ്. എന്നിരുന്നാലും നൂറ്റാണ്ടുകളായി അവയ്ക്ക് മേൽ അവകാശമുന്നയിക്കുന്നുണ്ട് ഇരു രാജ്യങ്ങളും. ഒരു തർക്ക പ്രദേശമാണെങ്കിലും ഇതുവരെ അവിടെ നേരിട്ടൊരു ഏറ്റുമുട്ടൽ നടന്നിട്ടില്ല. ഇടക്കിടക്ക് പ്രശ്നങ്ങൾ ഉയർന്നു വരുമ്പോൾ ഇരു രാജ്യങ്ങളും തമ്മിൽ സംസാരിച്ച് തീർക്കാറാണ് പതിവ്.\nഎന്നാൽ തീർത്തും അപ്രതീക്ഷിതമായ ചില സംഭവവികാസങ്ങൾ ഈ മേഖലയിൽ ഒരു യുദ്ധത്തിന്റെ സാധ്യത വർദ്ധിപ്പിച്ചിരിക്കുകയാണ്. സെൻകാക്കു ദ്വീപിന് സമീപം കടലിൽ ചൈനയുടെ കപ്പലുകൾകാണപ്പെടുന്നു എന്ന ജപ്പാൻ തീരദേശ സേനയുടെ അറിയിപ്പാണ് ഇപ്പോൾ ആശങ്ക പടർത്തുന്നത്. ഏപ്രിൽ പകുതി മുതൽ ഈ ഭാഗത്ത് ചൈനയുടെ കപ്പലുകൾ സ്ഥിരമായി കാണപ്പെടുന്നു എന്നാണ് റിപ്പോർട്ടുകൾ. ഇത് ഒരു സൈനിക നടപടിയിലേക്ക് നീങ്ങിയാൽ തീർച്ചയായും ലോകം ഭയത്തോടെ കാത്തിരിക്കുന്ന അമേരിക്കൻ-ചൈന യുദ്ധം ഒരു യാഥാർത്ഥ്യമായേക്കും. കാരണം, ജപ്പാനുമായി അമേരിക്ക ഒപ്പിട്ടിട്ടുള്ള പ്രതിരോധ കരാർ അനുസരിച്ച് ജപ്പാനെ ഏതെങ്കിലും വിദേശ രാജ്യങ്ങൾ ആക്രമിച്ചാൽ അമേരിക്കയും അവരുമായുള്ള യുദ്ധത്തിൽ ജപ്പാനോടൊപ്പം ചേരണം.\nസെൻകാക്കു ദ്വീപുകൾ തങ്ങളുടെ പരമാധികാരത്തിൻ കീഴിലുള്ള പ്രദേശമാണെന്ന് ജപ്പാൻ അവകാശപ്പെടുമ്പോൾ, ഇത് ചരിത്രപരമായി തന്നെ ചൈനയുടേതാണെന്നാണ് ചൈന വാദിക്കുന്നത്. അതുകൊണ്ട് തന്നെ അവിടെ പട്രോളിങ് നടത്തുന്നതിൽ തടസ്സമില്ലെന്നും അവർ പറയുന്നു. ചൈനീസ് സർക്കാർ ഉടമസ്ഥതയിലുള്ള മാധ്യമങ്ങളിലും സമാനമായ അവകാശവാദങ്ങൾ വന്നിരുന്നു. നിലവിൽ ജപ്പാനിലെ ഇഷിഗാക്കി നഗരസഭ കൗൺസിലാണ് ഈ ദ്വീപിന്റെ ഭരണകാര്യങ്ങൾ നിർവ്വഹിക്കുന്നത്. ഭരണപരമായ സൗകര്യത്തിനായി ഇതിനെ നഗരത്തിലെ ആവാസമേഖലകളുടെ ഭരണ സംവിധാനത്തിൽ നിന്നും അടർത്തി പ്രത്യേക മേഖല രൂപീകരിക്കുവാൻ ഈയിടെ നഗരസഭ തീരുമാനിച്ചിരുന്നു. ഇത്, ഈ ദ്വീപ് സമൂഹം തർക്കങ്ങൾക്ക് ഇടനൽകാതെജപ്പാന്റെ ഭാഗമാണെന്ന് തെളിയിക്കുന്നു. ഇതാണ് ഇപ്പോൾ ചൈനയെ പ്രകോപിപ്പിച്ചിരിക്കുന്നത്.\nഇതിന് മുൻപ് സ്വകാര്യ സ്വത്തായിരുന്ന ഈ ദ്വീപ് സമൂഹം 2012-ൽ ജപ്പാൻ ദേശസാത്ക്കരിച്ചപ്പോഴാണ് ഇതിന് മുൻപ് ഇവിടെ പ്രതിസന്ധി ഉണ്ടായത്. ജപ്പാന്റെ ഈ തീരുമാനം ചൈനയിൽ വലിയ പ്രതിഷേധത്തിന് ഇടയാക്കിയിരുന്നു. ജാപനീസ് സ്റ്റോറുകളും ജാപനീസ് കാറുകളും അന്ന് അക്രമത്തിനിരയായിരുന്നു. ജപ്പാൻ എമ്പസിക്ക് നേരേയും ആക്രമണമുണ്ടായിരുന്നു.\nദ്വീപിന്റെ ഉടമസ്ഥാവകാശവും ചരിത്രവും\n1400 മുതൽ ഈ ദ്വീപ് തങ്ങളുടേതാണെന്നാണ് ചൈന അവകാശപ്പെടുന്നത്. എന്നാൽ 1885 ൽ നടന്ന സർവ്വേയിൽ ഇത് ചൈനയുടെ നിയന്ത്രണത്തിൽ ആയിരുന്നു എന്ന് കാണിക്കുവാൻ യാതോരു തെളിവും ഇല്ലെന്നും അതിനാൽ 1895 മുതൽ ഇത് ജപ്പാന്റെ അധികാരപരിധിയിലുള്ള പ്രദേശമായി കണക്കാക്കുകയാണെന്നുമാണ് ജപ്പാൻ അവകാശപ്പെടുന്നത്.ജപ്പാൻ വിദേശകാര്യ മന്താലയത്തിന്റെ രേഖകൾ പ്രകാരം ഒരു കാലത്ത് ഏകദേശം 200 പേരോളം ഈ ദ്വീപിലുണ്ടായിരുന്നതായും പറയപ്പെടുന്നു. ഉണക്കമീൻ, കടൽ പക്ഷികളുടെ തൂവലുകൾ എന്നിവയുടെ വിപണനമായിരുന്നു അവരുടെ മുഖ്യ വരുമാനമാർഗ്ഗം.\n1932-ൽ ജപ്പാൻ ഈ ദ്വീപ് അവിടത്തെ അന്തേവാസികൾക്ക് വിറ്റു. എന്നാൽ 1940-ഓടെ അവിടം ജനവാസമില്ലാതെയായിത്തീരുകയായിരുന്നു. രണ്ടാം ലോകമഹായുദ്ധത്തിലെ ജപ്പാന്റെ തോൽവി ഈ ദ്വീപിനെ സംബന്ധിച്ച പ്രശ്നങ്ങൾക്ക് പുതിയ മാനം നൽകി. യു എസിന്റെ അധിനിവേശ സൈന്യമായിരുന്നു അപ്പോൾ ഈ ദ്വീപ് ഭരിച്ചിരുന്നത്. പിന്നീട് 1972 ൽ ഓക്കിനാവയിൽ നിന്നുള്ള പിന്മാറ്റത്തിന്റെ ഭാഗമായി അമേരിക്ക ഈ ദ്വീപ് ജപ്പാന് കൈമാറുകയായിരുന്നു. അതേ സമയം തെയ്വാനും ഈ ദ്വീപിൽ അവകാശവാദം ഉന്നയിക്കുന്നുണ്ട്.\nഅതിനാൽ തന്നെ, ജപ്പാൻ സെൽഫ് ഡിഫൻസ് ഫോഴ്സിന്റെ കഴിഞ്ഞ കുറേകാലങ്ങളായുള്ള പ്രധാന ജോലി ഈ ദ്വീപിന്റെ സംരക്ഷണമാണ്. ഈ ദ്വീപിന്റെ സംരക്ഷണത്തിനായി ഒരു പുതിയ സൈനിക ആസ്ഥാനവും ജപ്പാൻ ഇവിടെ ഒരുക്കിയിട്ടുണ്ട്.ജപ്പാൻ നേവിയും ഇവിടെ കാവലുണ്ട്. കൗൺസിൽ ഓഫ് ഫോറിൻ റിലേഷൻസിന്റെ അനുമാനപ്രകാരം, ജനവാസമില്ലെങ്കിലും ഈ ദ്വീപിന് സാമ്പത്തിക പ്രാധാന്യം ഏറെയുണ്ട്. എണ്ണയുടെയും പ്രകൃതിവാതകത്തിന്റെയും സ്രോതസ്സുകൾ, പ്രധാന കപ്പൽ പാതകളോടുള്ള സാമീപ്യം, ദ്വീപിനോട് ചേർന്നുള്ള ഭാഗങ്ങളിലെ മത്സ്യ സമ്പത്ത് എന്നിവ ഈ ദ്വീപിന്റെ സാമ്പത്തിക പ്രാധാന്യം വർദ്ധിപ്പിക്കുന്നു.\nഒരു സൈനിക നീക്കത്തിനുള്ള സാധ്യതകൾ\nആഗോള നിരീക്ഷകരുടെ അഭിപ്രായപ്രകാരം അതീവ ശ്രദ്ധ ആവശ്യമുള്ള ഒരു മേഖലയാണ് ഇത്. ദക്ഷിണ ചൈന സമുദ്രത്തിലെ സൈനീക നീക്കങ്ങൾ, ചൈന- തായ്വാൻ തർക്കം, ഉത്തരകൊറിയയുടെ അണുവായുധ ശേഖരം എന്നിവയൊക്കെ ഈ മേഖലയേ ഏത് നിമിഷവും പൊട്ടിത്തെറിക്കാവുന്ന ഒരു ബോംബാക്കി മാറ്റിയിരിക്കുന്നു. ഏഷ്യാ മാരിടൈം ട്രാൻസ്പെരൻസി ഇനിഷീയേറ്റീവിന്റെ അഭിപ്രായപ്രകാരം, കേടായ ഒരു കപ്പലിലെ ജീവനക്കാർ ഈ ദ്വീപിൽ അഭയം പ്രാപിച്ചാലോ, യന്ത്രത്തകരാറ് മൂലം ഒരു വിമാനം ഇവിടെ എമർജൻസി ലാൻഡിങ് നടത്തുകയോ ചെയ്താൽ പോലും യുദ്ധ സാധ്യത വളരെ കൂടുതലാണിവിടെ.\nചൈനയുടെ മത്സ്യബന്ധനത്തൊഴിലാളികളോ, തീരദേശ സംരക്ഷണ സേനയിലെ അംഗങ്ങളോ, സൈന്യമോ ഇവിടെ എത്തിയാൽ ജപ്പാന്റെ തീരദേശ സംരക്ഷണ സേനക്ക് അവരെ നീക്കം ചെയ്യേണ്ടതായി വരും. ഈ ദ്വീപിന് മേലുള്ള ജപ്പാന്റെ അവകാശത്തെ അംഗീകരിക്കാത്ത ചൈന തീർച്ചയായും തിരിച്ചടിച്ചെന്നും ഇരിക്കും. ഇന്നത്തെ സാഹചര്യത്തിൽ അതിന് സാധ്യത കൂടുതലാണെന്നാണ് എ എം ടി ഐ പറയുന്നത്.\nഇന്തോ പസഫിക് മേഖലയിലാകെ പുതിയ അവകാശവാദങ്ങളുമായി ചൈന ഇറങ്ങിയിരിക്കുകയാണ്. ദക്ഷിണ ചൈന സമുദ്രത്തിൽ കൃത്രിമ ദ്വീപ് നിർമ്മിച്ച് സൈനിക താവളവും ഒരുക്കികഴിഞ്ഞു.മാത്രമല്ല, ഇന്തോനേഷ്യയുടെ അധികാര പരിധിയിലുള്ള സമുദ്രത്തിലേക്ക് ഒരു സർവ്വേ കപ്പലിനെ അയയ്ക്കുകയും ചെയ്തിട്ടുണ്ട്. കഴിഞ്ഞ കുറച്ച് ആഴ്‌ച്ചകളായി തായ്വാന്റെ അതിർത്തി ലംഘിക്കുക എന്ന തെ ചൈനീസ് യുദ്ധവിമാനങ്ങൾ ഒരു പതിവാക്കിയിരിക്കുകയാണ്.\nഅതുപോലെ പൂർവ്വ ചൈനാ സമുദ്രത്തിലെ ദ്വീപുകൾക്ക് മീതെയുള്ള അവകാശവാദത്തിലും ചൈന പുതിയൊരു വർഗ്ഗീകരണം നടത്തിയിരിക്കുകയാണ്. ഇവയ്ക്ക് സർക്കാർ ഹൈറാർക്കിയിൽ കൂടുതൽ പ്രധാനപ്പെട്ട സ്റ്റാറ്റസ് നൽകിയാണ് അവ തങ്ങളുടെ ഭാഗമാണെന്ന് ചൈന പറയാതെ പറഞ്ഞത്. എന്നാൽ സെൻകാക്കുസ് ദ്വീപിന് വേണ്ടി ഒരു യുദ്ധത്തിന് ചൈന തയ്യാറാകില്ലെന്നും ചില നിരീക്ഷകർ കരുതുന്നു. ജപ്പാനുമായൊരു യുദ്ധമുണ്ടായാൽ അമേരിക്കക്കും യുദ്ധത്തിന് ഇറങ്ങേണ്ടിവരും. ചൈന അത് ഇഷ്ടപ്പെടുന്നില്ല എന്ന് ചിലർ കരുതുന്നു.\nഎന്നാൽ രണ്ടാം ലോക മഹായുദ്ധത്തിന് സമാനമായ സാഹചര്യമാണെന്നാണ് മറ്റു ചിലർ പറയുന്നത്. അമിതമായ ആഗ്രഹങ്ങൾ, സ്വന്തം കഴിവിൽ അമിതമായ ആത്മവിശ്വാസം അതുപോലെ വിജയത്തിനായി എന്ത് മാർഗ്ഗവും സ്വീകരിക്കാനുള്ള മടിയില്ലായ്മ. ഹിറ്റ്ലറിന്റെ ഈ ഗുണങ്ങൾക്കൊപ്പം വിഢിത്തവും ഷീ ജിൻപിംഗിൽ കാണാനാവുണ്ടെന്നാണ് ഇക്കൂട്ടർ പറയുന്നത്. അതേ സമയം ഹിറ്റ്ലർ അനുഭവിക്കാത്ത മറ്റൊന്നു കൂടി ഷീ അനുഭവിക്കുന്നുണ്ട്, ജനങ്ങളുടെ അസംതൃപ്തി. ഇപ്പോൾ തന്നെ ജനാധിപത്യത്തെ കുറിച്ചും അഭിപ്രായ സ്വാതന്ത്ര്യത്തെ കുറിച്ചുമൊക്കെ ചില കോണുകളിൽ നിന്നും സംസാരങ്ങൾ വരുവാൻ തുടങ്ങിയിട്ടുണ്ട്.\nകൊറോണയെ കൈകാര്യം ചെയ്ത രീതികളും ജനങ്ങളിൽ അതൃപ്തി ഉളവാക്കിയിട്ടുണ്ട്. അതുകൊണ്ടു തന്നെ ജനങ്ങളെ കൂടെ നിർത്താനും, പാർട്ടിക്കുള്ളിൽ തന്റെ ശക്തി തെളിയിക്കുവാനും ഒരു അസാമാന്യമായ നേട്ടം ഷീക്ക് ഇന്നത്തെ സാഹചര്യത്തിൽ ആവശ്യമാണ്. അത്യാഗ്രഹം വിവേകത്തേ കെടുത്തുമ്പോഴാണ് മണ്ടത്തരങ്ങളിലേക്ക് എടുത്തുചാടാൻ മനുഷ്യർ പ്രേരിപ്പിക്കപ്പെടുന്നത് എന്ന് ഹിറ്റലറുടെ ചരിത്രവും നമ്മെ പഠിപ്പിക്കുന്നു. അതുകൊണ്ടുതന്നെയാണ് ചൈന ഇപ്പോൾ ഉന്നം വയ്ക്കുന്നത് ഒരു ലോകമഹായുദ്ധത്തിന് തന്നെയാണെന്ന് പല പാശ്ചാത്യ നിരീക്ഷകരും കരുതുന്നത്. അങ്ങനെ സംഭവിച്ചാൽ അത് ചൈനയുടെ നാശത്തിലേ കലാശിക്കൂ എന്നും അവർ പറയുന്നു.


Tue Sep 28 2021 01:14:37 GMT+0530 (India Standard Time)\nNSH3 May 2021 5:27 AM GMT\nതിരുവനന്തപുരം: നിയമസഭാ തിരഞ്ഞെടുപ്പിലെ ചരിത്രവിജയത്തിനു പിന്നാലെ മുഖ്യമന്ത്രി പിണറായി വിജയന് തിങ്കളാഴ്ച തലസ്ഥാനത്തെത്തി. കണ്ണൂരില്‍നിന്ന് വിമാനമാര്‍ഗം കുടുംബാംഗങ്ങള്‍ക്കൊപ്പമാണ് അദ്ദേഹം തിരുവനന്തപുരത്തെത്തിയത്. ഇന്ന് ഉച്ചയ്ക്ക് 12 മണിക്ക് രാജ്ഭവനിലെത്തി ഗവര്‍ണര് ആരിഫ് മുഹമ്മദ് ഖാനെ സന്ദര്‍ശിച്ച് രാജിക്കത്ത് നല്‍കും. പുതിയ മന്ത്രിസഭയുടെ സത്യപ്രതിജ്ഞ ഏഴിനോ പത്തിനോ നടക്കാന് സാധ്യതയുണ്ട്.\nഗവര്‍ണര് രാജിക്കത്ത് അംഗീകരിച്ച് മുഖ്യമന്ത്രിയോട് ഗവര്‍ണര് കാവല് മന്ത്രിസഭയായി തുടരാന് ആവശ്യപ്പെടും. തിരഞ്ഞെടുപ്പ് ഫലം പ്രസിദ്ധീകരിച്ച് തിരഞ്ഞെടുപ്പ് കമ്മീഷന് വിജ്ഞാപനം പുറപ്പെടുവിച്ച ശേഷമാവും പുതിയ സര്‍ക്കാര് രൂപീകരണം സംബന്ധിച്ച ഔദ്യോഗിക നടപടികള് ആരംഭിക്കുക. പുതിയ നിയമസഭ രൂപവത്കരിക്കുന്നത് കേന്ദ്ര തിരഞ്ഞെടുപ്പ് കമ്മീഷനാണ്. അത് ചൊവ്വാഴ്ചയോടെയുണ്ടാവും.\nഎല്‍ഡിഎഫ് മുഖ്യമന്ത്രിയെ നിശ്ചയിച്ച് ഗവര്‍ണറെ അറിയിക്കുന്നതോടെ മന്ത്രിസഭാ രൂപീകരണത്തിന് അദ്ദേഹം ക്ഷണിക്കും.തിരഞ്ഞെടുപ്പ് പെരുമാറ്റച്ചട്ടം നാലാം തിയ്യതി വരെ തുടരും. ബുധനാഴ്ച മുതല് ഒമ്പതാം തിയ്യതിവരെ കൊവിഡ് പ്രതിരോധത്തിന്റെ ഭാഗമായി കര്‍ശന നിയന്ത്രണങ്ങള് പ്രഖ്യാപിച്ചിട്ടുണ്ട്. അതിനാല്, പത്തിന് സത്യപ്രതിജ്ഞ നടക്കാനാണ് കൂടുതല് സാധ്യത.\nCM arrives in trivandrum resign letter hand over to governor today


ഹാരി രാജകുമാരനും, ഭാര്യ മേഗനും സീനിയർ രാജകുടുംബാംഗങ്ങൾ എന്ന പദവി ഉപേക്ഷിക്കുന്നു. തീരുമാനത്തിൽ ബക്കിംഗ്ഹാം കൊട്ടാരത്തിന് അതൃപ്തി . | Malayalam UK\nJanuary 09 04:00 2020 by News Desk\tPrint This Article\nബ്രിട്ടൻ :- ഹാരി രാജകുമാരനും, ഭാര്യ മേഗനും സീനിയർ രാജകുടുംബാംഗങ്ങൾ എന്ന പദവി ഉപേക്ഷിക്കാൻ തീരുമാനിച്ചിരിക്കുകയാണ്. സാമ്പത്തികപരമായി സ്വാതന്ത്ര്യം നേടാനുള്ള തീരുമാനത്തിലാണ് തങ്ങൾ എന്നും അവർ പറഞ്ഞു. യുകെയിലും, നോർത്ത് അമേരിക്കയിലുമായി തങ്ങളുടെ സമയം ചെലവഴിക്കാനാണ് ഇരുവരുടേയും തീരുമാനം. ഇരുവരുടെയും തീരുമാനത്തിൽ ബക്കിംഗ്ഹാം കൊട്ടാരത്തിനു അതൃപ്തി ഉണ്ടെന്നാണ് റിപ്പോർട്ടുകൾ. ആരുമായും ചർച്ച ചെയ്യാതെയാണ് ഇരുവരും തീരുമാനത്തിൽ എത്തിച്ചേർന്നിരിക്കുന്നത്.\nതങ്ങളുടെ കുറെ നാളത്തെ ആലോചനകൾക്ക് ശേഷം ആണ് ഇത്തരത്തിൽ ഒരു തീരുമാനത്തിൽ എത്തിച്ചേർന്നത് എന്ന് ഹാരി രാജകുമാരൻ പറഞ്ഞു. എലിസബത്ത് രാജ്ഞിയോട് തങ്ങളുടെ എല്ലാ പിന്തുണയും അവർ പ്രഖ്യാപിച്ചു. എന്നാൽ തങ്ങൾ സ്വാതന്ത്ര്യം ആഗ്രഹിക്കുന്നുവെന്നും അദ്ദേഹം പറഞ്ഞു.\nഹാരി രാജകുമാരന്റെ ഈ തീരുമാനത്തോട് രാജകുടുംബത്തിന് ശക്തമായ അമർഷം ഉണ്ടെന്ന് ബിബിസി റോയൽ കറസ്പോണ്ടന്റ് ജോണി ഡൈമോണ്ട് വ്യക്തമാക്കി. ഹാരി രാജകുമാരനും, ഭാര്യ മേഗനും, രാജകുടുംബവും തമ്മിലുള്ള ഭിന്നതകളെ ആണ് ഈ തീരുമാനം വെളിവാക്കുന്നത് എന്ന് അദ്ദേഹം പറഞ്ഞു. ക്രിസ്മസ് കാലത്തും ഇവർ ആറു ആഴ്ചത്തെ അവധിയെടുത്ത് കാനഡയിൽ പോയിരുന്നു. രാജകുടുംബത്തിന്റെ പ്രതികരണത്തിന് കാത്തിരിക്കുകയാണ് ജനങ്ങൾ.


Le Femme Nikita / ലാ ഫെം നികിത (1990) - എംസോൺ\nഎം-സോണ് റിലീസ് – 924\nപെൺസിനിമകൾ – 02\nസംവിധാനം Luc Besson\nമയക്കു മരുന്നിനു അടിമകൾ അയ നാല് സുഹൃത്തുക്കൾ ചേർന്ന് ഒരു മെഡിക്കൽ സ്റ്റോർ കൊള്ളയടിക്കാൻ പദ്ധതിയിടുന്നു. മെഡിക്കൽ സ്റ്റോർ കൂട്ടത്തിൽ ഒരാളുടെ അച്ഛൻ തന്നെ നടത്തുന്നതാണ്. അവിടെനിന്നും ലഹരിയുള്ള മരുന്നുകൾ മോഷ്ടിക്കുകയാണ് അവരുടെ ലക്ഷ്യം. എന്നാൽ മോഷണ ശ്രമത്തിനിടെ ശബ്ദം കേട്ട് അച്ഛൻ ഉണർന്ന് കള്ളന്മാരെ പിടിക്കാൻ തീരുമാനിക്കുന്നതോടെ ശ്രമം പാളുന്നു. സ്ഥലത്തേക്ക് പോലീസ് കൂടി എത്തുന്നതോടെ മോഷണം വെടിവയ്പ്പിലും കൊലയിലും എത്തിച്ചേരുന്നു. അവിടെ നിന്നും ജീവനോടെ അവശേഷിച്ച മോഷ്ടാക്കളിൽ ഒരാളായ നിഖിത ജീവപര്യന്തം ജയിൽ ശിക്ഷയ്ക്ക് വിധിക്കപ്പെടുന്നു. എന്നാൽ ജീവപര്യന്തം ജയിൽ ശിക്ഷയ്ക്ക് പകരം വിഷം കുത്തി വെച്ചുള്ള വധശിക്ഷയാണ് അവളെ ജയിലിൽ കാത്തിരുന്നത്. എന്നാൽ അതൊരു മറ മാത്രമായിരുന്നു. അവിടെനിന്നും നിഖിതയുടെ ജീവിതത്തിൽ സംഭവിക്കുന്ന അസാധാരണമായ സംഭവങ്ങളും അതിനോട് പൊരുത്തപ്പെടാൻ ഉള്ള നിഖിതയുടെ ശ്രമവുമാണ് ഈ സിനിമയുടെ ഇതിവൃത്തം.\nLuc Besson തിരക്കഥയും സംവിധാനവും നിർവഹിച്ചു 1990 ൽ ഫ്രഞ്ച് ഭാഷയിൽ ഇറങ്ങിയ ഒരു മിസ്റ്ററി /ഡ്രാമ /ത്രില്ലർ ആണ് ഈ ചിത്രം. Anne Parillaud നിഖിത ആയി അഭിനയിക്കുന്നു. 1997 ൽ ഇതേ പേരിലും 2010 ൽ നിഖിത എന്ന പേരിലും ഈ സിനിമയെ ആസ്പദമാക്കി സീരീസുകൾ വന്നിട്ടുണ്ട്. മറ്റു ചില adaptations ഉം റീമേക്കുകളും കൂടി ഈ ചിത്രത്തിന് ഉണ്ടായിട്ടുണ്ട്.\nFiled Under: Action, French, Thriller, WomenFest Tagged: Nikhil Vijayarajan


My Daughter Akshara Must Find Her Own Way: Sarika - Malayalam Filmibeat\n| Updated: Monday, December 9, 2013, 10:20 [IST]\nബിഗ് ബിയ്ക്കും ധനുഷിനുമൊപ്പം ബോളിവുഡില് അരങ്ങേറ്റം കുറിക്കുന്ന അക്ഷര ഹസനെ അഭിനയത്തിന്റെ കാര്യത്തില് ആരും ഉപദേശിക്കേണ്ടതില്ല. അഭിനയം അക്ഷരയുടെ രക്തത്തിലലിഞ്ഞതാണ്. അച്ഛന് ഉലകനായകന് കമല് ഹസന്, അമ്മ ഒരുകാലത്ത് സിനിമയില് നിറഞ്ഞുനിന്ന സരിക, ചേച്ചി ഇപ്പോള് തെന്നിന്ത്യന് സിനിമകളിലൂടെ ശ്രദ്ധേയയായ ശ്രുതി ഹസ്സന്. അപ്പോള് പിന്നെ ചെറുപ്പംമുതല് സിനിമയും അഭിനയവും കണ്ടുവളര്‍ന്ന കുട്ടി.\nഎന്നാലും നടിമാരായ അമ്മയ്ക്കും ചേച്ചിക്കും അഭിനയത്തെ കുറിച്ച് അക്ഷരയ്‌ക്കൊന്ന് പറഞ്ഞുകൊടുത്തുകൂടെ എന്നാവും. അതിന്റെ ആവശ്യവുമില്ലെന്നാണ് അമ്മ സരിക പറയുന്നത്. അക്ഷരയ്ക്ക് അവളുടെ വഴി കണ്ടെത്താനറിയാമെന്നും അതവള് കണ്ടെത്തുമെന്നുമാണ് ഒരുകാലത്ത് സിനിയില് നിറഞ്ഞുനിന്ന അഭിനേത്രിയും അക്ഷരയുടെ അമ്മയുമായ സരിക പറയുന്നത്.\nഎല്ലാ തലമുറയ്ക്കും അഭിനയത്തില് അവരുടേതായ സ്റ്റൈലുണ്ട്. നമുക്കറിയാവുന്ന കാര്യം അവരുമായി പങ്ക് വയ്ക്കാം എന്നല്ലാതെ മറ്റൊന്നും തനിക്ക് പറഞ്ഞുകൊടുക്കാനറിയില്ലെന്നും ഉപദേശിക്കാന് താത്പര്യമില്ലെന്നും സരിക പറഞ്ഞു. എന്റെ രണ്ട് മക്കളും അവരുടെ മേഖല കണ്ടു പിടിച്ചതിലും അവിടെ നന്നായി ജോലിചെയ്യുന്നതില് സന്തോഷമുണ്ട്.\nമക്കളുമായി ഞാന് സിനിമാകാര്യങ്ങള് ചര്‍ച്ച ചെയ്യാറുണ്ട്. സിനിമയില് സ്ത്രീകഥാപാത്രങ്ങള്‍ക്ക് മാറ്റം വരുന്നുണ്ടെന്ന് പറയുന്നുണ്ടെങ്കിലും അത് സംഭവിക്കുന്നില്ല. വ്യത്യസ്ത റോളുകള് ചെയ്യാന് തയ്യാറായാലും കുടുബാംഗങ്ങള്‍ക്കപ്പുറം ഒന്നും നല്‍കാറില്ല. കഥാഗതിയില് മാറ്റം വരുത്തണമെന്ന് പറഞ്ഞാല് കഥയിലില്ലാത്ത ഒരു സഹോദരിയെയോ ഐറ്റംഗേളിനേയോ സൃഷ്ടിക്കുന്നു- സരിക പറഞ്ഞു.\nRead more about: akshara hassan kamal hassan sruthi hassan bollywod actor actress dhanush amithabh bhachchan mother sarika അക്ഷര ഹസന് കമല്‍ഹസന് സരിക അമ്മ ബോളിവുഡ് നടി നടന് ധനുഷ് അമിതാഭ് ബച്ചന്


സംസ്ഥാനത്ത് കടുത്ത കോവിഡ് നിയന്ത്രണങ്ങള്; കടകള് ഒമ്പത് മണിക്ക് മുമ്പ് അടയ്ക്കണം, പൊതുപരിപാടികൾക്കും വിവാഹങ്ങൾക്കും 100 പേർ മാത്രം – IRINJALAKUDALIVE.com\nകൊവിഡ് വ്യാപനം കണക്കിലെടുത്ത് സംസ്ഥാനത്ത് കടുത്ത നിയന്ത്രണങ്ങൾ നിലവിൽ വന്നു. കടകള് ഒമ്പത് മണിക്ക് മുമ്പ് അടയ്ക്കണം, പൊതുപരിപാടികൾക്കും വിവാഹങ്ങൾക്കും 100 പേർ മാത്രം. പൊതുചടങ്ങുകൾ രണ്ട് മണിക്കൂറിൽ താഴെ ആക്കി നിജപ്പെടുത്താനാണ് നിര്‍ദ്ദേശം. പൊതുപരിപാടിക്ക് സദ്യ പാടില്ല. പാക്കറ്റ് ഫുഡിന് മാത്രം അനുമതി.\nപൊതുപരിപാടിക്ക് അകത്ത് 100 പേർ മാത്രവും പുറത്ത് 200 പേർക്ക് മാത്രം പ്രവേശനം എന്ന രീതിയില് ചുരുക്കണം. കൂടുതൽ പേരെ പങ്കെടുപ്പിക്കണം എങ്കിൽ ആർടിപിസിആർ പരിശോധന നിർബന്ധമായിരിക്കും. ഹോട്ടലുകളിൽ 50 ശതമാനം മാത്രം പേര്‍ക്ക് മാത്രമായിരിക്കും പ്രവേശനാനുമതി. മെഗാ ഷോപ്പിംഗ് ഫെസിവലിന് നിരോധനം ഏര്‍പ്പെടുത്തി. ചീഫ് സെക്രട്ടറി കോർ കമ്മിറ്റി യോഗത്തിലാണ് തീരുമാനം.


മുഖം വെളുക്കാന് ‘തൈര്’ കൊണ്ടു ചില വിദ്യകൾ..\nതൈര് ഉപയോഗിക്കുമ്പോള് ഓരോ ചര്‍മ്മത്തിന്റേയും സ്വഭാവം അറിഞ്ഞ് വേണം ഉപയോഗിക്കാന് എന്നതാണ് ശ്രദ്ധിക്കേണ്ടത്. കാരണം ഓരോ ചര്‍മ്മത്തിനും ഓരോ സ്വഭാവമാണ്. ചിലരില് എണ്ണമയമുള്ള ചര്‍മ്മമാണെങ്കില് ചിലരില് വരണ്ട ചര്‍മ്മമായിരിക്കും. അതുകൊണ്ട് തന്നെ ഇത്തരം കാര്യങ്ങള് ആദ്യം അറിഞ്ഞിരിക്കണം. തൈര് ഉപയോഗിച്ച് മുഖത്തിന് നിറം വര്‍ദ്ധിപ്പിക്കാന് എന്തൊക്കെ കാര്യങ്ങള് ശ്രദ്ധിക്കണം.\nതൈര് സ്ഥിരമായി മുഖത്ത് തേക്കുന്നതിലൂടെ ഇത് ചര്‍മ്മത്തിന്റെ എല്ലാ പ്രശ്‌നങ്ങളേയും ഇല്ലാതാക്കി ചര്‍മ്മത്തിന് ആരോഗ്യവും സൗന്ദര്യവും നല്‍കുന്നു. 24 മണിക്കൂറും ഫ്രെഷ് ആയിരിക്കാന് തൈര് സഹായിക്കുന്നു.\nഎപ്പോഴും ആരോഗ്യമുള്ള ചര്‍മ്മം ആയിരിക്കണം എന്നതാണ് എല്ലാവരുടേയും ആഗ്രഹം. എന്നാല് പലപ്പോഴും ഇന്നത്തെ ജീവിത രീതി ഇതിന് സാധിക്കാതെ വരുന്നു. അതുകൊണ്ട് തന്നെ ഇതിനെ പ്രതിരോധിക്കാന് ആരോഗ്യമുള്ള ചര്‍മ്മത്തിനും സഹായിക്കുന്ന ഒന്നാണ് തൈര്. ഇതിലെ ആന്റിബാക്ടീരിയല് പ്രോപ്പര്‍ട്ടീസ് ആണ് പലപ്പോഴും ചര്‍മ്മത്തിന്റെ ആരോഗ്യം സംരക്ഷിക്കാന് സഹായിക്കുന്നത്….\nതൈരും നാരങ്ങ നീരും;\nവ്യായാമത്തോടുള്ള പ്രണയം അറിയിക്കാൻ വിവാഹവേദിയിൽ പുഷ് അപ്പുമായി വധു വരന്മാർ\nസ്ത്രീകള്‍ക്കെതിരെയുള്ള സൈബര് കുറ്റകൃത്യങ്ങളുടെ എണ്ണത്തില് രേഖപ്പെടുത്തുന്നത് വ...\nകേരള വിവാഹധൂര്‍ത്തും ആര്‍ഭാടവും നിരോധന ബില് വനിതാ കമ്മിഷന് സര്‍ക്കാരിന് സമര്‍പ്പ...\nസമ്മതമില്ലാത്ത ലൈംഗിക ബന്ധം ബലാത്സംഗം,ഭർത്താവ് ലൈംഗീകമായി പീഡിപ്പിച്ചാല് വിവാഹ മോ...\nവിവാഹം: സ്വയം തീരുമാനം എടുക്കുന്ന മലയാളി യുവതികളുടെ എണ്ണത്തില് വര്‍ധന\nആർത്തവത്തെക്കുറിച്ചുള്ള ആകുലതകൾ നിറഞ്ഞ സ്കൂൾ കാലഘട്ടം ഓർത്തെടുത്ത് ഗായിക ജ്യോത്സ്ന\nരണ്ട് യോനിയും രണ്ട് ഗർഭപാത്രവുമുള്ള യുവതി അമ്മയായി


'വല്യേട്ടന്' എച്ച്ഡി പതിപ്പ് ആമസോണ് പ്രൈമില് - Malayalam News\n‘വല്യേട്ടന്’ എച്ച്ഡി പതിപ്പ് ആമസോണ് പ്രൈമില്\nമമ്മൂട്ടിയെ നായകനാക്കി ഷാജി കൈലാസ് സംവിധാനം ചെയ്ത സൂപ്പര്‍ഹിറ്റ് ചിത്രം ‘വല്യേട്ടന്‍റെ’ റീമാസ്റ്റേര്‍ഡ് പതിപ്പ് പുറത്തെത്തി. പ്രമുഖ ഒടിടി പ്ലാറ്റ്ഫോം ആയ ആമസോണ് പ്രൈം വീഡിയോയിലാണ് വല്യേട്ടന്‍റെ എച്ച്ഡി പതിപ്പ് പ്രദര്‍ശനത്തിന് എത്തിയിരിക്കുന്നത്. മലയാളത്തിലെ മുന്‍കാല സിനിമകളുടെ റീമാസ്റ്ററിംഗ് നിര്‍വ്വഹിച്ച് ശ്രദ്ധ നേടിയ ശ്രീ മൂവീസ് ആണ് വല്യേട്ടന് എച്ച് ഡി പതിപ്പിന് പിന്നിലും പ്രവര്‍ത്തിച്ചിരിക്കുന്നത്. ആമസോണ് പ്രൈമിലെ മറ്റു സിനിമകള് പോലെ ഇംഗ്ലീഷ് സബ് ടൈറ്റിലോടെയാണ് ചിത്രം എത്തിയിരിക്കുന്നത്.\nകരിയറിലെ വലിയ ഹിറ്റുകളിലൊന്നായ ‘നരസിംഹ’ത്തിനു ശേഷം ഷാജി കൈലാസ് ഒരുക്കിയ ചിത്രമാണ് വല്യേട്ടന്. ഒരേ വര്‍ഷമാണ് ഇരു ചിത്രങ്ങളും തീയേറ്ററുകളിലെത്തിയത്-2000ല്. നരസിംഹം ജനുവരിയിലും വല്യേട്ടന് സെപ്റ്റംബറിലും. ദി കിംഗ്, ദി ട്രൂത്ത് എന്നീ ചിത്രങ്ങള്‍ക്കു ശേഷം മമ്മൂട്ടിയും ഷാജി കൈലാസും ഒരുമിച്ച ചിത്രം കൂടിയായിരുന്നു വല്യേട്ടന്.


emalayalee.com - വീണ്ടുമൊരു സെപ്റ്റംബര് 11 (വാല്‍ക്കണ്ണാടി: കോരസണ്)\nവീണ്ടുമൊരു സെപ്റ്റംബര് 11 (വാല്‍ക്കണ്ണാടി: കോരസണ്)\nഅന്നത്തെ തെളിഞ്ഞ നീലാകാശത്തിനു അപൂര്‍വ്വ ശോഭയായിരുന്നു. മേഘങ്ങള് എത്തിനോക്കാത്ത ആ തെളിഞ്ഞ ശരത്കാല പ്രഭാതത്തിനു വല്ലാതെ വ്യാമോഹിപ്പിക്കുന്ന വശ്യത തുടുത്തു നിന്നിരുന്നു. ടെന് ടെന് ന്യൂസ് ശ്രവിച്ചുകൊണ്ടു ഓഫീസിലേക്ക് പോകുമ്പോള് ഒരു ചെറു വിമാനം മന്‍ഹാട്ടനിലെ വേള്‍ഡ് ട്രേഡ് സെന്ററില് വന്നിടിച്ചു എന്ന വാര്‍ത്ത പറഞ്ഞയാള് കുറച്ചു തമാശയോടെയാണ് അത് അവതരിപ്പിച്ചത്.\nകുറച്ചു ദിവസങ്ങള്‍ക്കു മുന്‍പ് മറ്റൊരു ചെറു ഒറ്റയാള് വിമാനം മന്‍ഹാട്ടനിലെ ഒരു അംബരചുംബിയില് ഇടിച്ചുകേറി എന്ന് കേട്ടിരുന്നു. അതുകൊണ്ടുതന്നെ അത് ഒരു വലിയ വാര്‍ത്തയായി കരുതിയതുമില്ല. എന്നാല് കുറച്ചു നിമിഷങ്ങക്കു ശേഷം റേഡിയോ അവതാരകന്റെ ശബ്ദത്തിനു അല്‍പ്പം കടുപ്പം കൂടി, ചെറു വിമാനമല്ല അത് എന്ന് തോന്നുന്നു, ഇടിച്ച സ്ഥലത്തുനിന്നും പുകപടലങ്ങള് കാണുന്നു എന്നും അയാള് പറഞ്ഞു.\nനിമിഷങ്ങള് കൊണ്ട് സംഭ്രാന്തമായ റിപ്പോര്‍ട്ടുകള് പുറത്തുവന്നുകൊണ്ടിരിന്നു. രാജ്യം ആക്രമിക്കപ്പെടുകയാണ് എന്ന നഗ്‌നസത്യം അറിഞ്ഞുകൊണ്ട് ഓഫീസില് കയറിയപ്പോള് എല്ലാവരുടെയും മുഖത്തെ ഭയം ശരത്കാല സന്ധ്യപോലെ നിഴല്‍വിരിച്ചുനിന്നു. ന്യൂയോര്‍ക്കിലെ ലോങ്ങ് ഐലന്റിലെ നാസുകൗണ്ടി ഗവണ്‍മെന്റില്, സ്വതന്ത്ര ബജറ്റ് വിശകലന വകുപ്പില്, ധനകാര്യ വിശകലനവിദഗ്ദ്ധന് എന്ന നിലയില് ജോലി ചെയ്യുന്ന സമയമായിരുന്നു അത്. അമേരിക്കയില് 3,007 കൗണ്ടികള് , ബോറോകള്, സിറ്റികള്, ഡിസ്ട്രിക്ടുകള് ഉള്‍പ്പടെ 3,142 സ്വയംഭരണ സര്‍ക്കാരുകള് നിലവിലുണ്ട്. മിക്കവക്കും സ്വതന്ത്രമായ നിയമ നിര്‍മ്മാണ സഭകള്, ബജറ്റ് ,വിവിധ നികുതിപിരിവുകള്, തിരഞ്ഞെടുപ്പ് കമ്മീഷന്,കണ്‍ട്രോളര് ,പോലീസ്, ജയില് , പൊതുമരാമത്തു വകുപ്പ് സുപ്രീം കോര്‍ട്ട്, സിവില് സര്‍വീസ് തുടങ്ങി എല്ലാ ഫെഡറല് സംവിധാനത്തിനും അനുയോജ്യമായ ചട്ടവട്ടങ്ങള് ഉണ്ട്. ധനകാര്യ വിശകലനവിദഗ്ദ്ധന് എന്ന നിലയില് എല്ലാ രാഷ്രീയ ചര്‍ച്ചകളും നേരില് വീക്ഷിക്കയും, വകുപ്പ് മേധാവികളുമായി വിഷയ വിവരങ്ങള് ചര്‍ച്ചചെയ്തു സ്വതന്ത്രമായ റിപ്പോര്‍ട്ട് പ്രധാനപ്പെട്ട രണ്ടു പാര്‍ട്ടികള്‍ക്കും മറ്റു മാദ്ധ്യമങ്ങള്‍ക്കും കൊടുക്കുക എന്ന ഉത്തരവാദിത്തം സ്വതന്ത്ര ബജറ്റ് വിശകലന വകുപ്പിനാണ്. അതുകൊണ്ടുതന്നെ ഒരു അമേരിക്കന് ഫെഡറല് സംവിധാനത്തില് ഉണ്ടാവുന്ന എല്ലാ ആകാംക്ഷകളും തൊട്ടറിയാന് ഈ ലേഖകന് അവസരം കിട്ടിയിരുന്നു.\nനിയമനിര്‍മാണ സഭയുടെ നേതാവ് ജൂഡി ജേക്കബ്‌സ് തന്റെ മുറിയില് ഉള്ള ടി വി യില് വന്നുകൊണ്ടിരുന്ന ദ്രശ്യങ്ങള് മറ്റു ജനപ്രതിനിധികളോടുകൂടെ വീക്ഷിക്കുന്നു. നിയമസഭയുടെ മറ്റു ഉദ്യോഗസ്ഥര് കൂട്ടംകൂട്ടമായി വാര്‍ത്തകള് ശ്രദ്ധിക്കുന്നു. രാജ്യം ആക്രമിക്കപ്പെടുന്നു അതിനാല് എല്ലാവരും സുരക്ഷിതരായി വീടുകളിലേക്ക് പോകുവാനുള്ള അറിയിപ്പ് വന്നു. അപ്പോള് ആരും വീടുകളില് പോകാനുള്ള മാനസീക അവസ്ഥയിലായിരുന്നില്ല. ഓരോ കൂട്ടമായി അടുത്ത പള്ളിയില് പോയി പ്രാര്‍ഥിക്കാം എന്ന് ഞങ്ങള് തീരുമാനിച്ചു. വകുപ്പ് സീനിയര് മേധാവി എറിക് അടുത്ത ഒരുകാലത്തും പള്ളിയില് പോയിട്ടില്ല. ഏതായാലും അദ്ദേഹത്തോടൊപ്പം ഞങ്ങള് പള്ളിയില് പോയി മുട്ട് മടക്കി, പള്ളി നിറയെ ആളുകള്! എങ്ങും ഭീതി നിഴലിക്കുന്ന മുഖങ്ങള്, ശ്മശാനമൂകത തളം കെട്ടി നില്‍ക്കുന്നു. എറിക്കും സ്‌റ്റെഫനിയും ഹെലനും കൈകള് കൂപ്പി മുട്ടുമടക്കി കണ്ണടച്ചുനില്‍ക്കുന്നു, സ്‌റ്റെഫനിയുടെയും കാണിയുടെയും കണ്ണില്‍നിന്നും കുടുകുടാ കണ്ണീര് പൊഴിക്കുന്നത് കണ്ടു. അടുത്ത നിമിഷങ്ങള് എന്താണ് സംഭവിക്കുന്നത് എന്ന് ആര്‍ക്കും ഒരു നിശ്ചയവും ഇല്ല. വിശ്വാസിയല്ല എന്ന് പരസ്യമായി പറഞ്ഞിരുന്ന സ്റ്റീവന് ഞങ്ങളോടൊപ്പം പള്ളിയില് വന്നു, അകത്തു കയറി ഇല്ല എങ്കിലും പുറത്തു താഴേക്ക് മാത്രം നോക്കി നില്‍ക്കുന്ന സ്റ്റീവന് ഒരു പ്രതിമപോലെ തോന്നിച്ചു.\nപിന്നെയങ്ങോട്ട് പ്രവഹിച്ച വാര്‍ത്തകളും ചിത്രങ്ങളും ആര്‍ക്കും മറക്കാനാവില്ലല്ലോ. അതിശക്തരായ ഒരു സാമ്പ്രാജ്യത്തിനു താങ്ങാവുന്നതിലേറെ ക്ഷതം ഏറ്റിരുന്നു. മുറിവേറ്റ സിംഹം എന്ന പ്രയോഗം അക്ഷാര്‍ത്ഥത്തില് അനാവൃതമായി. പാളിച്ചകളും വീഴ്ചകളും ചര്‍ച്ചചെയ്യുന്നതോടു ഒപ്പം രാജ്യം ഒരു മനസ്സോടെ പ്രശ്‌നത്തെ ഉള്‍കൊള്ളാന് ശ്രമിക്കുന്ന പക്വത എല്ലാ ഭാഗത്തുനിന്നും ഉണ്ടായി എന്നത് എടുത്തു പറയേണ്ടതാണ്.\nഏതാനും മാസങ്ങള്‍ക്കകം വീടിനു അടുത്തുള്ള ആ ജോലി മാറി ന്യൂയോര്‍ക്ക് സിറ്റി സര്‍ക്കാരിന്റെ മറ്റൊരു വകുപ്പിലേക്ക് പോകേണ്ടി വന്നു. ജോലി ചെയ്യേണ്ട കെട്ടിടം വേള്‍ഡ് ട്രേഡ് സെന്ററിന് തൊട്ടടുത്ത ഫെഡറല് ബില്‍ഡിങ്ങില് ആയിരുന്നു. നൂറു വര്‍ഷത്തിലേറെ പഴക്കമുള്ള ആ കെട്ടിടം മാത്രമായിരുന്നു ഒരു കിഴവന് അമ്മാവനെപ്പോലെ ആഘാതത്തെ അതിജീവിച്ചു നിന്നത്. മാസങ്ങളോളം ആ കെട്ടിടത്തില് പ്രവേശിക്കാന് പറ്റിയില്ല, എരിഞ്ഞ എല്ലിന്‍കഷണങ്ങളും ചിതാഭസ്മവും നിറയെ പൊതിഞ്ഞു നിന്ന ആ പഴയ മണ്‍നിറമുള്ള കിഴവന് കെട്ടിടത്തെ ശുദ്ധീകരിക്കാന് മാസങ്ങളോളം വേണ്ടിവന്നു. തൊട്ടടുത്ത കെട്ടിടമായിരുന്നതിനാല് അവിടെ നടന്ന ഓരോ വിഷയങ്ങളും ഏറെക്കുറെ അവിടെ ജോലിയില് ഉണ്ടായിരുന്നവരുടെ എല്ലാവരുടെയും മനസ്സില് ഭയപ്പാടോടെ കീറി മുറിവേല്‍പ്പിച്ചിരുന്നു. ആളിപ്പടരുന്ന തീജ്വാലയില്, മറ്റൊന്നും ഓര്‍ക്കാനാവാതെ സ്വയം എടുത്തെറിയേണ്ടി വന്നവരെ നിസ്സഹായരായി നോക്കി നില്‍ക്കേണ്ടി വന്നു പലര്‍ക്കും. ഉറങ്ങാനാവാത്ത രാത്രികളും ആത്മസംഘര്‍ഷങ്ങളുടെയും തോരാത്ത കഥകള് അവര് പറഞ്ഞുകൊണ്ടേയിരുന്നു.\nഒരു വലിയ ഇടവേളയിലെ ശുചീകരണവും തയ്യാറെടുപ്പുകളും കഴിഞ്ഞുമാത്രമാണ് ഗ്രൗണ്ട് സീറോ പണി ആരംഭിച്ചത്. ഒച്ചിഴയുന്ന പോലത്തെ പണികളുടെ ആദ്യ ഭാഗം കണ്ടപ്പോള് ഇത് ഈ നൂറ്റാണ്ടിലൊന്നും കാണാന് സാധിക്കില്ല എന്ന് ധരിച്ചുപോയി. പകല് അവിടെ അധികം ജോലിക്കാരെ കാണാറില്ലായിരുന്നു പക്ഷെ കഠിനമായ തണിപ്പിലും മഞ്ഞിലും പണി പുരോഗമിക്കുമ്പോഴും അങ്ങനെ വലിയ കൂട്ടം പണിക്കാരെ കാണാറില്ലായിരുന്നു. ഒരു സ്‌റ്റേജ് കഴിഞ്ഞപ്പോള് കണ്ണ് തുറന്ന വേഗത്തില് പണി പുരോഗമിച്ച തുടങ്ങിആറാം നിലയിലുള്ള ജനാലയില്‍കൂടി കാണുകവഴി ദിവസവും ഇവിടുത്തെ കാഴ്ചകള് ദിനചര്യയുടെ ഭാഗമായി മാറി. ബോംബ് പൊട്ടിക്കുന്ന ആഘാതത്തോടെ കുത്തിപ്പൊട്ടിക്കുന്ന ചില വന് പ്രകമ്പനകള്‍ക്ക് നേരത്തെ അറിയിപ്പുകള് ലഭിച്ചിരുന്നു. ചില വിറപ്പിക്കുന്ന ബോറിംഗുകള് ജോലിചെയ്യുന്നിടം മുഴുവന് കുലുങ്ങികൊണ്ടിരുന്നു , ഇരിക്കുന്ന കസേരയില് നിന്ന് പോലും താഴെപ്പോകുമെന്നു തോന്നിയിരുന്നു ചില നിമിഷങ്ങളില്.\nപതുക്കെ പതുക്കെ ഈ ബഹളങ്ങള് ഒക്കെ ദിവസത്തിന്റെ ഭാഗമായി മാറി അലോരസപ്പെടാതായി. ഏതാണ്ട് പതിനാലു ഏക്കറോളം വരുന്ന ട്രേഡ് സെന്റര് ഏരിയയില് നടക്കുന്ന ശുദ്ധീകരങ്ങള്‍ക്കു വര്ഷങ്ങളോളം എടുത്തു. വളരെ ശ്രദ്ധയോടെ, ഒരു എല്ലിന് കഷണം പോലും, ഒരു പൊടിപോലും വിശുദ്ധമായി കരുതി അടയാളപ്പെടുത്തി, ഓരോ ശേഷിപ്പും അതീവ കരുതലോടെ സൂക്ഷിച്ചു വച്ച വര്ഷങ്ങളെടുത്ത പുനഃപ്രാപ്തി അവിശ്വസനീയമായിരുന്നു. ' പൊറുക്കും, പക്ഷെ മറക്കില്ല ' എന്ന് ഇംഗ്ലീഷില് എഴുതി അടുത്തുള്ള ഫയര് സ്‌റ്റേഷനലില് നിന്നും കെട്ടിത്തൂക്കിയ കൂറ്റന് ബാനറുകള് മുറിവേറ്റ അമേരിക്കന് ആത്മാവിന്റെ തുകിലുണര്‍ത്തുകള് ആയി മാറി.\nലോക നേതാക്കളും രാജാക്കന്മാരും ഇടതടവില്ലാതെ വന്നു അഭിവാദനം നേരുന്നതു ജനാലയില് കൂടി കാണാമായിരുന്നു. ഓരോ വാര്‍ഷീക ഓര്‍മ്മപ്പെടുത്തലുകളും മുഖമില്ലാത്ത ശതുവിനോടുള്ള പല്ലിറുമ്പലായി മാറുകയായിരുന്നു. ഏതെങ്കിലും ഒരു ശത്രുവിനെ കണ്ടെത്തി പകരം വീട്ടിയില്ലങ്കില് ഉറങ്ങാന് കഴിയാത്ത അമേരിക്കക്കാരന്റെ മാനസീക അവസ്ഥക്ക് അല്‍പ്പമെങ്കിലും ശമനം ഉണ്ടായതു ഇറാക്ക് യുദ്ധവും , സദ്ദാംഹുസൈന് വധവും ആയിരുന്നു. പാക്കിസ്ഥാന് എന്ന അമേരിക്കന് സുഹൃത്ത് സ്വന്തം പോക്കറ്റില് ഒളിപ്പിച്ചിരുന്ന ബിന്‍ലാദനെ മുട്ടുസൂചിയുടെ സൂക്ഷ്മതയോടെ വധിച്ചപ്പോള് അമേരിക്കക്കാരന്റെ നഷ്ട്ടപ്പെട്ട ആത്മാഭിമാനം സടകുടഞ്ഞു എഴുനേറ്റു.\nഉച്ചഭക്ഷണത്തിനു ശേഷം, ഒരു വേനലിലെ പൊള്ളുന്ന ചൂടില് നിന്നും ഓഫീസിനു തൊട്ടടുത്ത സെന്റ് പോള്‍സ് ചാപ്പലിന്റെ പിറകിലുള്ള ശ്മശാനത്തിലെ ചാരുബെഞ്ചില് മരത്തണലില് ഇരുന്നു ന്യൂ യോര്‍ക്ക് ടൈംസ് മറിച്ചു നോക്കുകയായിരുന്നു. കാലത്തെ അടക്കം ചെയ്ത ഓര്‍മ്മകളുടെ ചെപ്പിനോടൊപ്പം ഈ ചാപ്പലിനു ചുറ്റും അടക്കം ചെയ്ത അമേരിക്കയുടെ വീരയോദ്ധാക്കളുടെ ശവകുടീരങ്ങള് മൗനമായി സംസാരിച്ചുകൊണ്ടേയിരുന്നു.1766 ല് പണിത ഈ മനോഹരമായ ചാപ്പല് അനര്ഘമായ ഓര്‍മ്മകളുടെ നിമിഷങ്ങള് കുടികൊള്ളുന്ന ഒരു പേടകമാണ്. 1789 ഏപ്രില് 30 നു അമേരിക്കയുടെ പ്രഥമ പ്രസിഡന്റായ ജോര്‍ജ് വാഷിങ്ങ്ടന്റെ ഇടവകപ്പള്ളിയായി കരുതിയ ഈ ചാപ്പലിലാണ് അദ്ദേഹം അമേരിക്കയുടെ ആദ്യ പ്രസിഡന്റായി സത്യപ്രതിഞ്ജ എടുത്ത ശേഷം നടന്നു വന്നു പ്രാര്‍ഥിച്ചത്. 250 വര്‍ഷത്തിലേറെ പഴക്കമുള്ള ഈ ചാപ്പല് 1776 ലെ വന് തീപിടുത്തത്തെയും വേള്‍ഡ് ട്രേഡ് സെന്റര് ആക്രമണത്തെയും അതിജീവിച്ചു അത്ഭുതകരമായി തലയുയര്‍ത്തി നില്‍ക്കുകയാണ്. അതുകൊണ്ടു തന്നെ ഈ ചാപ്പലിനെ ' ദി ലിറ്റില് ചാപ്പല് ദാറ്റ് സ്റ്റൂഡ് ' എന്ന് വിശേഷിപ്പിക്കാറുണ്ട് . സെപ്തംബര് പതിനൊന്നു ആക്രമണത്തിനുശേഷം ആദ്യ രക്ഷാ വീണ്ടെടുപ്പ് കേന്ദ്രമായി ഇരുപത്തിനാലു മണിക്കൂറും ഈ ചാപ്പല് പ്രവര്‍ത്തിച്ചിരുന്നു.\nകുടചൂടി നില്‍ക്കുന്ന ഇടതൂര്‍ന്ന മരങ്ങള് കാറ്റില് എന്തൊക്കെയോ മൊഴിഞ്ഞുകൊണ്ടേയിരുന്നു. ഇടയ്ക്കു തലയുയര്‍ത്തി ഗ്രൗണ്ട് സീറോയെ നോക്കിയപ്പോള് കണ്ട കാഴച അത്ഭുതപ്പെടുത്തി. നിര്‍മ്മാണത്തിന്റെ ആദ്യകാലമായിരുന്നു അത്. 600 അടിയിലേറെ താഴ്ചയില് പാറകള് തുരന്ന് അടിസ്ഥാനം ഉണ്ടാക്കുമ്പോള് ഉണ്ടാകാവുന്ന ശബ്ദവും ബഹളവും ഒരു നിമിഷം നിലച്ചതുപോലെ. ഒരു വലിയ വെളുത്ത മേഘം ഗ്രൗണ്ട്‌സിറോയെ മൂടി, ഭൂമിയുടെ നിരപ്പില് ചേര്‍ന്നു നില്‍ക്കുകയാണ്. കണ്ണുകളെ വിശ്വസിക്കാനായില്ല ആ കാഴ്ച, ഒരു ഫോട്ടോ എടുക്കാന് പാകത്തില് അപ്പോള് ചെറിയ ഫോണിന് കഴിയുമായിരുന്നില്ല . അത്ര അദ്ഭുതകരമായ ഒരു കാഴ്ച. ദിവസവും അവിടേക്കു നോക്കി പോകുന്ന എനിക്ക് അതുപോലെയൊരു മേഘപ്പകര്‍ച്ച അതിനു മുന്‍പും പിന്‍പും കാണാന് ആയിട്ടില്ല. മൂവായിരത്തോളം വരുന്ന രക്തസാക്ഷികള്‍ക്ക് മേഘങ്ങളായി പറന്നിറങ്ങാനാവുമോ അറിയില്ല . മരുഭൂയാത്രയില് മോശെ കണ്ട അത്ഭുത മേഘമാണോ ഇത് ? 'അങ്ങനെ മോശെ പര്‍വ്വതത്തില് കയറിപ്പോയി; ഒരു മേഘം പര്‍വ്വതത്തെ മൂടി. യഹോവയുടെ തേജസ്സും സീനായിപര്‍വ്വതത്തില് ആവസിച്ചു. മേഘം ആറു ദിവസം അതിനെ മൂടിയിരുന്നു' (പുറപ്പാട് 24 : 15 ) . 'പിന്നെ ജീവനോടെ ശേഷിക്കുന്ന നാം അവരോടു ഒരുമിച്ചു ആകാശത്തില് കര്‍ത്താവിനെ എതിരേല്പാന് മേഘങ്ങളില് എടുക്കപ്പെടും' (1 തെസ്സലോനിക്ക4:17 ). ഇത്തരം ആകുലങ്ങള് അറിയാതെ മനസ്സിലൂടെ കടന്നുപോയി. പറഞ്ഞാല് ആരും വിശ്വസിക്കയില്ല എന്ന തോന്നലില് ഈ സംഭവം ഉള്ളില് ഒതുക്കി വച്ചിരുന്നു.\nആര്‍ക്കിറ്റെക്ട് ഡാനിയേല് ലീബെസ്കിന്‍ഡ് വിഭാവനം ചെയ്ത പുതിയ മാസ്റ്റര്‍പ്ലാന് ലോകത്തിലെ ഏറ്റവും ചിലവേറിയ നിര്‍മാണ പ്രക്രിയക്കാണ് സാക്ഷ്യം വഹിച്ചത്. നാലു ബില്യണ് ഡോളര് ചിലവാക്കി ഒന്നാം ഗോപുരം പണിതുയരുന്നത് ചിതല്‍ക്കൂട്ടങ്ങള് മണ്‍കൂര പണിയുന്ന വേഗത്തിലും എളുപ്പത്തിലും ആയിരുന്നു. വന് ക്രെയിനുകള് നിറഞ്ഞു നിന്ന ആകാശവിതാനം ആധുനീക മനുഷ്യ ചരിത്രത്തിലെ നിര്‍മാണ പ്രവര്‍ത്തങ്ങളുടെ മികവും മിഴിവും ചരിത്രത്തില് എഴുതി ചേര്‍ക്കുകയായിരുന്നു. നാലു ബില്യണ് ഡോളര് ചിലവാക്കി നിര്‍മ്മിച്ച 'ഒക്കല്‌സ്' അല്ലെങ്കില് 'പീലിക്കണ്ണ്', ഒരു വെളുത്ത ഗരുഡന് പറന്നു വന്നിരിക്കുന്നപോലെ തോന്നും. അത്യാകര്‍ഷകമായ നിര്‍മാണ അത്ഭുതം എന്ന് വിശേഷിപ്പിക്കുന്നതില് തെറ്റില്ല, അത്ര വിശാലവും,പ്രശാന്തവും ആണ് അതിന്റെ അകത്തളം. അസഹനീയമായ ചൂടുള്ള ദിനങ്ങളിലും കഠിന തണുപ്പ് ദിനങ്ങളിലും ഉച്ചഭക്ഷണത്തിനു ശേഷം ഇതിലുള്ള നടപ്പാതയിലൂടെ മൈലുകള് സഞ്ചരിക്കുമ്പോള് ലോകത്തിലെ ഏറ്റവും തിരക്കേറിയ ഈ വിനോദ സഞ്ചാരികളുടെ കേന്ദ്രത്തിനു ഒരു ബലികൊടുപ്പിന്റെ പിന്നാമ്പുറം ഉണ്ട് എന്ന് ഓര്‍ക്കാതിരിക്കാന് ആവുമോ?.\nഏതാണ്ട് 60 മില്ലിയണിലധികം വിനോദസഞ്ചാരികളാണ് ഓരോ വര്‍ഷവും ഇവിടെ എത്തുന്നത്. തകര്‍ന്നു വീണ രണ്ടു ഗോപുരങ്ങളുടെ അസ്തിവാരത്തിലും നേര്‍ത്തൊഴുകി വീഴുന്ന വെള്ളച്ചാട്ടങ്ങളുടെ മര്‍മ്മരം തോമസ് ജെഫേഴ്‌സന്റെ കാലത്തെ അതിജീവിക്കുന്ന വാക്കുകള് ഏതോ മൂക ഭാഷയില് സംവേദിക്കുന്നു\n'സ്വാതന്ത്ര്യം നിലനില്‍ക്കാന് നിതാന്ത ജാഗ്രത കൂടിയേ കഴിയൂ' . എരിഞ്ഞുഭസ്മമായ മൂവായിരത്തോളം പേരുടെ, കല്ലില് കൊത്തിവച്ച പേരുകളിലൂടെ കൈവിരല് ഓടിക്കുമ്പോള്, കാറ്റില് അടിച്ചുയരുന്ന ജലകണങ്ങള് മുഖത്തു വന്നുപതിക്കുന്നത് ആത്മാക്കളുടെ കണ്ണീര് കണങ്ങളാണോ എന്ന് അറിയില്ല.\nആക്രമണത്തില് മനസ്സ് തകര്‍ന്ന അമേരിക്കകാരോട് പ്രസിഡന്റ് ജോര്‍ജ് ബുഷ് പറഞ്ഞു ' നക്ഷത്രങ്ങളെ പേര് ചൊല്ലി വിളിച്ചവനാണ് നമ്മുടെ ദൈവം, തീവ്രവാദികള്‍ക്ക് അമേരിക്കയുടെ വലിയ കെട്ടിടങ്ങളുടെ അസ്ഥിവാരം കുലുക്കാമായിരിക്കും, അവര്‍ക്കു അമേരിക്കയുടെ അടിത്തറയെ തൊടാന് സാധിക്കില്ല, അവര്‍ക്കു ഉരുക്കു തകര്‍ക്കാമായിരിക്കും , പക്ഷെ അമേരിക്കക്കാരന്റെ നിശ്ചയദാര്‍ഢ്യത്തിനു പോറല് പോലും ഏല്‍പ്പിക്കാനാവില്ല''. ഓരോ ജോലിദിനത്തിലും ആറാം നിലയിലെ ജനാലയില്‍കൂടി കാണുന്നത് ഫീനിക്‌സ് പക്ഷിയുടെ ഉയര്‍ത്തെഴുനേല്‍പ്പാണ്, ..'പൊറുക്കും ഞങ്ങള് മറക്കില്ലൊരിക്കലും'.\n'Eternal vigilance is the price of libetry.' - Thomas Jefferosn\n(സെപ്റ്റംബര് പതിനൊന്ന്, രണ്ടായിരത്തി പതിനേഴ്)


Sobha Surendran not included in BJP's possible candidate list for 40 constituencies | ശോഭ സുരേന്ദ്രനില്ലാതെ സാധ്യതാപട്ടിക! മത്സരിക്കില്ല? മുന്നിൽ നിന്ന് നയിക്കുമോ... അബ്ദുള്ളക്കുട്ടിയുമില്ല - Malayalam Oneindia\nUpdated: Fri, Jan 8, 2021, 20:12 [IST]\nസംസ്ഥാനത്തെ നാല്‍പത് മണ്ഡലങ്ങളിലേക്കുള്ള സാധ്യത സ്ഥാനാര്‍ത്ഥി പട്ടികയാണ് ബിജെപി നേതൃത്വം തയ്യാറാക്കിയിട്ടുള്ളത്. ഒട്ടുമിക്ക മുന്‍നിര നേതാക്കളും ഇടം പിടിച്ച പട്ടികയില് പക്ഷേ, സംസ്ഥാന ഉപാധ്യക്ഷയായ ശോഭ സുരേന്ദ്രന് ഇല്ല.\nകെ സുരേന്ദ്രന് സംസ്ഥാന അധ്യക്ഷനായി ചുമതലയേറ്റതിന് ശേഷം ശോഭ സുരേന്ദ്രന് പാര്‍ട്ടി പരിപാടികളില് നിന്ന് പൂര്‍ണമായും വിട്ടു നില്‍ക്കുകയാണ്. തദ്ദേശ തിരഞ്ഞെടുപ്പിന്റെ പ്രചാരണത്തിനും ശോഭ സുരേന്ദ്രന് ഉണ്ടായിരുന്നില്ല. ഇതിനിടെ ശോഭ സുരേന്ദ്രനെതിരെ നടപടി സ്വീകരിക്കണമെന്ന ആവശ്യവും കെ സുരേന്ദ്രന് കോര് കമ്മിറ്റിയില് ഉന്നയിച്ചിരുന്നു. എന്താണ് ഇപ്പോഴത്തെ ബിജെപിയുടെ നീക്കത്തിന് പിന്നില്... പരിശോധിക്കാം\nശോഭ സുരേന്ദ്രന് കാട്ടാക്കടയില് സ്ഥാനാര്‍ത്ഥിയായേക്കും എന്ന് തുടക്കത്തില് പ്രചാരണമുണ്ടായിരുന്നു. ലോക്‌സഭയില് ആറ്റിങ്ങല് മണ്ഡലത്തില് നിന്ന് മത്സരിച്ച ശോഭ സുരേന്ദ്രന് മികച്ച മുന്നേറ്റമുണ്ടാക്കി സാഹചര്യത്തിലായിരുന്നു ഇത്തരമൊരു ചര്‍ച്ച ഉയര്‍ന്നുവന്നത്. എന്നാല് സാധ്യതാ പട്ടികയില് കാട്ടാക്കട മണ്ഡലത്തില് പികെ കൃഷ്ണദാസിന്റെ പേരാണുള്ളത്.\nകഴിഞ്ഞ നിയമസഭ തിരഞ്ഞെടുപ്പില് പാലക്കാട് മണ്ഡലത്തില് ബിജെപിയെ രണ്ടാം സ്ഥാനത്ത് എത്തിച്ച സ്ഥാനാര്‍ത്ഥിയായിരുന്നു ശോഭ സുരേന്ദ്രന്. എന്നാല് ലോക്‌സഭയില് പാലക്കാട് മണ്ഡലത്തില് ശോഭ പരിഗണിക്കപ്പെട്ടില്ല. ഇത്തവണത്തെ പാലക്കാട്ടെ സാധ്യതാ പട്ടികയിലും ശോഭ സുരേന്ദ്രന് ഇടമില്ല. സി കൃഷ്ണകുമാറിന്റേയും സന്ദീപ് നായരുടേയും പേരുകളാണിവിടെയുള്ളത്.\nശോഭ സുരേന്ദ്രനെ ബിജെപി പൂര്‍ണമായും അകറ്റി നിര്‍ത്തുന്നതിന്റെ ഭാഗമായിട്ടാണോ ഈ അവഗണന എന്ന ചര്‍ച്ചയും ഉയര്‍ന്നുകഴിഞ്ഞിട്ടുണ്ട്. പാര്‍ട്ടി പരിപാടികളില് ഒന്നിലും സഹകരിക്കാത്ത നേതാവിനെ മാറ്റിനിര്‍ത്തുന്നതില് തെറ്റില്ലെന്ന നിലപാടാണ് കെ സുരേന്ദ്രന് പക്ഷത്തിനുള്ളത്.\nബിഎല് സന്തോഷ് എത്തുന്നു\nസ്ഥാനാര്‍ത്ഥി നിര്‍ണയത്തിന് മുമ്പായി കേരളത്തിലെ പ്രശ്‌നങ്ങള് പരിഹരിക്കാന് ദേശീയ സംഘടനാ ജനറല് സെക്രട്ടറി ബിഎല് സന്തോഷ് കേരളത്തിലെത്തുന്നുണ്ട്. ശോഭ സുരേന്ദ്രനുമായി അദ്ദേഹം നേരിട്ട് ചര്‍ച്ച നടത്തിയേക്കുമെന്നാണ് വിവരം. അതോടെ പ്രശ്‌നങ്ങള്‍ക്ക് പരിഹാരമാകുമെന്നും ഒരു വിഭാഗം വിശ്വസിക്കുന്നു.\nഇത്തരമൊരു സാഹചര്യത്തില് മത്സരിക്കാനില്ലെന്ന നിലപാടാണ് ശോഭ സുരേന്ദ്രന് സ്വീകരിച്ചിരിക്കുന്നത് എന്ന് അവരോട് അടുത്ത വൃത്തങ്ങള് സൂചിപ്പിക്കുന്നുണ്ട്. ജയസാധ്യതയില്ലാത്ത ഏതെങ്കിലും മണ്ഡലത്തില് മത്സരിക്കാന് ശോഭ സുരേന്ദ്രന് തയ്യാറാകണമെന്നില്ല. കഴിഞ്ഞ രണ്ട് തിരഞ്ഞെടുപ്പുകളില് ഞെട്ടിപ്പിക്കുന്ന പ്രകടനം കാഴ്ചവച്ച ആള്‍ക്ക് ഭേദപ്പെട്ട പരിഗണന പാര്‍ട്ടി നല്‍കേണ്ടതായിരുന്നു എന്നും അഭിപ്രായമുണ്ട്.\nപാര്‍ട്ടിയിലെ അവഗണന സംബന്ധിച്ച് ശോഭ സുരേന്ദ്രന് പരസ്യ പ്രതികരണവും ഇതിനിടെ നടത്തിയിരുന്നു. സംസ്ഥാന അധ്യക്ഷന് കെ സുരേന്ദ്രനെതിരെ വിമര്‍ശനവും ഉന്നയിച്ചിരുന്നു. എന്നാല് പാര്‍ട്ടിയില് ഒരുതരത്തിലുള്ള പ്രശ്‌നങ്ങളും ഇല്ലെന്നായിരുന്നു ഇതിനോട് കെ സുരേന്ദ്രന് പ്രതികരിച്ചത്. ഒടുവില് തദ്ദേശ തിരഞ്ഞെടുപ്പില് പ്രതീക്ഷിച്ച വിജയം ലഭിക്കാതെ വന്നപ്പോള്, അതിന്റെ ഉത്തരവാദിത്തം ശോഭ ഉള്‍പ്പെടെയുള്ള എതിര് ഗ്രൂപ്പ് നേതാക്കള്‍ക്ക് മേല് ആരോപിക്കാന് സുരേന്ദ്രന് ശ്രമിച്ചുവെന്നും ആക്ഷേപമുണ്ട്.\nമുന്നില് നിന്ന് നയിക്കുമോ?\nതദ്ദേശ തിരഞ്ഞെടുപ്പിലും നിയമസഭാ തിരഞ്ഞെടുപ്പിലും ശോഭ സുരേന്ദ്രന് മുന്നില് നിന്ന് നയിക്കും എന്നായിരുന്നു നേരത്തെ കെ സുരേന്ദ്രന് പറഞ്ഞിരുന്നത്. എന്നാല് തദ്ദേശ തിരഞ്ഞെടുപ്പില് ശോഭ പൂര്‍ണമായും വിട്ടുനിന്നു. നിയമസഭ തിരഞ്ഞെടുപ്പില് കെ സുരേന്ദ്രനും പികെ കൃഷ്ണദാസും കുമ്മനം രാജശേഖരനും അടക്കമുള്ള മുന്‍നിര നേതാക്കള് എല്ലാം മത്സരിക്കാനിറങ്ങുമ്പോള്, പാര്‍ട്ടിയുടെ ചുമതല കേന്ദ്ര നേതൃത്വം ശോഭ സുരേന്ദ്രനെ ഏല്‍പിക്കുമെന്ന് ഒരു വിഭാഗം പ്രതീക്ഷിക്കുന്നുണ്ട്.\nകാസര്‍കോട് മണ്ഡലത്തില് എപി അബ്ദുള്ളക്കുട്ടി ബിജെപി സ്ഥാനാര്‍ത്ഥിയായേക്കുമെന്ന് റിപ്പോര്‍ട്ടുകളുണ്ടായിരുന്നു. എന്നാല് 40 മണ്ഡലങ്ങളുടെ സാധ്യതാ പട്ടികയില് അബ്ദുള്ളക്കുട്ടിയോ കാസര്‍കോട് മണ്ഡലമോ ഇല്ലെന്നാണ് വിവരം. ദേശീയ ഉപാധ്യക്ഷന് എന്ന ഉന്നത ചുമതല വഹിക്കുന്ന അബ്ദുള്ളക്കുട്ടിയെ തിരഞ്ഞെടുപ്പില് മത്സരിപ്പിച്ചേക്കില്ലെന്നും ഒരു വിഭാഗം കരുതുന്നുണ്ട്.\nകഴിഞ്ഞ തവണ തിരുവനന്തപുരം സെന്‍ട്രല് മണ്ഡലത്തില് ബിജെപി രംഗത്തിറക്കിയത് ക്രിക്കറ്റ് താരം എസ് ശ്രീശാന്തിനെ ആയിരുന്നു. മൂന്നാം സ്ഥാനത്താണ് എത്തിയത് എങ്കിലും എല്‍ഡിഎഫ് സ്ഥാനാര്‍ത്ഥിയുമായി ആയിരത്തില് താഴെ വ്യത്യാസമേ അന്നുണ്ടായിരുന്നുള്ളു. ഇത്തവണ ശ്രീശാന്തിനെ തൃപ്പൂണിത്തുറയില് പരിഗണിക്കുമെന്നായിരുന്നു ആദ്യ സൂചനകള്. എന്നാല് തൃപ്പൂണിത്തുറയില് പിആര് ശിവശങ്കറിന്റെ പേരാണ് സാധ്യതാ പട്ടികയില് ഉള്ളത്.\nകേരളത്തില് വലിയ വിജയസാധ്യതയുള്ള മണ്ഡലങ്ങളെ എ പ്ലസ് കാറ്റഗറിയില് ആണ് ബിജെപി പെടുത്തിയിരിക്കുന്നത്. അതില് 15 മണ്ഡലങ്ങളാണുള്ളത്. തിരുവനന്തപുരം, പത്തനംതിട്ട, ആലപ്പുഴ, തൃശൂര്, പാലക്കാട്, കാസര്‍കോട് ജില്ലകളിലായിട്ടാണ് ഈ മണ്ഡലങ്ങള്.\nതദ്ദേശ തിരഞ്ഞെടുപ്പ് അനുകൂലമല്ല\nഇത്തവണത്തെ തദ്ദേശ തിരഞ്ഞെടുപ്പില് കഴിഞ്ഞ വര്‍ഷത്തെ അപേക്ഷിച്ച് മെച്ചപ്പെട്ട പ്രകടനം ആണ് ബിജെപി കാഴ്ചവച്ചത്. എന്നാല് വോട്ട് നില നോക്കിയാല് കാര്യങ്ങള് അത്ര ശുഭകരമല്ല. കഴിഞ്ഞ തവണ രണ്ടാം സ്ഥാനത്തുണ്ടായിരുന്ന ചില മണ്ഡലങ്ങളില് ഇത്തവണ മൂന്നാം സ്ഥാനത്തായി. സിറ്റിങ് മണ്ഡലമായ നേമത്ത് മാത്രമാണ് ബിജെപി മുന്നിട്ട് നില്‍ക്കുന്നത്. എന്നാല് കഴിഞ്ഞ നിയമസഭ, ലോക്‌സഭ തിരഞ്ഞെടുപ്പുകളില് ലഭിച്ച ഭൂരിപക്ഷത്തേക്കാള് വളരെ കുറവാണ് ഇത്തവണ നേമത്ത്.\nsobha surendran bjp k surendran ap abdullakutty kerala assembly election 2021 ബിജെപി എപി അബ്ദുള്ളക്കുട്ടി കേരള നിയമസഭാ തിരഞ്ഞെടുപ്പ് 2021 ശോഭ സുരേന്ദ്രന് കെ സുരേന്ദ്രന് politics\nSobha Surendran not included in BJP's possible candidate list for 40 constituencies


പി.സി ജോര്‍ജിന് രക്ത സമ്മർദം; ആശുപത്രിയില് പ്രവേശിപ്പിച്ചു\nഎറണാകുളം ജനറല് ആശുപത്രിയില് ഡോക്ടര്‍മാരുടെ നിരീക്ഷണത്തിലാണ് പി.സി ജോര്‍ജ്\nഎറണാകുളം: തിരുവനന്തപുരം വിദ്വേഷ പ്രസംഗ കേസില് അറസ്റ്റിലായ പി.സി ജോര്‍ജിന് രക്ത സമ്മർദം. രക്ത സമ്മര്‍ദം അധികരിച്ചതിനെ തുടര്‍ന്ന് പിസി ജോർജിനെ എറണാകുളം ജനറല് ആശുപത്രിയിൽ പ്രവേശിപ്പിച്ചു. ഒരു മണിക്കൂർ ഡോക്ടര്‍മാരുടെ നിരീക്ഷണത്തിലാണ് പി.സി ജോര്‍ജ്.\nഅല്‍പ്പ സമയം മുമ്പാണ് തിരുവനന്തപുരം വിദ്വേഷ പ്രസംഗക്കേസില് പി.സി ജോര്‍ജ് അറസ്റ്റിലായത്. തിരുവനന്തപുരം ഫോര്‍ട്ട് പൊലീസ് എറണാകുളം എ.ആര് ക്യാമ്പിലെത്തിയാണ് പി.സി ജോര്‍ജിന്‍റെ അറസ്റ്റ് രേഖപ്പെടുത്തിയത്. ഫോര്‍ട്ട് പൊലീസ് പി.സി ജോര്‍ജുമായി തിരുവനന്തപുരത്തേക്ക് തിരിക്കുന്നതിനിടെയാണ് പി.സി ജോര്‍ജിന് രക്ത സമ്മര്‍ദമുണ്ടായത്. നേരത്തെ വെണ്ണല വിദ്വേഷ പ്രസംഗ കേസില് ജോര്‍ജിന്‍റെ അറസ്റ്റ് രേഖപ്പെടുത്തിയിരുന്നെങ്കിലും മുന്‍കൂര് ജാമ്യം നിലനില്‍ക്കുന്നതിനാല് സാങ്കേതികമായി അറസ്റ്റ് രേഖപ്പെടുത്തിയ ശേഷം പി.സി ജോര്‍ജിനെ ഉപാദികളോടെ വിട്ടയച്ചിരുന്നു. തിരുവനന്തപുരം വിദ്വേഷപ്രസംഗക്കേസില് ജോര്‍ജിന്‍റെ ജാമ്യം ഇന്ന് ഉച്ചയോടെയാണ് കോടതി റദ്ദാക്കിയത്.\nഅനന്തപുരി ഹിന്ദു മഹാസമ്മേളനത്തില് പങ്കെടുത്ത് വിദ്വേഷ പ്രസംഗം നടത്തിയ കേസില് മെയ് ഒന്നിനാണ് പി സി ജോര്‍ജ്ജിന് കോടതി ജാമ്യം നല്‍കിയത്. ജാമ്യം ലഭിച്ച് പുറത്തിറങ്ങിയ പിസി ജോര്‍ജ്ജ് വിദ്വേഷ പ്രസംഗത്തില് പരാമര്‍ശങ്ങളില് ഉറച്ച് നില്‍ക്കുന്നതായി മാധ്യമങ്ങളോട് പറഞ്ഞു. പിന്നാലെ ജാമ്യം റദ്ദാക്കണമെന്നാവശ്യപ്പെട്ട് പ്രോസിക്യൂഷന് കോടതിയെ സമീപിച്ചു. ഇതില് വിശദമായ വാദം കേട്ട കോടതി പി സി ജോര്‍ജ്ജ് ജാമ്യ വ്യവസ്ഥ ലംഘിച്ചതായി കണ്ടെത്തി.\nജാമ്യത്തിലിരിക്കെ വെണ്ണലയില് പിസി ജോര്‍ജ്ജ് നടത്തിയ വിദ്വേഷ പ്രസംഗവും പരിശോധിച്ച കോടതി വെണ്ണലയിലെ പി സി ജോർജിന്റെ പ്രസംഗം പ്രകോപനപരമെന്ന് കണ്ടെത്തി. പ്രസംഗം വിദ്വേഷം പടർത്തുന്നതും മതസ്പർധ വളർത്തുന്നതുമാണെന്നും തിരുവനന്തപുരം ജുഡീഷ്യൽ ഒന്നാം ക്ലാസ് മജിസ്ട്രേറ്റ് കോടതി ഉത്തരവിൽ പറയുന്നു .\nഇതിന്‍റെ പശ്ചാത്തലത്തിൽ അന്വേഷണ ഉദ്യോഗസ്ഥന് പി സി ജോര്‍ജ്ജിനെ അറസ്റ്റ് ചെയ്ത് കോടതിയില് ഹാജരാക്കാനും മജിസ്ട്രേറ്റ് അനുമതി നല്‍കി. പിന്നാലെ വെണ്ണല കേസില് പാലാരിവട്ടം പോലീസ് സ്റ്റേഷനില് ഹാജരായ പിസി ജോര്‍ജ്ജിനെ പോലീസ് കസ്റ്റഡിയിലെടുക്കുകയായിരുന്നു.


നവംബര് 11 നാം ദേശീയ വിദ്യാഭ്യാസ ദിനമായി ആചരിക്കുന്നു. സ്വതന്ത്ര ഇന്ത്യയുടെ ആദ്യ വിദ്യാഭ്യാസ മന്ത്രിയും ഇന്ത്യന് സ്വാതന്ത്ര്യസമര ചരിത്രത്തിലെ സമുന്നത നേതാവുമായ മൗലാനാ അബുല് കലാം ആസാദിനോടുള്ള ആദര സൂചകമായാണ് ഈ ദിനം ആചരിക്കുന്നത്. അദ്ദേഹത്തിന്റെ ജീവിതത്തെക്കുറിച്ചും, രാജ്യത്തെ പൗരന്മാരുടെ വൈജ്ഞാനിക പുരോഗതിക്കു വേണ്ടി അദ്ദേഹം നടത്തിയ പരിശ്രമങ്ങളെക്കുറിച്ചും പഠിക്കാനും അവയില് നിന്ന് പാഠമുള്‍ക്കൊള്ളാനും ഈ ദിനം രാജ്യത്തെ പൗരന്മാരോട് ആഹ്വാനം ചെയ്യുന്നു.\n1888 നവംബര് 11 ന് മക്കയിലാണ് അബുല് കലാം ആസാദ് ജനിച്ചത്. അബുല്‍കലാം ഗുലാം മുഹ്‌യുദ്ദീന് എന്നാണ് മൗലാനാ ആസാദിന്റെ യഥാര്‍ത്ഥ പേര്. ഇസ്‌ലാം മതത്തെ കുറിച്ചും ഗ്രന്ഥങ്ങളെ കുറിച്ചും ആഴത്തില് അവഗാഹം നേടിയ മതപണ്ഡിതനാനായിരുന്നു മൗലാനാ. തര്‍ജുമാനുല് ഖുര്‍ആന് അദ്ദേഹത്തിന്റെ ഖുര്‍ആന് വ്യാഖ്യാന ഗ്രന്ഥമാണ്. അറബിക്, ഇംഗ്ലീഷ്, ഉര്‍ദു, ഹിന്ദി, പേര്‍ഷ്യന്, ബംഗാളി തുടങ്ങിയ ഭാഷകള് അദ്ദേഹത്തിന് വശമുണ്ട്. അബുല് കലാം എന്ന പേരിനെ അന്വര്‍ത്ഥമാക്കും വിധം നല്ല ഒരു തര്‍ക്കശാസ്ത്ര വിദ്വാന് കൂടിയാണ് അദ്ദേഹം. ‘ആസാദ്’ എന്നത് അദ്ദേഹത്തിന്റെ തൂലികാ നാമമാണ്.\nഒരു കുട്ടിയുടെ പ്രഥമ കരിക്കുലം വീടാണ്’ എന്ന ചൊല്ലിനെ അക്ഷരാര്‍ത്ഥത്തില് അന്വര്‍ത്ഥമാക്കിയ വ്യക്തിയാണ് മൗലാനാ ആസാദ്. തത്വശാസ്ത്രം, ജ്യാമിതി, കണക്ക്, ആള്‍ജിബ്ര തുടങ്ങിയ വിഷയങ്ങള് അദ്ദേഹം വീട്ടില് നിന്നു തന്നെ കരഗതമാക്കി. പിതാവും കഴിവുറ്റ അധ്യാപകരും അദ്ദേഹത്തിന് വിജ്ഞാനം പകര്‍ന്നു നല്‍കി. എന്നാല് ആഗോള ഭാഷ എന്ന നിലക്ക് ഇംഗ്ലീഷിന്റെ പ്രാധാന്യം പിന്നീട് തിരിച്ചറിയുകയും അദ്ദേഹം അത് സ്വയം പഠിച്ചെടുക്കുകയും ചെയ്തു. ഇംഗ്ലീഷില് വായിക്കാനും എഴുതാനും സംസാരിക്കാനുമുള്ള കഴിവ് അദ്ദേഹം കരസ്ഥമാക്കി. സര്‍സയ്യിദ് അഹ്മദ് ഖാന്റെ എഴുത്തുകള് അദ്ദേഹത്തില് വലിയ സ്വാധീനം ചെലുത്തിയിരുന്നു. പത്രക്കാരനാകാന് ആഗ്രഹിച്ച അദ്ദേഹം വളരെ ചെറുപ്പത്തില് തന്നെ എഴുതിത്തുടങ്ങി.’സുന്നി വിഭാഗമായ ‘അഹ്‌ലെ ഹദീസ്’ ഗ്രൂപ്പിന്റെ അനുയായിയായിരുന്നു. സ്വാതന്ത്ര്യ സമര കാലഘട്ടത്തിലും ശേഷവും ഇന്ത്യയിലെ ഹിന്ദുമുസ്‌ലിം ഐക്യം സാധ്യമാക്കുന്നതില് പ്രധാനപങ്കുവഹിച്ചു.\nസ്വാതന്ത്രാനന്തര ഇന്ത്യയുടെ വിദ്യാഭ്യാസ മേഖലയിലെ പുനരുദ്ധാരണങ്ങള്‍ക്കും പരിഷ്‌കരണ പ്രവര്‍ത്തനങ്ങള്‍ക്കും മുന്നിട്ടിറങ്ങുകയും നേതൃപരമായ പങ്കുവഹിക്കുകയും ചെയ്തു. ഈ ആവശ്യാര്‍ത്ഥം നിരവധി വിദ്യാഭ്യാസ കമ്മീഷനുകളെ നിയമിച്ചു. 1946ല് നിലവില്‍വന്ന ഇടക്കാല മന്ത്രിസഭയില് വിദ്യാഭ്യാസ മന്ത്രിയായി.1958 ല് മരണം വരെ തല്‍സ്ഥാനത്ത് തുടര്‍ന്നു.\nസാലിം അലിയുടെ ജന്മവാര്‍ഷിക ദിനം


കന്യാസ്ത്രീ സമരത്തില് പങ്കെടുത്ത സിസ്റ്റര് ലൂസിക്കെതിരെ സഭാ നടപടി; ഇടവക പ്രവര്‍ത്തനങ്ങളില് നിന്നും ഒഴിവാക്കി; നടപടി മാനന്തവാടി അതിരൂപതയുടേത് – Malanad Online\nFriday, April 26, 2019 11:54:40\nമാനന്തവാടി: സിസ്റ്റർ ലൂസി കളപ്പുരയെ സഭാ ചടങ്ങുകളിൽ നിന്നും പുറത്താക്കി. കന്യാസ്ത്രീകളുടെ സമരത്തിൽ പങ്കെടുത്തതിനും സഭയെ മാധ്യമങ്ങളിലൂടെ വിമർശിച്ചതിനുമാണ് നടപടി. മാനന്തവാടി രൂപതയാണ് സിസ്റ്റർ ലൂസിയെ പുറത്താക്കികൊണ്ട് നടപടിയെടുത്തത്. വേദപാഠം, വിശുദ്ധ കുർബാന നൽകൽ, ഇടവക പ്രവർത്തനം എന്നിവയില് പങ്കെടുക്കുന്നതില് നിന്നാണ് സിസ്റ്ററിനെ വിലക്കിയത്. കുര്‍ബാനയില് പങ്കെടുക്കുന്നതില് സിസ്റ്ററിന് വിലക്കില്ല.\n#nun Kerala, Latest News, Local News, News, Todays Special No Comments » Print this News\n« അമേരിക്കയിലെ ചികിത്സയ്ക്കുശേഷം മുഖ്യമന്ത്രി തിരിച്ചെത്തി (Previous)\n(Next) ഫ്രാങ്കോ മുളയ്ക്കലിനെ നുണ പരിശോധനയ്ക്ക് വിധേയനാക്കും; സാക്ഷികളെ സ്വാധീനിച്ചവരെ അറസ്റ്റ് ചെയ്യും »


എന്നാണ് പെണ്‍വര്‍ഗ്ഗം രാത്രിയുടെ അവകാശികളാവുക? പ്രിയ എ.എസ് എഴുതുന്നു\nസൈബര് ഇടങ്ങളില് സ്ത്രീകള് നേരിടുന്ന അതിക്രമങ്ങള്‍ക്കെതിരെ പോരാടാന് വിമണ് ഇന് സിനിമ കളക്ടീവിന്റെ ആഭിമുഖ്യത്തില് ആരംഭിച്ച നോ ടു സൈബര് വയലന്‍സ് എന്ന ക്യാംപെയ്‌നിന്റെ ഭാഗമായി എഴുത്തുകാരി പ്രിയ എ.എസും. രാത്രിയിലെ സ്ത്രീകളുടെ സഞ്ചാരസ്വാതന്ത്ര്യത്തെക്കുറിച്ചും സൈബര് ഇടങ്ങളില് നേരിടുന്ന വിവേചനങ്ങളെക്കുറിച്ചും സംസാരിക്കുകയാണ് പ്രിയ എ.എസ്. ഡബ്ല്യു.സി.സി.യുടെ പേജില് പോസ്റ്റ് ചെയ്ത കുറിപ്പിലൂടെ.\nപ്രിയ എ.എസ് എഴുതിയ കുറിപ്പില്‍നിന്നും\nരാത്രി, ആണിടമാണ് കേരളത്തില്. രാത്രിയുടെ കൂമന്‍കണ്ണുകളില്‍നിന്ന് നക്ഷത്രങ്ങള് മാഞ്ഞുപോയി അതില് പെണ്ണിരകള് മാത്രം തെളിയുന്നു. രാത്രിയുടെ പദവിന്യാസങ്ങള്, ആണ്‍പ്രതികാരങ്ങളുടേതും ക്വട്ടേഷന്‍സംഘങ്ങളുടേതും എന്ന നില. മുറിയുന്നതൊക്കെയും പെണ്ണിന് മാത്രമാണോ? അഞ്ജലി മേനോന്റെ ഹാപ്പി ജേണി ഒരു സിനിമാഭാവന മാത്രമായിത്തീരുകയാണോ?\nമള്‍ട്ടിപ്ലെക്‌സ് തിയേറ്ററുകള് വരുന്നതിനും മുമ്പേ തന്നെ ഒറ്റയ്ക്ക് സിനിമ കാണാന് പോകുന്ന ശീലവുമായി ഒരുമ്പെട്ടിറങ്ങുമായിരുന്ന ആളാണ് ഞാന്. പകല്‍നേരമെല്ലാം തിരക്കിന് പതിച്ചുകൊടുക്കേണ്ടി വന്ന നാളുകളായി ജീവിതം മാറിയപ്പോള്, എനിക്ക് സിനിമാക്കാഴ്ചയ്ക്കായി പതിച്ചുകൊടുക്കാന് നേരമേയില്ലാതായി. അത്തരം നാളുകളിലൊന്നില്, ‘സെക്കന്‍ഡ് ഷോയ്ക്ക് വണ്ടിയോടിച്ചുപോയിവന്നാലെന്താ നിനക്കെന്ന്’ എന്റെ രാത്രികള് എന്നോട് ചോദിച്ചു. രാത്രിസിനിമാകാണലിന് വല്ലാത്തൊരു സൗന്ദര്യമുണ്ടെന്നു മത്തുപിടിക്കാറുള്ള ആളുമാണ് ഞാന്.\nപക്ഷേ ഒട്ടും പിന്തിരിപ്പനാശയക്കാരി അല്ലാതിരുന്നിട്ടുകൂടി എന്റെ അമ്മ ‘വേണ്ട, വേണ്ട’ എന്നു പറഞ്ഞുവിലക്കി.\nഒറ്റയ്ക്ക് ഒരു സ്ത്രീ, രാത്രിനേരത്ത് സ്വപ്‌നങ്ങളുടെ തോളില് കൈയിട്ട് നടക്കുന്നതും നക്ഷത്രം പെറുക്കിയെടുത്ത് മുടിയില് ചൂടുന്നതും കണ്ട് വഴിയോരത്ത് വെറുമൊരു സൗഹൃദച്ചിരി സമ്മാനിച്ച് നില്‍ക്കാന് മാത്രം വളര്‍ന്നിട്ടില്ല കേരളം എന്ന, ഞാന് മറക്കാനാഗ്രഹിക്കുന്ന സത്യത്തിനു കീഴെയാണ് അമ്മ ചുവന്ന വരകളിട്ടത്. രാത്രികളില് വഴി തിളക്കിക്കാണിച്ച് കത്തുന്ന റിഫഌ്റ്റര് ലൈറ്റുകളെപ്പോലെ ആ സത്യം എനിക്കുമുന്നില് അപകടച്ചുവപ്പില് കുളിച്ച് കത്തിനിന്നു.\nഅമ്മയുടെ വിലക്കുകളെ വകവയ്ക്കാതെ, രാത്രി പത്തരയ്ക്ക് ആറാം ക്ലാസുകാരന് മകനുമൊത്ത് മള്‍ട്ടിപ്ലെക്‌സില് പോയി സിനിമ കണ്ടുമടങ്ങിയത് ഈ അടുത്തയിടെയാണ്. ‘സെക്കന്‍ഡ് ഷോയോളം പോയില്ലെങ്കിലും വേണ്ട, രാത്രിയെയും സിനിമയെയും ഇത്രയെങ്കിലും ചേര്‍ത്തുവയ്ക്കാനായാല് മതി’ എന്ന സന്തോഷത്തിലാണ് അന്ന് വണ്ടിയോടിച്ചത്..\nഇടക്കൊന്നാലോചിച്ചു, കേരളത്തില് ഏതെങ്കിലും ഒരു സ്ത്രീ തനിച്ച് ഒരു സെക്കന്‍ഡ് ഷോ സിനിമയ്ക്ക് പോയിട്ടുണ്ടാവുമോ ? ഓര്‍ക്കുന്തോറും ചിരി വന്നു. രാക്ഷസന് പര്യായം നിശാചരന്, നക്തഞ്ചരന് എന്നും രാക്ഷസിക്ക് പര്യായം നിശാചരി എന്നും നക്തഞ്ചരി എന്നുമാണ്. രാക്ഷസജീവിതത്തില് ആണിനും പെണ്ണിനും രാത്രി ഒരുപോലെ അവകാശപ്പെട്ടതാണ്.\nപക്ഷേ ഒരിയ്ക്കലും മനുഷ്യസ്ത്രീയ്ക്ക് നിശാസഞ്ചാരം അഭികാമ്യമല്ല. നിശാചരിയായ സ്ത്രീ എന്നാല് അപഥസഞ്ചാരിണി എന്നാണ് കല്‍പ്പിതഅര്‍ത്ഥം. രാത്രിയില് സ്ത്രീയ്ക്ക് ഒന്നുകില് ഉറങ്ങാം, അല്ലെങ്കില് ഉറങ്ങാതിരിക്കാം. ഉറങ്ങാതിരിക്കലില് ഇണചേരല്, കുഞ്ഞിനെ ഉറക്കല് ഇതൊക്കെയാണ് സാധാരണ പെടാറ്. ഒരു പെണ്ണ്, കാടുകയറി സ്വപ്‌നമോ ദുഃസ്വപ്‌നമോ കണ്ടാലും നെടുവീര്‍പ്പുകളിലവള് ആടിയുലഞ്ഞാലും അത് ലോകത്തെ ബാധിക്കില്ല. കാടുകയറല് അകമേ എത്രവേണമെങ്കിലും ആവാം, പക്ഷേ പുറമേയ്ക്ക് ഒരു കാടും കാടുകയറ്റവും പാടില്ല. നെടുവീര്‍പ്പുരഹിതകളും ചിരിമുഖികളുമായ പെണ്ണുങ്ങളെയാണ് ലോകത്തിനു വേണ്ടത്.\nരാത്രിസഞ്ചാരങ്ങള് അവള്‍ക്ക് പറഞ്ഞിട്ടുള്ളതല്ല. സെക്കന്‍ഡ് ഷോ സിനിമയ്ക്ക് തനിച്ചുപോകുന്ന ഒരു സ്ത്രീയെ ഞാനിതുവരെ കണ്ടിട്ടില്ല.\nനൈറ്റ് ട്രാവല്‍സ് എന്നു പേരിട്ട് സഞ്ജു സുരേന്ദ്രന് എന്ന സുഹൃത്ത്, എസ്.ഹരീഷിന്റെ ചില ചെറുകഥകളെ ആസ്പദമാക്കി എടുക്കുന്ന സിനിമയിലും രാത്രിയുടെ അവകാശികള് പുരുഷന്മാരാണ്. അത് സിനിമയുടെയോ കഥയുടെയോ കുഴപ്പമല്ല. അത് ഒരു അവസ്ഥയാണ്.\nവൈകിയ നേരത്ത് ബസില് യാത്ര ചെയ്യേണ്ടി വന്നപ്പോഴൊക്കെ എറണാകുളം പോലൊരു അത്യന്താധുനിക സിറ്റിയില്‍പ്പോലും, ബസുകള് കണ്ണുമിഴിച്ച് വിചിത്രജീവിയെപ്പോലെ നോക്കിയിട്ടുണ്ട്. ബസിലെ ഒറ്റപ്പെണ്ണ് ഇന്നും എന്നും ഒറ്റച്ചിലമ്പണിഞ്ഞ കണ്ണകിവേഷത്തെപ്പോലെ, ഒറ്റച്ചേലയുടുത്ത ദ്രൗപദിയെപ്പോലെ തികച്ചും ഒറ്റയ്ക്കാണ്.\nരാത്രിയില് വീടിന്റെ അകത്തളത്തില് ഉണര്‍ന്നിരുന്ന് ഇന്റര്‍നെറ്റില് വിഹരിക്കുന്ന പെണ്ണുങ്ങളുടെ എണ്ണം കൂടുന്തോറും ഏതൊക്കെയോ ആണുങ്ങളുടെ ഉറക്കം കെടുന്നുണ്ട്. പാതിരയും കഴിഞ്ഞ് വൈ-ഫൈയുടെ നെറ്റ് തുറന്നുപിടിച്ചിരിക്കുന്നവള് എന്നാല് ‘വലയില് വീഴാന് പാകത്തിലുള്ളവള്’ എന്നാണ് ജനം ധരിച്ചുവച്ചിരിക്കുന്നത്. ‘എന്താ ഉറങ്ങാത്തത് ‘എന്നന്വേഷിച്ച് ഇന്‍ബോക്‌സില് പിന്നെ ഉന്തും തള്ളും തിരക്കുമാണ്. ‘ഉറങ്ങൂ ചേച്ചീ’ എന്നുപദേശിക്കാന് വരുന്ന അനിയന് വേഷപ്പകര്‍ന്നാട്ടക്കാരന് മുതല് വളച്ചുകെട്ടിയും അല്ലാതെയും ഉടലിലേക്ക് ക്ഷണിക്കുന്ന ശൃംഗാരപദലഹരിക്കാരന് വരെ. പിന്നെ പെണ്ണിന്റെ രാത്രിയുടെ അവകാശികള് പലരാണ്. വഴിയോ വീടോ പോയിട്ട് സ്വന്തം കാശുമുടക്കി കണക്ഷനെടുത്ത ംശളശ പോലും സ്വന്തമല്ലാത്തവള്, അതാണ് പെണ്ണ്.\nപാതിരാസന്ദശങ്ങളയക്കേണ്ടതുണ്ടോ പെണ്ണുങ്ങള്? എഫ്ബി കുറിപ്പുകളില് ചൊരിഞ്ഞിടാന് മാത്രം അവളുടെ മനസ്സെന്നാണ് കടലുകളായത്? ‘പറമ്പിനപ്പുറം, തോടിനപ്പുറം’ മാത്രമല്ലേ അവളുടെ ഇടം?\nചീവീടുകള് ഒച്ചവയ്ക്കുകയും മിന്നാമിന്നികള് തലങ്ങും വിലങ്ങും പറക്കുകയും ചെയ്യുന്ന രാത്രിനേരം ഏതായാലും ‘നല്ല’ പെണ്ണുങ്ങളുടേതല്ല. രാവിനെ കൈയിലെയുത്ത് രാഗവിസ്താരം നടത്തുമ്പോള് ചീവീടുകളിലും വെളിച്ചത്തേരു പായിക്കുമ്പോള് മിന്നാമിന്നികളിലും ആണ്‍പെണ്‍വര്‍ഗ്ഗ വിവേചനമുണ്ടോ എന്ന് തറവാട്ടില് പിറന്ന പെണ്ണുങ്ങള് ചിന്തിക്കാമോ ആവോ!\nഎന്തായാലും രാക്ഷസവര്‍ഗ്ഗം പോലും രാത്രിയെ എടുത്തമ്മാനമാടാന് നേരം, ആണെന്നോ പെണ്ണെന്നോ തരം തിരിച്ച് പറഞ്ഞ് ഗ്വാ ഗ്വാ വിളിക്കാറില്ല, ആണിനെ രാത്രിയിലേക്കിരുത്തലോ പെണ്ണിനെ രാത്രിക്ക് പുറത്തേക്ക് ഇറക്കി നിര്‍ത്തലോ അവരുടെ ഇടയില് പോലും പതിവില്ല. മനുഷ്യരേക്കാള് എത്രയോ ഭേദമാണ് രാക്ഷസവര്‍ഗ്ഗം പോലും.. !\nരാത്രിയില് ഒരു പെണ്ണ് ഒറ്റയ്‌ക്കൊരു ബസില് കയറിയാലും സിനിമയ്ക്ക് പോയാലും നിലാവു കാണാനിറങ്ങിയാലും നിരത്തിലിറങ്ങി ഉറക്കെ കവിത ചൊല്ലിയാലും ഫെയ്‌സ്ബുക്കില് കയറിയാലും സിനിമയിലഭിനയിക്കാന് പോയാലും പുറം ലോകത്തിന് ഇരിക്കപ്പൊറുതിവരാത്തതെന്താണ്? എന്തിനാണവര് അവളുടെ യാത്രകള് മുടക്കുന്നത്? എന്തിനാണ് രാത്രിമാനം കാണാന് സമ്മതിക്കാതെ അവളുടെ മാനങ്ങള് തല്ലിയുടക്കുന്നത്?\n‘കേരളാകഫെ’യിലെ, അഞ്ജലി മേനോന് എടുത്ത ‘ഹാപ്പി ജേണി’ എന്ന ഹ്രസ്വചലച്ചിത്രം എനിക്കേറെ പ്രിയപ്പെട്ടതാണ്. അതിലെ പെണ്‍കുട്ടി, സഹയാത്രികന്റെ ശല്യത്തെ ഒരു പെരുംനുണകൊണ്ട് നേരിടുകയും അയാളുടെ ഇരിക്കപ്പൊറുതിയില്ലായ്മകളെ ഒന്നടങ്കം പേടിയുടെ മുള്‍മുനയിലേക്ക് വലിച്ചിട്ട് മധുരപ്രതികാരം നടത്തുകയും ചെയ്തതോര്‍ത്ത് ഊറിയൂറി ചിരിക്കാറുണ്ട് ഇടക്കിടെ.\n‘ഹാപ്പി ജേണി’യില് അഭിനയിച്ച നിത്യാമേനോന് ഷൂട്ടിങ്ങോ ഡബ്ബിങ്ങോ കഴിഞ്ഞ് പാതിരാത്രിനേരത്ത് ഒറ്റയ്ക്ക് ഒരു കാറില് മടങ്ങിയിട്ടുണ്ടാവുമോ, ഒരു സ്ത്രീ എടുത്ത ആ മൂവി കാണാന് കേരളത്തിലെ ഏതെങ്കിലും പെണ്‍കുട്ടി തനിച്ച് സെക്കന്‍ഡ് ഷോയ്ക്ക് പോയിട്ടുണ്ടാവുമോ എന്നൊക്കെ ആലോചിക്കുമ്പോള്, ‘ഹാപ്പി ജേണി’ എന്ന ടൈറ്റില് കൂടുതല് അര്‍ത്ഥവത്താവുന്നു.\nഎന്നാണ് മനുഷ്യപ്പെണ്‍വര്‍ഗ്ഗവും രാത്രിയുടെ അവകാശികളാവുക, എന്നാണ് ശരീരം കൊണ്ടും മനസ്സു കൊണ്ടും ഹാപ്പിജേണി നടത്താന് അവര്‍ക്കാവുക, എന്നാണ് അതില് ഇടങ്കോലിടാനും അവളെ കീറിപ്പറിക്കാനും ലോകം കടന്നുവരാതിരിക്കുക?\nഒരു പക്ഷേ അത് ഒരു വെറും ഭാവനമാത്രമായിരിക്കാം. നടക്കാനിടയില്ലാത്ത ഒരു കേരളീയഭാവന !\nപുസ്തകവൈവിധ്യങ്ങളൊരുക്കി ഡി സി ബുക്‌സ് മെഗാ ബുക്ക് ഫെയര് തൃപ്പൂണിത്തുറയില്\nപരിസ്ഥിതി പ്രവര്‍ത്തകന് പ്രൊഫ. എം കെ പ്രസാദ് അന്തരിച്ചു\n108 ഡീസീ വര്‍ഷങ്ങള്; 108 പുതിയ പുസ്തകങ്ങളുമായി ഡി സി…\nകാന്‍സര് കഥ പറയുമ്പോള്; പുസ്തകപ്രകാശനം തിങ്കളാഴ്ച\nഎങ്ങനെ നിങ്ങള്‍ക്കും ഡി സി റിവാര്‍ഡ്സ് അംഗമാകാം?


തരംഗമുണ്ട്, പക്ഷേ; ആരെ തുണയ്ക്കുമെന്ന ആശങ്കയിൽ മൂവരും\nതത്സമയം ഡെസ്ക്| Updated On: 25 April 2019 4:15 PM GMT | Location :\nപോളിങ് വർദ്ധനവ് തന്നെയാണ് മൂന്നു മുന്നണികളുടെയും കണക്കു കൂട്ടലുകൾക്കാധാരം. ശബരിമല വിഷയത്തിലെ അടിയൊഴുക്ക്, ന്യൂനപക്ഷ വിഭാഗങ്ങളുടെ ഏകീകരണം, പുതിയ വോട്ടർമാർ തുടങ്ങിയവയാണ് പോളിങ് വർദ്ധനയ്ക്കിടയാക്കിയതെന്ന നിഗമനം പൊതുവേ എല്ലാവർക്കുമുണ്ട്.\nതിരുവനന്തപുരം: സംസ്ഥാനത്തെ ലോക്‌സഭാ തെരഞ്ഞെടുപ്പിൽ ഉയർന്ന പോളിങ് ശതമാനം തരംഗലക്ഷണമാണെന്ന കാര്യത്തിൽ മൂന്നു മുന്നണികൾക്കും തർക്കമില്ല. എന്നാൽ അതാരെ തുണയ്ക്കുമെന്നതിലുള്ള ആശങ്ക ചെറുതല്ലാതെ എല്ലാവരെയും അലട്ടുന്നു. 2014ലെ 74.04 ശതമാനത്തിൽ നിന്നു 77.68 ശതമാനത്തിലേക്കുള്ള കുതിപ്പ് തങ്ങളെ തുണയ്ക്കുമെന്നു, പഴയ കണക്കുകൾ ചൂണ്ടിക്കാട്ടി യു.ഡി.എഫ് ആത്മവിശ്വാസം പ്രകടിപ്പിക്കുമ്പോൾ 2004 ആവർത്തിക്കുമെന്ന ശുഭാപ്തി വിശ്വാസത്തിലാണ് ഇടതുമുന്നണി. അതേസമയം, പത്തനംതിട്ട, തിരുവനന്തപുരം മണ്ഡലങ്ങളിൽ എൻ.ഡി.എയ്ക്കനുകൂലമായി കാറ്റുവീശിയെന്ന കണക്കുകൂട്ടലിലാണ് ബി.ജെ.പി.\nപോളിങ് വർദ്ധനവ് തന്നെയാണ് മൂന്നു മുന്നണികളുടെയും കണക്കു കൂട്ടലുകൾക്കാധാരം. ശബരിമല വിഷയത്തിലെ അടിയൊഴുക്ക്, ന്യൂനപക്ഷ വിഭാഗങ്ങളുടെ ഏകീകരണം, പുതിയ വോട്ടർമാർ തുടങ്ങിയവയാണ് പോളിങ് വർദ്ധനയ്ക്കിടയാക്കിയതെന്ന നിഗമനം പൊതുവേ എല്ലാവർക്കുമുണ്ട്. ഈ ഘടകങ്ങൾ ആർക്കനുകൂലമാകുന്നു എന്നതിനെ ആശ്രയിച്ചാണ് മുന്നണികളുടെ ജയസാദ്ധ്യതകൾ.\nശബരിമല വിഷയം തന്നെ\nമദ്ധ്യ-തെക്കൻ കേരളത്തിലെങ്കിലും ശബരിമല നിർണായകമായ സ്വാധീനം ചെലുത്തിയെന്ന വിലയിരുത്തലിലാണ് ഇടതുമുന്നണി നേതൃത്വം. എന്നാൽ അതൊരു തരംഗമാകാനുള്ള കാരണമായി അവർ കരുതുന്നുമില്ല. സ്ത്രീവോട്ടർമാരുൾപ്പെടെ കൂട്ടത്തോടെ ബൂത്തിലെത്തിയത് എന്തിന്റെ പേരിലാവാം എന്നത് സി.പി.എമ്മിനെ ആശങ്കപ്പെടുത്തുന്നുണ്ട്. പ്രത്യേകിച്ചും തിരുവനന്തപുരം, പത്തനംതിട്ട, ആലത്തൂർ, തൃശൂർ, കോഴിക്കോട്, കണ്ണൂർ മണ്ഡലങ്ങളിൽ സ്ത്രീ വോട്ടർമാരുടെ ശക്തമായ സാന്നിദ്ധ്യം തങ്ങളെ തളർത്തുമോ എന്നതാണ് സി.പി.എമ്മിനെ ആകുലപ്പെടുത്തുന്നത്. തിരുവനന്തപുരം, പത്തനംതിട്ട, തൃശൂർ, കോഴിക്കോട്. കണ്ണൂർ മണ്ഡലങ്ങളിൽ ശബരിമല വിഷയം നന്നായി സ്വീധീനിക്കപ്പെട്ടു എന്നാണ് തെരഞ്ഞെടുപ്പിന് ശേഷം സി.പി.എമ്മിന്റെ കീഴ്ഘടകങ്ങൾ നൽകിയ സൂചന. എന്നാൽ ഈ മണ്ഡലങ്ങളിൽ ശബരിമല വിഷയത്തിലെ ഏകീകരണം ബി.ജെ.പിക്കനുകൂലമായാൽ അതു ഫലത്തിൽ തങ്ങളെ തുണയ്ക്കുമെന്നും സി.പി.എം കരുതുന്നു. ശബരിമലയുടെ പേരിൽ സ്വാധീനിക്കപ്പെടാവുന്ന നിഷ്പക്ഷ വോട്ടുകളിൽ ഭൂരിഭാഗവും എൻ.ഡി.എ പക്ഷത്തേക്കു തിരിഞ്ഞാൽ യു.ഡി.എഫ് പ്രതീക്ഷകൾ പൂർണമായും തകരുമെന്നമാണ് ഇടതു കേന്ദ്രങ്ങളുടെ പ്രാഥമിക വിലയിരുത്തൽ. എന്തായാലും ശബരിമല വിഷയം നിർണായകമെന്നു സമ്മതിക്കുമ്പോഴും അതു തരംഗമാവാനുള്ള സാദ്ധ്യത സി.പി.എം തള്ളിക്കളയുന്നു.\nശബരിമല വിഷയത്തോടൊപ്പം ന്യൂനപക്ഷ വിഭാഗങ്ങളുടെ ദ്രുവീകരണം പൂർണതോതിൽ സാദ്ധ്യമാക്കാനായി എന്നതിലാണ് യു.ഡി.എഫ് അമിതപ്രതീക്ഷ വെച്ചുപുലർത്തുന്നത്. 'മോദിക്കു പകരം രാഹുൽ'എന്ന മുദ്രാവാക്യത്തിന് ന്യൂനപക്ഷ മേഖലയിൽ വർദ്ധിച്ച തോതിലുള്ള സ്വീകാര്യതയുണ്ടാക്കാനായി. അതു വോട്ടായി പ്രതിഫലിച്ചാൽ 14-16 സീറ്റുകളിലേക്കു തങ്ങളുയരുമെന്നും യു.ഡി.എഫ് കണക്കുകൂട്ടുന്നു. പോളിങ് വർദ്ധിച്ച കാലത്തെ ചരിത്രം ഇതിനു തെളിവായി അവർ ഉയർത്തിക്കാട്ടുന്നു. എന്നാൽ ശബരിമല വിഷയത്തിൽ സംസ്ഥാന സർക്കാരിനും ഇടതുമുന്നണിക്കും എതിരായ വോട്ടുകൾ വിഭജിച്ചു ബി.ജെ.പി പക്ഷത്തേക്കു കൂടുതൽ ചായുന്നത് യു.ഡി.എഫിനെ ആശങ്കപ്പെടുത്തുന്ന ഘടകമാണ്. തിരുവനന്തപുരം, പത്തനംതിട്ട മണ്ഡലങ്ങളിൽ ഈ രസതന്ത്രം യു.ഡി.എഫിനെ വല്ലാതെ ഭയപ്പെടുത്തുന്നുണ്ട്.\nഅതോടൊപ്പം ന്യൂനപക്ഷ പിന്തുണയിൽ ചില മണ്ഡലങ്ങളിലെങ്കിലും ഉണ്ടായേക്കാവുന്ന അടിയൊഴുക്കുകൾ തങ്ങളെ ദോഷകരമായി ബാധിക്കുമോ എന്നും യു.ഡി.എഫ് ചിന്തിക്കുന്നു. കൊല്ലം, കണ്ണൂർ മണ്ഡലങ്ങളിൽ ന്യൂനപക്ഷ വിഭാഗങ്ങളുടെ ദ്രുവീകരണം സംഭവിച്ചിട്ടുണ്ടെങ്കിലും അതിന്റെ ഗുണഭോക്താവ് ഇടതുപക്ഷമാകുമോ എന്നതാണ് യു.ഡി.എഫിനെ അലട്ടുന്ന പ്രശ്‌നം. മറ്റിടങ്ങളിലില്ലാത്ത വിധം ഈ രണ്ടു മണ്ഡലങ്ങളിലും യു.ഡി.എഫ് സ്ഥാനാർത്ഥികൾക്കെതിരായി സി.പി.എം നടത്തിയ 'ബി.ജെ.പി ബന്ധ'ആരോപണം ന്യൂനപക്ഷങ്ങളെ സ്വാധീനിച്ചാൽ രണ്ടിടത്തും ഫലം മറിച്ചാവുമെന്നു യു.ഡി.എഫ് ഭയപ്പെടുന്നു. എൻ.കെ പ്രേമചന്ദ്രനും കെ.സുധാകരനും എതിരെ തെരഞ്ഞെടുപ്പിനു മുമ്പുതന്നെ സി.പി.എം ഈ വിധമുള്ള ആരോപണങ്ങൾ ഉന്നയിച്ചത് കൃത്യമായ ലക്ഷ്യത്തോടെയായിരുന്നു. എന്നാൽ മറ്റു മണ്ഡലങ്ങളിൽ സമാനമായ ഭീതി യു.ഡി.എഫിനില്ലതാനും. പുതിയ വോട്ടർമാർ ഇടതിനേക്കാൾ തങ്ങളോടൊപ്പമാണെന്നും യു.ഡി.എഫ് പറയുന്നു. രാഹുൽ ഗാന്ധിയുടെ സ്ഥാനാർത്ഥിത്വത്തോടെ എല്ലാ വിഭാഗത്തിൽപ്പെട്ടവരുടെയും അനുഭാവം നേടിയെടുക്കാനായെന്നും നേതാക്കൾ പറയുന്നു.\nസ്ത്രീ വോട്ടർമാരുടെ സാന്നിദ്ധ്യം\nശബരിമല വിഷയം ഇക്കുറി തങ്ങൾക്കു അക്കൗണ്ടു തുറന്നു തരും എന്ന പ്രതീക്ഷയിലാണ് ബി.ജെ.പി. തിരുവനന്തപുരത്തും പത്തനംതിട്ടയിലും സ്ത്രീവോട്ടർമാരുടെ ഒഴുക്കും പോളിങിലെ വർദ്ധനവും തങ്ങൾക്കനുകൂലമാണെന്ന വിലയിരുത്തലാണ് ബി.ജെ.പി നേതൃത്വത്തിനുള്ളത്. ഈ രണ്ടു മണ്ഡലങ്ങളിൽ വിജയ പ്രതീക്ഷ വെച്ചു പുലർത്തുമ്പോൾ തന്നെ മറ്റിടങ്ങളിൽ വോട്ടു വർദ്ധനവാണ് പാർട്ടി ലക്ഷ്യമിടുന്നത്.\nനിയമസഭാ തെരഞ്ഞെടുപ്പിൽ ലഭിച്ച 15 ശതമാനം കടന്നു 19 വരെ എത്തുമെന്നാണ് നേതാക്കളുടെ അവകാശവാദം. ബി.ജെ.പി വോട്ടുകൾ കൂടിയാലും കുറഞ്ഞാലും അതു ബാധിക്കുക ഇടതു-വലതു മുന്നണികളെയാണ്. എന്നാൽ വടക്കൻ ജില്ലകളിൽ പ്രചാരണത്തിലുൾപ്പെടെ പ്രകടമായ അലസത വോട്ടുശതമാനം വർദ്ധിപ്പിക്കുക എന്ന ലക്ഷ്യത്തോടെ നീങ്ങുന്ന ബി.ജെ.പിക്കു തിരിച്ചടിയായേക്കും എന്ന വിലയിരുത്തലും പാർട്ടിക്കുള്ളിലുണ്ട്. കൂട്ടിയും കിഴിച്ചും, ഫലപ്രഖ്യാനം വരെ ആത്മവിശ്വാസം കൈവിടാതെ സൂക്ഷിക്കുകയാണ് എല്ലാവരും.


പ്രിയങ്കയുടെയും നിക്ക് ജോനാസിന്റെയും ആഡംബരവീട് വിറ്റുപോയി | ഝീഗബോലകോ\nഒരുവർഷം തികച്ചില്ല, 46 കോടിയുടെ ആഡംബര വീട് വിറ്റു പ്രിയങ്കയും നിക്ക് ജോനാസും\nമനോരമ ലേഖകൻ August 19, 2019 11:29 AM IST\nനടി പ്രിയങ്ക ചോപ്രയും ഗായകൻ നിക് ജോനാസും വിവാഹിതരാകാന് പോകുന്നുവെന്ന വാര്‍ത്തകള് വന്നുതുടങ്ങിയ കാലം മുതല് ആരാധകര്‍ക്ക് അറിയേണ്ടിയിരുന്നത് വിവാഹശേഷം രണ്ടാളും എവിടെയാകും സ്ഥിരതാമസം എന്നായിരുന്നു. കാരണം ടെക്സസില് നിക്കിനും മുംബൈയില് പ്രിയങ്കയ്ക്കും സ്വന്തമായി വീടുകളുണ്ട്. പക്ഷേ ഇരുവരും ഇവിടെ ഒന്നുമല്ല താമസം ആരംഭിച്ചത്. ലൊസാഞ്ചലസിലെ ബെവര്‍ലി ഹില്‍സില് 6.5 മില്യന് ഡോളര് (ഏകദേശം 46 കോടി രൂപ) മുടക്കി നിക്ക് വാങ്ങിയ വീട്ടിലായിരുന്നു ഇരുവരും കുടുംബം ആരംഭിച്ചത്.\nപ്രിയങ്കയെ വിവാഹം ചെയ്യാന് തീരുമാനിച്ച ശേഷം ഏപ്രില് 2018 ലാണ് നിക്ക് വീട് വാങ്ങുന്നത്. കഴിഞ്ഞ വർഷം ഡിസംബറോടെയാണ് ഇരുവരും ഇവിടേക്ക് താമസം മാറിയത്. ആ വീടാണ് ദാ ഇപ്പോള് വില്‍പന നടത്തിയത്. 6.9 മില്യന് ഡോളര് വിലയിട്ടാണ് നിക്ക് വില്‍പനയ്ക്ക് വച്ചതും. ഇത്ര പെട്ടെന്ന് വീട് വിൽക്കാനുള്ള കാരണം വ്യക്തമല്ല.\nകലിഫോര്‍ണിയയിലെ തന്നെ ഏറ്റവും വിലപിടിപ്പുള്ള സ്ഥലത്താണ് ഈ വീടിരിക്കുന്നത്. ജെന്നിഫര് ലോറന്‍സ്, ടെയ്ലര് സ്വിഫ്റ്റ് എന്നിവരുടെ വീടുകള് സമീപമാണ്. 90210 എന്ന ടിവി സീരീസിലൂടെ പ്രശസ്തമാണ് അഞ്ച് കിടപ്പറയുള്ള ഈ വീട്. ഏതാണ്ട് 4,129 ചതുരശ്രയടിയാണ് വിസ്തീര്‍ണ്ണം.\nവൈറ്റ് ഓക്ക് ഫ്ലോറിങ്ങില് അത്യാധുനിക സൗകര്യങ്ങളോടെയുള്ളതാണ് ഈ വീട്. ചുറ്റിലുമുള്ള പച്ചപ്പിലേക്ക് തുറക്കുന്ന ഗ്ലാസ് ജാലകങ്ങളാണ് വീടിന്റെ ഹൈലൈറ്റ്. ഫിറ്റ്നസ് ഫ്രീക്കുകളായ ഇരുവർക്കുംവേണ്ടി ജിം, സ്വിമ്മിങ് പൂൾ എന്നിവയും ഒരുക്കിയിരുന്നു. ഇപ്പോള് ഉള്ള വീട് വിറ്റശേഷം സങ്കൽപത്തിനു അനുസരിച്ചുള്ള വീട് തേടി നടക്കുകയാണ് പ്രിയങ്കയും നിക്കും.


മൂന്നര വയസ്സുകാരിയെ തട്ടികൊണ്ടുപോയി കൊലപ്പെടുത്തിയ കേസില് പ്രായപൂര്‍ത്തിയാകാത്ത പ്രതികള് പിടിയില് | Reporter Live\nമൂന്നര വയസ്സുകാരിയെ തട്ടികൊണ്ടുപോയി കൊലപ്പെടുത്തിയ കേസില് പ്രായപൂര്‍ത്തിയാകാത്ത പ്രതികള് പിടിയില്\nBy Web Desk\tDecember 25, 2016 4:55 pm A+ A-\nതാനെ: മൂന്നര വയസ്സുകാരിയെ തട്ടികൊണ്ടുപോയി കൊലപ്പെടുത്തിയ കേസില് പ്രായപൂര്‍ത്തിയാകാത്ത രണ്ട് ആണ്‍കുട്ടികള് മുംബൈ പൊലീസിന്റെ പിടിയില്. മുംബൈയിലെ കാസിപുരയിലാണ് സംഭവം. ഡിസംബര് അഞ്ചാം തിയ്യതിയാണ് കുട്ടിയെ കണാതായതായി ജെജെ മാര്‍ഗ് പൊലീസ് സ്റ്റേഷനില് പിതാവ് പരാതി നല്‍കുന്നത്. തുടര്‍ന്ന് നടത്തിയ അന്വേഷണത്തില് പ്രതികള് പിടിയിലായപ്പോഴാണ് കൊലപാതക വിവരം പുറത്തറിയുന്നത്. മൂന്നര വയസ്സുകാരിയായ പെണ്‍കൂട്ടിയെ തട്ടികൊണ്ടുപോയി ഒരു കോടി രൂപ പ്രതികള് മോചനദ്രവ്യമായി ആവശ്യപ്പെട്ടിരുന്നു. ആവശ്യപ്പെട്ട തുക നല്‍കാത്തതിനാലാണ് കൊല നടത്തിയതെന്നാണ് പ്രാഥമിക നിഗമനം.\nവെട്ടി കഷ്ണങ്ങളാക്കിയ നിലയിലുള്ള കുട്ടിയുടെ മൃതദേഹം കഴിഞ്ഞ ദിവസമാണ് കാസിപുരയില് നിന്ന് പൊലീസ് കണ്ടെത്തിയത്. കുട്ടിയെ തട്ടികൊണ്ടുപോയതിന് ശേഷം പ്രതികള് മോചനദ്രവ്യമാവശ്യപ്പെട്ട് കുട്ടിയുടെ പിതാവിനെ വിളിച്ചിരുന്നു. ഒരു കോടി രൂപയാണ് മോചനദ്രവ്യമായി പ്രതികള് ആവശ്യപ്പെട്ടത്. എന്നാല് ഇത്രയും തുക നല്‍കാനില്ലാത്തതിനാല് 28 ലക്ഷം രൂപ നല്‍കാന് പിതാവ് സമ്മതിക്കുകയായിരുന്നെന്ന് ഡിസിപി മനോജ് കുമാര് ശര്‍മ പറഞ്ഞു.\nപറഞ്ഞറുപ്പിച്ച തുകയുമായി കുട്ടിയുടെ പിതാവിനോട് താനെയ്ക്കടുത്തുള്ള ക്വാലയിലെത്താന് പ്രതികള് ആവശ്യപ്പെടുകയും ചെയ്തു. എന്നാല് കുട്ടിയെ വിട്ടു നല്‍കാന് പ്രതികള് പിന്നീട് തയ്യാറായില്ല. തുടര്‍ന്ന് നടത്തിയ അന്വേഷണത്തിലാണ് പെണ്‍കുട്ടിയുടെ അയല്‍വാസികളായ പ്രായപൂര്‍ത്തിയാകാത്ത പ്രതികള് പിടിയിലാവുന്നത്. പതിനാറു വയസ്സുള്ള പ്രതികള് പെണ്‍കുട്ടിയെ മൊബൈല് ചാര്‍ജറിന്റെ വയറുപയോഗിച്ച് ശ്വാസം മുട്ടിച്ച് കൊലപ്പെടുത്തിയ ശേഷം ശരീരം വെട്ടിനുറുക്കുകയായിരുന്നെന്ന് പൊലീസ് പറഞ്ഞു.\nDec 25, 2016 4:55 pm\nപൂനെയില് വനിതാ സോഫ്റ്റ്‌വെയര് എഞ്ചിനിയറെ നടുറോഡില് കുത്തിക്കൊന്നു\nനാല് വയസുകാരിയുടെ മൃതദേഹം അവയവങ്ങള് വെട്ടിമാറ്റിയ നിലയില് കണ്ടെത്തി; ബലാത്സംഗത്തിന് ഇരയായതായി സൂചന\nദില്ലിയില് പതിനേഴു വയസ്സുകാരിയെ സുഹൃത്ത് വെടിവെച്ച് കൊന്നു\nഉത്തരേന്ത്യയില് നിന്നുള്ള പലരും ആര്‍എസ്എസ് അനുഭാവികള്; ആഭ്യന്തര വകുപ്പിനെ നിഴലില് നിര്‍ത്തി ചില…\nബെര്‍ലിന് ട്രക്ക് ആക്രമണം; ഉത്തരവാദിത്വം ഐഎസ് ഏറ്റെടുത്തു\nവാക്കുതര്‍ക്കത്തിനിടെ മധ്യസ്ഥം പറയാനെത്തിയ ആളെ ലോറികയറ്റി കൊലപ്പെടുത്തി


പ്രളയം നന്മയുടെ പൂക്കാലം - sundayshalom\nപ്രളയം നന്മയുടെ പൂക്കാലം\nകേരളത്തെയാകെ അതീവ സംഭ്രാന്തിയിലാക്കിയ ലക്ഷക്കണക്കിന് ആളുകളുടെ ജീവിതത്തെ താറുമാറാക്കിയ ഇതിനോടകം തിരിച്ചറിയാന് കഴിഞ്ഞ നൂറുകണക്കിന് പേരുടെ ജീവന് അപഹരിച്ച 2018-ലെ മഹാപ്രളയം വര്‍ത്തമാനകാലത്തിന് സമ്മാനിച്ചത് അനുഭവങ്ങളുടെ കലവറയാണ്.\nമലയാളക്കരയുടെ നാഡീഞരമ്പുകള് എന്ന് എന്നും വിശേഷിപ്പിക്കപ്പെട്ട നദികളിലെ അണക്കെട്ടുകളില് കെട്ടിനിര്‍ത്തി സൂക്ഷിച്ച ജലസമ്പത്ത് ദിവസങ്ങളോളം തിമിര്‍ത്താടിയ പേമാരിയിലെ പ്രളയജലത്തോടൊപ്പം തുറന്നുവിട്ടപ്പോള് അങ്ങ് വടക്ക് കണ്ണൂര് മുതല് തെക്ക് തിരുവനന്തപുരം വരെയുള്ള എല്ലാ ജില്ലകളിലെയും കുന്നും മലകളും കുത്തിയിളക്കി മാമരങ്ങളും കൃഷിയിടങ്ങളും പിഴുതെറിപ്പെട്ടു.\nപ്രളയത്തില്‍പ്പെട്ട് നട്ടംതിരിയുമ്പോഴും മലയാളികള് അവരുടെ തനിമ കൈവെടിഞ്ഞില്ല. ഏതു ദുരിതത്തെയും അതിജീവിക്കാന് സമര്‍ത്ഥരാണവര്. വെല്ലുവിളികള്‍ക്ക് മുമ്പില് പകച്ചുനില്‍ക്കാതെ അതിജീവനത്തിന്റെ വഴിയിലൂടെ സഞ്ചരിക്കുവാന് അവര്‍ക്ക് കഴിഞ്ഞു. പെരുമഴയും മേഘവിസ്‌ഫോടനവും ഉരുള്‍പ്പൊട്ടലും എല്ലാം ചേര്‍ന്ന് ഭൂമിയിളകി മരങ്ങള് പിഴുത് ജലം ചോര നിറമാര്‍ന്ന് എല്ലാം വിഴിങ്ങാന് വരുമ്പോള് സോഷ്യല് മീഡിയയിലൂടെ സന്ദേശങ്ങളയച്ചും ഓടിക്കൂടിയും, പരസ്പരം രക്ഷിച്ചും മലയാളി ദുരന്തത്തെ അതിജീവിക്കാന് തത്രപ്പെടുകയായിരുന്നു. ആധുനിക സാങ്കേതിക വിദ്യകള് കൊച്ചുകുട്ടികള് മുതല് വൃദ്ധന്മാര്‍വരെയുള്ളവര്‍ക്ക് സുപരിചിതം. വോയ്‌സ് മെസേജുകളിലൂടെയും ഗൂഗിള് ടോക്കിലൂടെയും ലൊക്കേഷന് ഷെയറിലൂടെയും അവര് രക്ഷയുടെ വഴികള് കണ്ടെത്തി.\nകുട്ടനാടിന് പറയാനുണ്ടായിരുന്ന കഥകളില് ഏറെ വ്യത്യസ്തതകള് ഉണ്ട്. വെള്ളപ്പൊക്കം അവര്‍ക്ക് സുപരിചിതമായിരുന്നു. അതുകൊണ്ടുതന്നെ ആദ്യഘട്ടം അവര് അനായാസേന മറികടന്നു. വെള്ളം മുറിക്കുള്ളില് കട്ടില്‍നിരപ്പുവരെ ഉയര്‍ന്നപ്പോള് സന്തോഷത്തോടെ വരവേറ്റ് പ്രാര്‍ത്ഥനയോടെ ഇറക്കത്തിനായി കാത്തിരുന്നു.\nഅണകെട്ടുകള് ഒന്നൊന്നായി മുന്നറിയിപ്പുകളോടെയും മുന്നറിയിപ്പില്ലാതെയും തുറന്നുവിട്ടപ്പോള് കുട്ടനാട് അമ്പരന്നു. രാത്രിയില് കട്ടിലില് കിടന്നവര് നനഞ്ഞ് ചാടിയെഴുന്നേറ്റ് ഉണര്‍ന്നു. കുഞ്ഞുമക്കളെയും വൃദ്ധരായ മാതാപിതാക്കളെയും കരയ്‌ക്കെത്തിക്കാന് പിന്നെ ശ്രമമാരംഭിച്ചു. തുടര്‍ന്ന് കഠിനാദ്ധ്വാനത്തിന്റെ ദിനങ്ങളായിരുന്നു.\nഎല്ലാവരെയും രക്ഷപ്പെടുത്തുന്നതുവരെ വിശ്രമിക്കാത്തവര് ഒഴുകിയെത്തിയ പതിനായിരങ്ങളെ വരവേല്‍ക്കാന് ഭക്ഷണം നല്‍കാന് ശുശ്രൂഷിക്കാന് ചങ്ങനാശേരി ഒന്നാകെ കാത്തു നിന്നു. ആര്‍ച്ച് ബിഷപ് മാര് ജോസഫ് പെരുന്തോട്ടത്തിന്റെയും സഹായമെത്രാന് മാര് തോമസ് തറയിലിന്റെയും നേതൃത്വത്തില് വൈദികരും സന്യസ്തരും അല്മായരും ഉണര്‍ന്ന് പ്രവര്‍ത്തിച്ചു.\nനിഷേധികളെന്നും ഫ്രീക്കന്മാരെന്നും മൊബൈല് ഭ്രാന്തന്മാരെന്നുമൊക്കെ വിശേഷിപ്പിക്കപ്പെട്ടിരുന്ന യുവാക്കന്മാര് എല്ലാം മറന്ന് രക്ഷകരായി മാറി. ന്യൂജന് പഴഞ്ചന് ഭേതമില്ലാതെ പ്രാര്‍ത്ഥനാമന്ത്രങ്ങളോടെ രക്ഷാപ്രവര്‍ത്തനങ്ങളില് മുഴുകി ബോട്ടുകളും വള്ളങ്ങളും ഒക്കെയായി ജലപ്പരപ്പില് പാറിനടന്ന് രക്ഷിച്ചു. കരയ്‌ക്കെത്തിച്ചവരെ ക്യാമ്പുകളിലും വീടുകളിലും എത്തിച്ചു. ചങ്ങനാശേരി അതിരൂപതയുടെ എല്ലാ വിദ്യാഭ്യാസ സ്ഥാപനങ്ങളഉം പാരിഷ്ഹാളുകളും പള്ളിമുറികളും അള്‍ത്താരകളിലൊഴികെ പള്ളികളിലും ക്യാമ്പുകളായി മാറട്ടെയെന്ന് അതിരൂപതാധ്യക്ഷന് കല്പിച്ചു. എല്ലാം ക്യാമ്പുകളായി മാറി. എല്ലാ വീടുകളും ക്യാമ്പുകളായി മാറി.\nചങ്ങനാശേരിയിലെ ക്യാമ്പുകളില് കഴിയുന്നവര് ഓര്‍ത്തു പറയുന്ന ഒരു കാര്യമുണ്ട്. ഞങ്ങള്‍ക്ക് എല്ലാം തരാന് പൊന്നുപോലെ സ്‌നേഹിക്കാന് ചങ്ങനാശേരിക്കാരുണ്ട്. ഞങ്ങള്‍ക്ക് എല്ലാം നഷ്ടപെട്ടു, വീടുകള് നഷ്ടപ്പെട്ടു. നാളിതുവരെ സമ്പാദിച്ചതെല്ലാം നഷ്ടപ്പെട്ടു. കൃഷികള് എല്ലാം നശിച്ചു. ഇനിയും മുപ്പത് ദിവസം എങ്കിലും വേണം ഞങ്ങള്‍ക്ക് സാധാരണ ജീവിതത്തിലേക്ക് മടങ്ങാന്. എതാണ്ട് 60 ദിവസം പ്രളയജലത്തില് കുളിച്ച് നില്‍ക്കുന്ന കുട്ടനാട്ടുകാര് അഭിമാനത്തോടെ പറയും ”ഞങ്ങള് ദൈവത്തെ അഭയം പ്രാപിച്ച് ഈ മഹാപ്രളയത്തെ അതിജീവിച്ചു. രണ്ടായിരത്തിപതിനെട്ടിലെ പ്രളയം ഞങ്ങള്‍ക്ക് അനുഭവങ്ങളുടെ പൂക്കാലമായിരുന്നു.”\nകുട്ടനാട്ടുകാര്‍ക്ക് പരാതികളില്ല, പരിഭവങ്ങളില്ല. മുഖ്യമന്ത്രി കാണാന് വന്നില്ല, രക്ഷിക്കാന് നേവി വന്നില്ല, എം.എല്.എ യെ കണ്ടില്ല, ചുമതലക്കാരനായ മന്ത്രി ജര്‍മ്മനിയിലായിരുന്നു. വാര്‍ത്താമാധ്യമങ്ങള് അവഗണിച്ചു. തടങ്ങി നൂറ് നൂറ് പോരായ്മകള് പലരും വിളിച്ചു പറഞ്ഞു. പക്ഷേ, കുട്ടനാട്ടുകാര്‍ക്ക് അതൊന്നുമല്ല പ്രശ്‌നം. മറ്റുള്ളവരെയെല്ലാം രക്ഷപ്പെടുത്തണം. അതിനുശേഷം എനിക്കും രക്ഷപ്പെടണം. അതിന് എല്ലാ വഴികളും തേടി അദ്ധ്വാനിക്കുന്നവര്‍ക്ക് പരാതി പറയാനും ഉച്ചത്തില് കരയാനും സമയമില്ല. അതെ കുട്ടനാട്ടുകാര് എന്നും അങ്ങനെയാണ്. കൃഷിയിറക്കികഴിഞ്ഞാല് കൊയ്യുന്നതുവരെ പ്രാര്‍ത്ഥനയോടെ ചെലവഴിക്കുന്നവര്, മഴപെയ്യാന് തുടങ്ങുമ്പോള് മുട്ടിന്മേല് നിന്ന് മടവീഴാതിരിക്കാന് പ്രാര്‍ത്ഥിച്ച് പരിശീലിച്ചവര്, കുടിവെള്ളം കലങ്ങിയതാണെന്നു കാണുമ്പോള് കുരിശ് വരച്ച് ശുദ്ധമാക്കി കുടിച്ച് ശീലിച്ചവര്. അവരുടെ ആദ്ധ്യാത്മികതയും ദൈവാശ്രയബോധവും എന്നും അവര്‍ക്ക് കൈത്താങ്ങാണ്. ഏതു പ്രളയത്തെയും പൂക്കാലമാക്കാന് ഈ ദൈവാശ്രയബോധം മതി അവര്‍ക്ക്.\nകുട്ടനാട്ടിലേക്കുള്ള നീരൊഴുക്ക് ക്രമാതീതമാകുകയും ജലനിരപ്പ് കഴുത്തും കടന്ന് ഉയരാന് തുടങ്ങുകയും ചെയ്തപ്പോള് നാടെങ്ങും മുറവിളിയായി. സൈന്യം എത്തിയെങ്കിലേ ഇനി രക്ഷയുള്ളൂ. രക്ഷാനടപടികള് പട്ടാളത്തെ ഏല്‍പിക്കണമെന്ന അഭ്യര്‍ത്ഥ ഒരു വശത്ത്. നമുക്കുതന്നെ രക്ഷാനടപടികള് പൂര്‍ത്തിയാക്കാന് കഴിയുമെന്ന് മറുഭാഗം. ഇതിനിടയില് എത്തിയ നാവികസേനയുടെ ഹെലികോപ്റ്ററുകള് അനുവാദം ലഭിക്കാന് കാത്തിരുന്നു. അനുവാദം ലഭിച്ചവര് രക്ഷാദൗത്യവുമായി ജലപ്പരപ്പിലൂടെ പറന്നുനടന്നു. വടത്തില് ഹെലികോപ്റ്ററുകളിലേക്ക് കയറുന്നവരെയും വൃദ്ധരെയും കുഞ്ഞുങ്ങളെയും സംവഹിച്ച് വടത്തിലൂടെ ഹെലികോപ്റ്ററുകളിലേക്ക് കയറുന്നവരെയും കണ്ട് മലയാളക്കര വീര്‍പ്പടക്കി നിന്നു.\nഅപ്പോഴാണ് മലയാളക്കരയുടെ സ്വന്തം നേവി, മുക്കുവരെന്ന് മലയാളി സ്‌നേഹപൂര്‍വം വിളിക്കുന്നവര് ബോട്ടുകളുമായി ജലാശയങ്ങളിലേക്ക് ആര്‍ത്തലച്ചെത്തിയത്. അവര്‍ക്ക് കമാന്റുകളില്ല, സല്യൂട്ടുകളില്ല, പ്രോട്ടോകോളില്ല. കണ്ടവരെയെല്ലാം രക്ഷിച്ചു, കാണാത്തവര്‍ക്കായി തിരഞ്ഞു നടന്നു. കുട്ടനാട്ടിലെ ക്ലേശപൂര്‍ണമായ ഇടങ്ങളില് കുടുങ്ങിക്കഴിഞ്ഞ പതിനായിരങ്ങള് അവരുടെ കരങ്ങളില് സുരക്ഷിതരായി മാറി. തിരുവനന്തപുരം, കൊല്ലം, ആലപ്പുഴ തീരപ്രദേശങ്ങളിലെ ധീരന്മാരായ അവര് കുട്ടനാട്ടുകാര്‍ക്ക് ആരാധ്യപുരുഷന്മാരായി മാറി. ഒറ്റരാത്രികൊണ്ട് മുക്കുവന് എന്ന പേര് ഇന്ത്യന് നേവിക്കും മുകളിലേക്കുയര്‍ന്നു.\nഅവര് രക്ഷാദൗത്യം നിര്‍വഹിക്കുമ്പോഴും ദൗത്യനിര്‍വഹണം കഴിഞ്ഞു മടങ്ങുമ്പോഴും സെല്‍ഫികളില്ല, വോയിസ് മെസേജില്ല, കൃതജ്ഞതാപ്രകാശനത്തിന് കാത്തുനിന്നില്ല. സാധാരണക്കാരെപ്പോലെ വീട്ടില് തിരിച്ചെത്തി. പക്ഷേ ഓരോ മലയാളിയുടെയും മനസിലെ സിംഹാസനത്തില് കിരീടം ധരിച്ച് വാണരുളുന്നു.\nഒരുപക്ഷേ ജലപ്രളയത്തില് ഏറ്റവും കൂടുതല് ആളുകള് സ്വീകരിക്കപ്പെട്ടത് ചങ്ങനാശേരി ബോട്ടുജെട്ടിയിലാകും. രക്ഷാപ്രവര്‍ത്തനത്തിന്റെ രാത്രിയും പകലും വള്ളങ്ങളെയും ബോട്ടുകളെയും കാത്ത് ചങ്ങനാശേരിയിലും പരിസരത്തുമായുള്ള പതിനായിരങ്ങള് കാത്തുനിന്നു. വന്നവരെയെല്ലാം സ്വീകരിച്ച് ഭക്ഷണം നല്‍കി വാഹനങ്ങളില് ദുരിതാശ്വാസ കേന്ദ്രങ്ങളിലും ബന്ധുഭവനങ്ങളിലുമെത്തിച്ചു. പക്ഷേ ഇതൊന്നും കാണാന് മാധ്യമങ്ങളുടെ ക്യമറകള് എത്തിയില്ലെങ്കിലും കുട്ടനാട് ജനത മറക്കില്ല.\nഫാ. ഫിലിപ്പ് നെല്‍പ്പുരപറമ്പില്


ആര്‍ത്തവം പറയും, കുഞ്ഞുണ്ടാകുമോ ഇല്ലയോ എന്ന് | What Your Periods Says About Fertility - Malayalam BoldSky\n20 hrs ago ഈ ആഴ്ച മുൻകരുതൽ എടുക്കേണ്ട രാശിക്കാർ\nആര്‍ത്തവം പറയും, കുഞ്ഞുണ്ടാകുമോ ഇല്ലയോ എന്ന്\n| Updated: Monday, February 25, 2019, 18:23 [IST]\nസ്ത്രീകളിലും പുരുഷന്മാരിലും പ്രത്യുല്‍പാദന ക്ഷമത കുറവാണെന്നു സൂചിപ്പിയ്ക്കുന്ന വാക്കാണ് ഇന്‍ഫെര്‍ട്ടിലിറ്റി അഥവാ വന്ധ്യത. ഇത് സ്ത്രിയില് മാസമുറ, ഓവുലേഷന് എന്നിവയും പുരുഷന്മാരില് ബീജവുമായി ബന്ധപ്പെട്ടുമാണ്.\nസ്ത്രീകളില് ആര്‍ത്തവം അഥവാ മാസമുറ അഥവാ മെന്‍സസ് പ്രത്യുല്‍പാദന ശേഷിയുമായി ബന്ധപ്പെട്ട ഒന്നാണ്. ഒരു പെണ്‍കുട്ടി പ്രായപൂര്‍ത്തിയാകുന്നതിന്റെ ലക്ഷണമാണ് ആര്‍ത്തവം. അതായത് അവളുടെ ശരീരം പ്രത്യുല്‍പാദനത്തിന്, ഗര്‍ഭധാരണത്തിനു തയ്യാറായി എന്നതിന്റെ സൂചന. ആര്‍ത്തവം നിലയ്ക്കുമ്പോള്, അതായത് മെനോപോസാകുമ്പോള് സ്ത്രീയുടെ ഗര്‍ഭധാരണ ശേഷി നഷ്ടപ്പെട്ടുവെന്നാണ് അര്‍ത്ഥമാക്കുന്നത്.\nആര്‍ത്തവ ശേഷം നടക്കുന്ന ഓവുലേഷന് അഥവാ അണ്ഡവിസര്‍ജനമാണ് ബീജവുമായി കൂടിച്ചേര്‍ന്ന് സന്താനോല്‍പാദനത്തിന് കാരണമാകുന്നത്.\nആര്‍ത്തവത്തിന് പല സ്ത്രീകളിലും പല വ്യത്യാസങ്ങളുമുണ്ടാകും. ചിലരില് നീണ്ടു നില്‍ക്കും, ചിലരില് കുറവാകും, ചിലരില് വൈകി വരും, ചിലരില് നേരത്തെ.\nസ്ത്രീകളുടെ ഇത്തരം മാസമുറ മാറ്റങ്ങള് പ്രത്യുല്‍പാദനത്തെ പറ്റി പറയുന്ന പല സത്യങ്ങളുമുണ്ട്. ഇതെക്കുറിച്ചറിയൂ,\nസ്ത്രീയുടെ ശരീരത്തില് നിന്നും വരുന്ന അണ്ഡവും ബീജവും തമ്മില് സംയോഗമുണ്ടാകാതെയാകുമ്പോള് യൂട്രസിലെ എന്‍ഡോമെട്രിയം ബ്ലീഡിംഗിലൂടെ പുറന്തള്ളപ്പെടുന്നു. ഇതാണ് മാസമുറ. അതായത് കുഞ്ഞിനായി തയ്യാറാക്കുന്ന എന്‍ഡോമെട്രിയം ഈ പ്രക്രിയ സംഭവിയ്ക്കാതെയാകുമ്പോള് ശേഖരിച്ച രക്തം പുറന്തള്ളുന്നു. ഗര്‍ഭാശയ ഭിത്തിയില് അതായത് എന്‍ഡോമെട്രിയത്തില് പറ്റിപ്പിടിച്ചാണ് ഭ്രൂണം വളര്‍ച്ച ആരംഭിയ്ക്കുന്നത്.\nസാധാരണ മാസമുറയുടെ ദൈര്‍ഘ്യം 3-8 ദിവസമാണ്. അതായത് മൂന്നു ദിവസമാണു ബ്ലീഡിംഗ് എന്നാലും 8 ആണെങ്കിലും ഇത് സാധാരണ മെന്‍സസ് എന്നു പറയാം. ഇതുപോലെ സാധാരണ ആര്‍ത്തവ ചക്രത്തിന്റെ ദൈര്‍ഘ്യം 21-35 ദിവസം വരെയാണ്. മാസമുറ തുടങ്ങി ആദ്യദിവസം മുതല് അടുത്ത മാസം മാസമുറ ആകുന്ന ദിവസം വരെയാണ് ചക്ര ദൈര്‍ഘ്യം.\nആര്‍ത്തവത്തിന്റെ ഓരോ സ്വഭാവവും\nആര്‍ത്തവത്തിന്റെ ഓരോ സ്വഭാവവും നിങ്ങളുടെ പ്രത്യുല്‍പാദന ശേഷി കൂടി വെളിപ്പെടുത്തുന്നതാണ്. കാരണം ഇതിനു കാരണം ശരീരത്തിലുണ്ടാകുന്ന ഹോര്‍മോണ് മാറ്റങ്ങള് തന്നെയാണ്. ഹോര്‍മോണുകളാണ് ആത്യന്തികമായി പ്രത്യുല്‍പാദനത്തിലേയ്ക്കു ശരീരത്തെ നയിക്കുന്നത്.\nവളരെ കുറഞ്ഞ തോതിലേ രക്തം\nചിലരില് ആര്‍ത്തവ ദിവസങ്ങള് വളരെ കുറഞ്ഞ തോതിലേ രക്തം പോകൂ. ചിലരില് ഇത് ബ്രൗണ് സ്‌പോട്ടിംഗ് പോലെ മാത്രമേ ഉണ്ടാകൂ. ഇതെല്ലാം പ്രത്യുല്‍പാദനത്തെ സംബന്ധിച്ചിടത്തോളം നല്ല ലക്ഷണങ്ങളല്ല.\nഇത്തരം കുറവു ബ്ലീഡിംഗും കുറഞ്ഞ അളവുമെല്ലാം എന്‍ഡോമെട്രിയത്തില് കുഞ്ഞിന് വളരാന് ആവശ്യമായ, ഗര്‍ഭധാരണം ആരോഗ്യകരമാക്കാന് ആവശ്യമായ ബ്ലഡ് സപ്ലെ ഇല്ല എന്നതിന്റെ സൂചനയാണ്. അതായത് യൂട്രസ് ലൈനിംഗ് അതായത് എന്‍ഡോമെട്രിയം തീരെ കട്ടി കുറഞ്ഞതാണെന്നര്‍ത്ഥം. ഇതിന് കുഞ്ഞിനു സംരക്ഷണം നല്‍കാന് സാധിയ്്ക്കില്ല.\nചിലരില് രണ്ടു മൂന്നു ദിവസങ്ങള് മാത്രമേ രക്തപ്രവാഹമുണ്ടാകൂ. ഇത് ചെറുപ്പം സ്ത്രീകളില് എല്ലാ മാസവും കൃത്യമായി ആര്‍ത്തവം വരുന്നവരിലാണെങ്കില് പ്രശ്‌ന സാധ്യതയില്ല. പ്രായമായ സ്ത്രീകളില് ഇത് ആര്‍ത്തവം നിലയ്ക്കുന്നതിന്റെ ലക്ഷണമാകും. അതായത് ഈസ്ട്രജന്, പ്രൊജസ്‌ട്രോണ് ഹോര്‍മോണുകള് കുറയുന്നതു കാരണം എന്‍ഡെമെട്രിയം രൂപീകരിയ്ക്കുന്നില്ലെന്നു വേണം, പറയാന്.\nപ്രത്യുല്‍പാദന പ്രായത്തിലെ സ്ത്രീകളില്\nപ്രത്യുല്‍പാദന പ്രായത്തിലെ സ്ത്രീകളില് പെട്ടെന്നു തന്നെ ഇത്തരം കുറഞ്ഞ ദിവസങ്ങളാണ് ആര്‍ത്തവമുണ്ടാകുന്നതെങ്കില് ഇതിനു കാരണം ഹോര്‍മോണ് പ്രശ്‌നങ്ങളാകാം. ഇത് വന്ധ്യതാ പ്രശ്‌നങ്ങള്‍ക്കു കാരണവുമാകാം.\nആര്‍ത്തവ ദിനങ്ങള് കൂടുതല്\nചില സ്ത്രീകളില് ആര്‍ത്തവ ദിനങ്ങള് കൂടുതല് നീണ്ടു നില്‍ക്കാം. ബ്ലീഡിംഗും വയറു വേദനയുമെല്ലാം കൂടുതലുണ്ടാകാം. ഇതും നല്ല ലക്ഷണമല്ല. ഇവരില് ഓവുലേഷന് സാധ്യതകള് കുറവാണ്. ഓവുലേഷന് ക്രമക്കേടുകളും കാണാം. ഇതെല്ലാം പ്രത്യുല്‍പാദനത്തിനു തടസം നില്‍ക്കുന്നവയാണ്.\nകഠിനമായ വയറു വേദന\nചില സ്ത്രീകളില് ആര്‍ത്തവ സമയത്ത് അതി കഠിനമായ വയറു വേദനയുണ്ടാകാം. ഇത് യൂട്രസ് കോണ്‍ട്രാക്ഷന് കാരണമാണ്. പ്രോസ്റ്റാഗ്ലാന്റിന്‍സ് എന്ന ഹോര്‍്‌മോണാണ് ഇതിനു കാരണമാകുന്നത്. ഇതിന്റെ അളവു കൂടുമ്പോഴാണ് കൂടുതല് വേദനയുണ്ടാകുന്നത്. ഇതും ചില ഘട്ടത്തില് ഗര്‍ഭധാരണത്തിനു തടസമാകും. എപ്പോഴുമല്ല, മാത്രമല്ല, എന്‍ഡോമെട്രിയോസിസ്, ഫൈബ്രോയ്ഡുകള് തുടങ്ങിയ ഗര്‍ഭധാരണ സാധ്യത കുറയ്ക്കുന്ന പല അസുഖങ്ങളുടെയും ലക്ഷണമാണ് ആര്‍ത്തവ സമയത്തെ കഠിനമായ വയറുവേദന.\nകട്ടി പിടിച്ചു രക്തം\nചിലരില് ആര്‍ത്തവ സമയത്ത് വല്ലാതെ കട്ടി പിടിച്ചു രക്തം പോകും. ഇതും നല്ലതല്ല. ആര്‍ത്തവ സമയത്ത് ശരീരം ആന്റികൊയാഗുലന്റുകള് ഉല്‍പാദിപ്പിയ്ക്കും. ഇതാണ് രക്തം നേര്‍പ്പിച്ചു പോകാന് സഹായിക്കുന്നത്. എന്നാല് കൂടുതല് രക്തപ്രവാഹമെങ്കില് ഈ പ്രക്രിയ തടസപ്പെടും. രക്തം കട്ടിയായി യൂട്രസില് തങ്ങും. ഇത് ടിഷ്യൂവും ഫൈബ്രിനും എല്ലാം അടങ്ങിയ അശുദ്ധ രക്തമാണ്. കുഞ്ഞിന്റെ വളര്‍ച്ചയ്ക്ക് ഇത് സഹായിക്കില്ല. ഈ അശുദ്ധ രക്തമാണ് പിന്നിടു കട്ടിയായി പുറത്തു വരുന്നത്.\nചിലരില് കൂടുതല് ബ്ലീഡിംഗ്\nചിലരില് കൂടുതല് ബ്ലീഡിംഗ് കാണപ്പെടും. അതും എല്ലാ തവണയും ആര്‍ത്തവത്തില്. ഇത് ഇത് മെനോറേജിയ എന്ന അവസ്ഥയാണ് സൂചിപ്പിയ്ക്കുന്നത്. എന്‍ഡെമെട്രിയോസിസ് പോലുള്ള അവസ്ഥകളാണ് ഇതിനു കാരണം. ഇത്തരം അവസ്ഥകളെങ്കില് ഗര്‍ഭധാരണം ബുദ്ധിമുട്ടാകും. എന്നാല് യൂട്രസ് ഭിത്തിയിലെ സാധാരണ ബ്ലഡ് ക്ലോട്ടിംഗ് കാരണവും ഇത്തരം അവസ്ഥയുണ്ടാകാറുണ്ട്. ഇത് പേടിയ്്ക്കാനില്ല.\nഷോര്‍ട്ട് സൈക്കിള്, അതായത് 21 ദിവസത്തില് കുറഞ്ഞ ആര്‍ത്തവ ചക്രം ചിലരിലുണ്ടാകും. ഇത് സാധാരണ ഗതിയില് മെനോപോസിനോട് അനുബന്ധിച്ചാകും, ഉണ്ടാകുക. ഗര്‍ഭധാരണ സാധ്യതയുള്ളവരില് ഇത് കുറവാണ്. ഇത്തരം അവസ്ഥ ചെറുപ്പക്കാരിലെങ്കില് ഗര്‍ഭധാരണത്തിന് വെല്ലുവിളിയാകും. ഇവരില് അണ്ഡോല്‍പാദനം കുറയുക, അല്ലെങ്കില് അണ്ഡത്തിന് സംയോഗം നടന്ന് ഭ്രൂണമായി ഗര്‍ഭാശയ ഭിത്തിയില് പറ്റിപ്പിടിയ്ക്കാന് കഴിയുന്നതിനു മുന്‍പായി അടുത്ത ആര്‍ത്തവത്തിലൂടെ ഇതു പുറന്തള്ളിപ്പോകുക എന്ന അവസ്ഥയുണ്ടാകുന്നു. അണ്ഡത്തിന് യൂട്രസ് ഭിത്തിയില് പിടിയ്ക്കുവാന് എത്തുവാന് എടുക്കുന്ന സമയമാണ് ല്യൂട്ടിയല് ഫേസ് എന്നറിയപ്പെടുന്നത്. ഈ ല്യൂട്ടിയല് ഫേസ് കുറയുന്നു.\nലോംഗ് മെന്‍സ്ട്രല് സൈക്കിള്\n35 ദിവസത്തില് കൂടുതല് ഇടവേള വരുന്ന മെന്‍സസ് ആണ്. ഇവിടെ പ്രൊജസ്‌ട്രോണ് എന്ന ഹോര്‍മോണ് ഉല്‍പാദിപ്പിയ്ക്കപ്പെടുന്നില്ല. ഇതു കൊണ്ട് ഈസ്ട്രജന് ഗര്‍ഭാശയ ഭിത്തിയുടെ കട്ടി കൂട്ടുകയും ഇത് പിന്നീട് ഹെവി ബ്ലീഡിംഗ് ആയി പോകുകയും ചെയ്യുന്നു. ഇതും ഗര്‍ഭധാരണത്തിന് വെല്ലുവിളിയാണ്. ഇവിടെ ഓവുലേഷന് നടക്കാതിരിയ്ക്കുകയോ അല്ലെങ്കില് കൂടുതല് സമയം എടുക്കുകയോ ചെയ്യും.\nRead more about: pregnancy periods infertility\nWhat Your Periods Says About Fertility\nWhat Your Periods Says About Fertility, Read more to know about,


സംസ്ഥാനത്ത് ഇനി മുതല് വാടക വീട്ടില് താമസിക്കുന്നവര്‍ക്കും റേഷന് കാര്‍ഡ്. കാര്‍ഡിന് അപേക്ഷിക്കുന്നവര് വാടകക്കരാര് കാണിച്ച് അപേക്ഷിച്ചാല് കാര്‍ഡ് ലഭ്യമാകും. ഭക്ഷ്യ പൊതുവിതരണ വകുപ്പ് മന്ത്രി പി തിലോത്തമന് നിയമസഭയില് അറിയിച്ചതാണ് ഇക്കാര്യം.\nവാടക വീട്ടില് താമസിക്കുന്നവര് റേഷന് കാര്‍ഡിന് അപേക്ഷിക്കുമ്പോള് ഈ വീട്ടുനമ്പര് ഉപയോഗിച്ച് മറ്റൊരു കുടുംബം റേഷന് കാര്‍ഡ് എടുത്തിട്ടുണ്ടെങ്കില് പുതിയ റേഷന് കാര്‍ഡ് ലഭിക്കാത്ത സാഹചര്യം നിലവിലുണ്ടായിരുന്നു. ഇക്കാര്യം ചൂണ്ടിക്കാട്ടി ഇ ടി ടൈസണ് മാസ്റ്റര് എംഎല്‍എ നിയമസഭയില് സബ് മിഷന് അവതരിപ്പിച്ചിരുന്നു.\nഇതിനുള്ള മറുപടിയായാണ് മന്ത്രി വാടക വീട്ടില് താമസിക്കുന്നവര്‍ക്കും വാടകക്കരാറുണ്ടെങ്കില് റേഷന് കാര്‍ഡ് ലഭിക്കുമെന്ന് അറിയിച്ചത്.\nഇതിനു പുറമെ പുറമ്പോക്കിലും റോഡ് വക്കിലും ഷെഡ് കെട്ടി താമസിക്കുന്ന വീട്ടുനമ്പറില്ലാത്ത കുടുംബങ്ങള്‍ക്ക് 00 എന്ന രീതിയില് വീട്ടുനമ്പര് നല്‍കുന്നത് പുന:സ്ഥാപിക്കുവാനും തീരുമാനിച്ചു. കൂടാതെ ഒരു വീട്ടില്‍ത്തന്നെ ഒന്നിലധികം കുടുംബങ്ങളുണ്ടെങ്കില് അവര്‍ക്ക് പ്രത്യേകം റേഷന് കാര്‍ഡുകളും അനുവദിക്കും. താലൂക്ക് സപ്ലൈ ഓഫീസര്‍മാര് പ്രത്യേക അന്വേഷണം നടത്തിയാണ് ഇതിന് വേണ്ടിയുള്ള കാര്‍ഡ് അനുവദിക്കുക.മനസ്സ് മീഡിയ.


'ഞാന് ഒരു വഞ്ചകിയല്ല, സ്ത്രീ ആയതിനാലാണ് ഈ കുറ്റമെല്ലാം ഏല്‍ക്കേണ്ടി വരുന്നത്' | Serena Williams Accuses Tennis Of 'Sexism' US Open Final 2018\nSep 9, 2018, 02:46 PM IST\nമത്സരത്തിനിടയില് തനിക്ക് കോച്ചിങ് നല്‍കിയിട്ടുണ്ടെന്ന് പരിശീലകന് പാട്രിക് പറഞ്ഞത് എന്തുകൊണ്ടാണെന്ന് അറിയില്ലെന്നും സെറീന ചൂണ്ടിക്കാട്ടി\nPhoto Courtesy: Screenshot/AFP\nന്യൂയോര്‍ക്ക്: താനൊരു വഞ്ചകിയല്ലെന്നും യു.എസ് ഓപ്പണ് ഫൈനലില് താന് ആരേയും ചതിച്ചിട്ടില്ലെന്നും ടെന്നീസ് താരം സെറീന വില്ല്യംസ്. ജപ്പാന് താരം നവോമി ഒസാക്കയ്‌ക്കെതിരായ ഫൈനലില് മൂന്ന് പെനാല്‍റ്റി പോയിന്റുകള് സെറീനക്ക് കിട്ടിയിരുന്നു. കളിക്കിടയില് കോച്ചിങ് സ്വീകരിച്ചതിനും റാക്കറ്റ് എറിഞ്ഞുടച്ചതിനും പെനാല്‍റ്റി പോയിന്റും അമ്പയര് കാര്‍ലോസ് റാമോസിനെ കള്ളനെന്ന് വിളിച്ചതിന് പെനാല്‍റ്റി ഗെയിമുമാണ് സെറീനക്ക് ശിക്ഷയായി ലഭിച്ചത്. ഈ നാടകീയതകള്‍ക്കുള്ളില് ഒസാക്കയുടെ ചരിത്ര വിജയം മുങ്ങിപ്പോവുകയും ചെയ്തു.\nഎന്നാല് താന് ആരേയും ചതിച്ചിട്ടില്ലെന്നും വനിതാ താരങ്ങള് വിവേചനം നേരിടുന്നുണ്ടെന്നും സെറീന മത്സരശേഷം പ്രതികരിച്ചു. പുരുഷ താരമാണെങ്കില് പെനാല്‍റ്റി പോയിന്റ് ലഭിക്കില്ലായിരുന്നുവെന്നും താന് ഒരു വനിതാ താരമായതിനാലാണ് അമ്പയറില് നിന്ന് ഇത്തരം നടപടി നേരിട്ടതെന്നും സെറീന വ്യക്തമാക്കി.\nഅതേസമയം മത്സരത്തിനിടയില് തനിക്ക് കോച്ചിങ് നല്‍കിയിട്ടുണ്ടെന്ന് പരിശീലകന് പാട്രിക് പറഞ്ഞത് എന്തുകൊണ്ടാണെന്ന് അറിയില്ലെന്നും സെറീന ചൂണ്ടിക്കാട്ടി. മത്സരശേഷം ഇ.എസ്.പി.എന്നിന് നല്‍കിയ അഭിമുഖത്തിലാണ് താന് സെറീനക്ക് കോച്ചിങ് നല്‍കിയെന്നും എന്നാല് സെറീന അത് കണ്ടില്ലെന്നും പാട്രിക് വ്യക്തമാക്കിയത്. കളിക്കിടയില് കോച്ചിങ് നല്‍കുന്നത് നിയമ ലംഘനമായതിനാല് അമ്പയര് സെറീനക്ക് ആദ്യ പെനാല്‍റ്റി വിധിക്കുകയും ചെയ്തു.\n'പാട്രികിന് ഞാന് മെസ്സേജ് അയച്ചിട്ടുണ്ട്. അയാള് എന്താണ് പറയുന്നതെന്ന് എനിക്കറിയില്ല. ഞങ്ങള് സിഗ്നലുകള് കൈമാറിയിട്ടില്ല.' സെറീന പറയുന്നു.\nഅമ്പയര്‍മാരെ ചീത്ത വിളിക്കുന്ന നിരവധി പുരുഷ താരങ്ങളെ ഞാന് കണ്ടിട്ടുണ്ട്. പക്ഷേ അവര്‍ക്കെതിരെയൊന്നും ഇതുവരെ നടപടിയെടുത്ത് കണ്ടിട്ടില്ല. ഞാന് സ്ത്രീകളുടെ സമത്വത്തിനും അവകാശത്തിനും വേണ്ടിയാണ് പോരാടുന്നത്' സെറീന വ്യക്തമാക്കുന്നു.\nകഴിഞ്ഞ ദിവസം യു.എസ് ഓപ്പണിനിടെ നടന്ന സംഭവവും സെറീന ചൂണ്ടിക്കാട്ടി. കോര്‍ട്ടില് വെച്ച് വസ്ത്രം മാറിയിട്ടതിന് ഫ്രഞ്ച് താരം അലീസ കോര്‍നെറ്റിനെ താക്കീത് ചെയ്തിരുന്നു. ഇതും സ്ത്രീ ആയതുകൊണ്ടാണെന്നും പുരുഷ താരങ്ങളെ ഈ വിഷയത്തിലും താക്കീത് ചെയ്യാറില്ലെന്നും സെറീന ചൂണ്ടിക്കാട്ടി. സ്ത്രീകള്‍ക്കുവേണ്ടിയുള്ള പോരാട്ടം ഇനിയും തുടരുമെന്നും സെറീന കൂട്ടിച്ചേര്‍ത്തു.\nContent Highlights: Serena Williams Accuses Tennis Of 'Sexism' US Open Final 2018\nNaomi Osaka beats Serena in US open


THARBIYA: ഇങ്ങനെയാകട്ടെ, നമ്മുടെ നമസ്‌കാരങ്ങള്!\nഇങ്ങനെയാകട്ടെ, നമ്മുടെ നമസ്‌കാരങ്ങള്!\nഒരു മുസ്‌ലിം എന്ന നിലയില് നമുക്ക് ഏറ്റവും ആഹ്ലാദംനിറഞ്ഞ സമയം നമസ്‌കാരത്തിന്റെ സമയമാകണം. ഓരോ ദിവസത്തിലെയും സന്തോഷഭരിതമായ സന്ദര്‍ഭമായി നമസ്‌കാരവേളകള് നമുക്ക് അനുഭൂതി പകരണം. നമസ്‌കാരത്തിനായുള്ള ഒരുക്കം, അതിനു വേണ്ടിയുള്ള യാത്ര, കാത്തിരിപ്പ്, ശേഷമുള്ള പ്രാര്‍ഥനകള്... എല്ലാം മനസ്സ് കുളിര്‍പ്പിക്കുന്ന വിധത്തിലാകണം. അതിനുള്ള മാര്‍ഗങ്ങള് പറഞ്ഞുതരികയാണ് In the Early Hours എന്ന ഗ്രന്ഥത്തിലൂടെ പണ്ഡിതനായ ഖുര്‍റം ജാ മുറാദ്.\nഓരോ ദിവസത്തെയും നമസ്‌കാരങ്ങള് എവിടെ വെച്ചെന്ന് മുന്‍കൂട്ടി പ്ലാന് ചെയ്യുക. നമസ്‌കാരത്തിന്റെ പ്രാധാന്യവും പ്രതിഫലവും ഗുണങ്ങളും എന്തൊക്കെയെന്ന് വ്യക്തമാക്കുന്ന വചനങ്ങള് എപ്പോഴും ഓര്‍മിക്കാവുന്ന വിധം തയ്യാറാക്കി വെക്കുക. കൃത്യസമയത്തുള്ള നമസ്‌കാരമാണ് അല്ലാഹുവിന് ഏറ്റവും ഇഷ്‌ടപ്പെട്ട കാര്യം എന്ന ഓര്‍മയുണ്ടാവുക. ഒരിക്കലും നമസ്‌കാരം മറ്റൊരു സമയത്തേക്ക് നീട്ടിവെക്കുന്ന രീതിയുണ്ടാകരുത്. ഏതെങ്കിലും വിധത്തില് സമയത്തു തന്നെ നമസ്‌കരിക്കുക. കഴിയുന്നതും ജമാഅത്ത് നമസ്‌കാരത്തില് പങ്കുകൊള്ളുക.\nശരീരവും മനസ്സും മുഷിഞ്ഞിരിക്കുമ്പോള് നമസ്‌കരിക്കാതിരിക്കാന് ശ്രദ്ധിക്കണം. ചീത്ത ചിന്തകള് മനസ്സില് നിന്ന് ഒഴിച്ചുനിര്‍ത്തുക. ഏത് ആയത്തുകളും പ്രാര്‍ഥനകളുമാണ് ചൊല്ലേണ്ടതെന്ന് മുന്‍കൂട്ടി പ്ലാന് ചെയ്യുക. ആയത്തുകളുടെ അര്‍ഥം ഉള്‍ക്കൊള്ളുക. ഇഹലോകത്തിന്റെ സമ്മര്‍ദങ്ങളില് നിന്നും ആലോചനകളില് നിന്നുമുള്ള സാന്ത്വനമാണ് നമസ്‌കാരം.\nഎല്ലാ ടെന്‍ഷനില് നിന്നുമുള്ള മോചനമാണ് നമസ്‌കാരത്തില് നിന്ന് കിട്ടുന്ന ഭൗതികഫലം. അങ്ങനെയൊരു ഗുണം നമ്മുടെ നമസ്‌കാരങ്ങള് കൊണ്ട് ലഭിക്കുന്നുണ്ടോ എന്ന് വിലയിരുത്തണം. ഉത്തരവാദിത്വങ്ങള് ഭംഗിയായി നിര്‍വഹിക്കാനും മനക്കരുത്ത് കൈവരിക്കാനും ഭക്തി വര്‍ധിപ്പിക്കാനും അല്ലാഹുവോടുള്ള ബന്ധം ഈടുറ്റതാക്കാനും നമസ്‌കാരങ്ങള് ഉപയോഗപ്പെടുന്നുണ്ടോ എന്ന് നിരന്തരം വിലയിരുത്തേണ്ടതുണ്ട്. കാരണം അതിനുവേണ്ടിയായിരുന്നു നമ്മുടെ നമസ്‌കാരങ്ങള്.\nഇനി, നമസ്‌കാരം ഫലപ്രദമാക്കാനുള്ള വഴികള് അദ്ദേഹം പറഞ്ഞുതരുന്നു;\nനമസ്‌കാരം തുടങ്ങുന്നതിനു മുമ്പ്, മനസ്സ് അതിനായി ഒരുങ്ങിയിട്ടുണ്ടോ എന്ന് വിലയിരുത്തുക. റുകൂഇലും സുജൂദിലുമെല്ലാം ഈയൊരു വിലയിരുത്തല് ആവശ്യമാണ്. നമസ്‌കാരം അവസാനിച്ചു കഴിഞ്ഞാലും വിലയിരുത്തണം.\nഓരോ കര്‍മത്തിലും പ്രാര്‍ഥനയിലും ശരീരചലനത്തിലും വിനയം പ്രകടമാകണം.\nഅല്ലാഹുവിനോട് കാരുണ്യത്തിനു വേണ്ടി കേണുകൊണ്ടും മാപ്പിരന്നുകൊണ്ടും പ്രതീക്ഷയോടെയും ഭക്തിയോടെയുമാകണം നമസ്‌കാരം.\nനമ്മുടെ സ്രഷ്‌ടാവും സംരക്ഷകനുമായ അത്യുന്നതനായ അല്ലാഹുവിനോടാണ് സംസാരിക്കുന്നതെന്ന് സ്വയം ബോധ്യപ്പെടുത്തണം. ഏറ്റവും വലിയ ശക്തിയാണ്, സര്‍വലോകങ്ങളുടെയും സ്രഷ്‌ടാവിന്റെ മുന്നിലാണ് നില്‍ക്കുന്നതെന്ന വിചാരം മനസ്സിലുറയ്‌ക്കണം.\nഅല്ലാഹുവില് നിന്നുള്ള സഹായവും ശൈത്വാനില് നിന്നുള്ള സംരക്ഷണവും തേടിക്കൊണ്ടാകണം നമസ്‌കാരത്തിന്റെ ആരംഭം.\nനമസ്‌കരിക്കുമ്പോള് കണ്ണുകള് താഴ്‌ത്തുക. ശ്രദ്ധയും ഏകാഗ്രതയും നഷ്‌ടപ്പെടുന്ന വിധത്തിലാകരുത് നില്‍പ്പ്. തിരുനബിയുടെ ഒരുപദേശത്തെക്കുറിച്ച് അനസ് ബിന് മാലിക് പറയുന്നുണ്ട്; ``പ്രിയമകനേ, നമസ്‌കരിക്കുമ്പോള് ഏകാഗ്രത ഉറപ്പ് വരുത്തുക. കാരണം, നമസ്‌കരിക്കുമ്പോള് അശ്രദ്ധനാകുന്നത് വിപത്ത് വിളിച്ച് വരുത്തുന്നതിന് സമമാണ്.'' (ത്വബ്‌റാനി)\nകൂടുതല് ഏകാഗ്രതയും ജാഗ്രതയും ലഭിക്കാന് അര്‍ഥവത്തായ ഖുര്‍ആന് വചനങ്ങളും ദുആകളും ഉള്‍പ്പെടുത്തുക.\nപ്രാര്‍ഥനകള് ചൊല്ലുമ്പോള് പതുക്കെ ചുണ്ട് ചലിപ്പിച്ച് ചൊല്ലുക. ഉരുവിടുന്ന കാര്യങ്ങളില് മനസ്സ് ഏകാഗ്രമാകാന് അത് ഉപകരിക്കും.\nഖുര്‍ആന് വചനങ്ങള് ചൊല്ലുമ്പോള് അതിന്റെ ആശയം കൂടി മനസ്സില് വരുത്തുന്നത് ഭക്തി വര്‍ധിക്കാന് ഉപകരിക്കും. ഐഹികചിന്തയില് നിന്ന് മനസ്സിനെ മോചിപ്പിച്ച് നമസ്‌കാരത്തില് കൂടുതല് ശ്രദ്ധയൂന്നാന് അത് നല്ലതാണ്.\nറുകൂഇലും സുജൂദിലും അല്ലാഹുവിന്റെ അനുഗ്രഹങ്ങള് ധാരാളമായി ഓര്‍മിക്കുക. എത്രമാത്രം നന്ദി ചെയ്യേണ്ടവരാണ് നമ്മളെന്നും പക്ഷേ ആ കാര്യത്തില് എത്രമാത്രം അലസത കാണിക്കുന്നുണ്ടെന്നും ഓര്‍മിക്കുക.\nസുജൂദിലാകുമ്പോള് പ്രാര്‍ഥനകള് വര്‍ധിപ്പിക്കുക. അല്ലാഹുവിന്റെ തൊട്ടടുത്ത് നില്‍ക്കുന്ന നേരമാണ് സുജൂദിന്റെ വേളയെന്ന് തിരുനബി പറഞ്ഞിട്ടുണ്ടല്ലോ.\nഒരിക്കലും ശരീരത്തെ ക്ഷീണിപ്പിക്കുന്ന വിധം നമസ്‌കാരം നീട്ടാന് പാടില്ല. സമയത്തില് മിതത്വം കാണിക്കുമ്പോള് തന്നെ സാവകാശം ശ്രദ്ധയോടെ നമസ്‌കരിക്കുന്നതാണ് പ്രവാചകമാതൃക.\nഓരോ കര്‍മവും അതിന്റെ ശരിയായ രീതിയിലാണെന്ന് ഉറപ്പ് വരുത്തണം.\nജീവിതത്തിലെ ഒടുക്കത്തെ നമസ്‌കാരം എന്ന ഉറപ്പോടെയാകണം ഓരോ നമസ്‌കാരവും നിര്‍വഹിക്കേണ്ടത്. ഈലോകത്ത് വെച്ച് നമസ്‌കരിക്കാന് ഇനിയൊരു അവസരമില്ലെന്ന പേടിയോടെ ഓരോ സുജൂദും റുകൂഉം മറ്റ് കര്‍മങ്ങളും നിര്‍വഹിക്കുക. സലാം വീട്ടുന്നത് വരെ ഈയൊരു ചിന്ത മനസ്സില് നിറയണം.


ക്രെഡിറ്റ് കാർഡ് കുരുക്കാകുന്നതെപ്പോൾ | Credit Card Purchasing in Kerala |Manorama Online Sampadyam\nറോഷ്നി പൊൻകാട്ട് August 12, 2019 12:19 PM IST\nമിനിമം തുക എന്നത് മൊത്തം അടയ്ക്കാനുള്ള തുകയുടെ 5% മാത്രമാണ്\nഡയമണ്ട് നെക്‌ലെസ് സിനിമയിലെ ഫഹദ് അവതരിപ്പിക്കുന്ന ഡോക്ടർ കഥാപാത്രത്തെ ഓർമയില്ലേ.. മികച്ച ശമ്പളമുണ്ടായിട്ടും കൈയിൽ ഒരു രൂപപോലും നീക്കിയിരുപ്പില്ലാത്ത അവസ്ഥ. എന്തിനും ഏതിനും ക്രെഡിറ്റ് കാർഡ്. ഒന്നല്ല ഒരുപാട് കാർഡുകൾ ഒരേസമയം ഉപയോഗിക്കുന്നു. അടിച്ചുപൊളിക്കുന്ന യുവത്വത്തിന്റെ പ്രതീകമാണ് ആ ഡോക്ടർ. അവസാനം വായ്പാപരിധി കഴിഞ്ഞ് കടക്കെണിയിൽ. യാതൊരു നിയന്ത്രണവുമില്ലാതെ ഉല്ലസിച്ചു നടക്കുന്നവർ ക്രെഡിറ്റ് കാർഡിനെ ഭയക്കണം. സൂക്ഷിച്ചു ഉപയോഗിച്ചില്ലെങ്കിൽ ക്രെഡിറ്റ് കാർഡ് ആളെക്കൊല്ലിയാണ്. ക്രെഡിറ്റ് കാർഡ് പ്രശ്നമാകുന്നതെപ്പോൾ\n∙ മിനിമം തുക മാത്രം അടച്ച് ബാക്കി തുക അടുത്ത മാസത്തേക്ക് ക്യാരി ഓവർ ചെയ്യുന്ന ആളാണോ നിങ്ങൾ? കമ്പനികളുടെ ഈ സൗകര്യം ദുരുപയോഗം ചെയ്യുന്നത് കടം കൂടാനേ ഉപകരിക്കൂ. ഓരോ തവണയും ക്യാരി ഓവർ ചെയ്യുന്ന തുകയ്ക്ക് വൻ പലിശ നൽകേണ്ടിവരും എന്നോർക്കുക. മാത്രമല്ല, എല്ലാ മാസവും മിനിമം തുക മാത്രം അടയ്ക്കുന്നതിലാകും നിങ്ങളുടെ ശ്രദ്ധ. ഇതു പാടില്ല. ഡ്യൂ ഡേറ്റിൽ തന്നെ ഉപയോഗിച്ച തുക മുഴുവൻ തിരിച്ചടയ്ക്കാൻ ശ്രദ്ധിക്കുക.\n∙മിനിമം തുക അടച്ചാൽ മതിയല്ലോ. ലേറ്റ് ഫീ, മറ്റു പലിശയൊന്നും ഇല്ലല്ലോ എന്നു വിചാരിക്കുന്നവരാണ് മിക്കവരും. മിനിമം തുക എന്നു പറയുന്നത് മൊത്തം അടയ്ക്കാനുള്ള തുകയുടെ 5% മാത്രമാണ്. തുക അടയ്ക്കാൻ വൈകുന്തോറും വൻതുക പലിശയായി മാത്രം നൽകേണ്ടിവരും. സാധാരണ 3.5 % ആണ് ഒരു മാസത്തെ പലിശ. അടയ്ക്കാതെ വന്നാൽ ഇത് വർഷത്തിൽ 42% വരെ ആകാം.\n∙ക്രെഡിറ്റ് തുക കൃത്യ സമയത്തുതന്നെ തിരിച്ചടയ്ക്കുക. വൈകുന്തോറും പിഴതുക കൂടുമെന്നു മാത്രമല്ല പലിശയും വർധിക്കും. മാത്രമല്ല പലിശരഹിത വായ്പ ലഭിക്കില്ല. ക്രെഡിറ്റ് സ്കോർ കുറയും.\n∙ നിങ്ങളുടെ ക്രെഡിറ്റ് സ്കോർ അനുസരിച്ചാണ് നിങ്ങൾക്ക് ബാങ്ക് വായ്പ അനുവദിക്കുക. വായ്പാ ചരിത്രം മോശമാണെങ്കിൽ സ്കോർ കുറയും. ക്രെഡിറ്റ് കാർഡ് പരിധി പരമാവധി വരെ ചെലവഴിക്കുന്നവരാണെങ്കിൽ സ്കോർ കുറയും.\nഎടിഎം വഴി പണം പിൻവലിച്ചാൽ\n∙ക്രെഡിറ്റ് കാർഡുപയോഗിച്ച് പണം പിൻവലിക്കരുത്. അത്യാവശ്യ ഘട്ടങ്ങളിൽ മാത്രം ഉപയോഗിക്കാനുള്ള സൗകര്യമാണിത്. മുൻകൂർ പണം ലഭിച്ചതിനുള്ള ചാർജ്, പിൻവലിച്ച തുകയ്ക്കുള്ള പലിശ, എടിഎം ഉപയോഗിച്ചതിനുള്ള ചാർജ് എല്ലാം ഈടാക്കും. പിൻവലിച്ച പണം മുഴുവൻ തിരിച്ചടയ്ക്കുന്നതുവരെ പലിശ ഈടാക്കുമെന്നതിനാൽ കഴിവതും ഒഴിവാക്കുക.\nമികച്ച ക്രെഡിറ്റ് സ്‌കോര് ഉണ്ടെങ്കിലും വായ്പ ലഭിക്കണമെന്നില്ല\n∙വിദേശയാത്രകളിൽ ക്രെഡിറ്റ് കാർഡ് ഉപയോഗിക്കുന്നത് പരമാവധി കുറയ്ക്കുക.\n∙ഇന്റർനാഷനൽ ട്രാൻസാക്ഷന് പ്രത്യേക ചാർജ് ഈടാക്കും.\nക്രെഡിറ്റ് പോയിന്റ് കുരുക്ക്\n∙ക്രെഡിറ്റ് പോയിന്റുകളിൽ വീണുപോകരുത്. കാർഡ് ഉപഭോക്താക്കൾക്ക് പർച്ചേസ് ചെയ്യുന്നതിന് ക്രെഡിറ്റ് പോയിന്റുകൾ ലഭിക്കും. ഉപഭോക്താക്കളെ കൂടുതൽ കാർഡ് ഉപയോഗിക്കാൻ പ്രേരിപ്പിക്കുകയാണ് കമ്പനികൾ. പോയിന്റ് ലഭിക്കുന്നതിനായി ആവശ്യമില്ലാതെ സാധനങ്ങൾ വാങ്ങിച്ചു കൂട്ടുന്നവരുമുണ്ട്. ആ കെണിയിൽ വീഴാതിരിക്കുക.\n∙ ബാങ്കുകളും ക്രെഡിറ്റ് കാർഡ് കമ്പനികളും ആകർഷകമായ ഓഫറുകളെക്കുറിച്ച് നിങ്ങളെ ഫോണിൽ അറിയിക്കാറുണ്ടോ? ഇത്തരം ഓഫറുകളിൽ അമിതമായി വീണുപോകരുത്. ആവശ്യമെങ്കിൽ മാത്രം ഉപയോഗിക്കുക.\n∙നിങ്ങളുടെ തിരിച്ചടവ് ശേഷി അറിഞ്ഞുമാത്രം കാർഡ് ഉപയോഗിക്കുക. ചിലർക്ക് അതും ഉയർന്ന വായ്പാ പരിധി ഉള്ള ഒന്നിൽക്കൂടുതൽ ക്രെഡിറ്റ് കാർഡുകൾ ഉണ്ടാകും. അതിനാൽ എത്രത്തോളം കാർഡ് ഉപയോഗിക്കുന്നു എന്ന് തിരിച്ചറിയുകയില്ല. ക്രെഡ്റ്റ് ലിമിറ്റ് മുഴുവൻ ഉപയോഗിച്ചു തീർക്കണമെന്ന് നിർബന്ധം പിടിക്കരുത്.\nകൂടുതൽ കാർഡുകൾ വേണ്ട\n∙കൂടുതൽ ക്രെഡിറ്റ് കാർഡുകൾ കെണിയാണ്. നിങ്ങൾ എത്രയാണ് പർച്ചേസ് ചെയ്തത് എന്നതിനു പരിധി ഉണ്ടാകില്ല. മാത്രമല്ല, തിരിച്ചടവ് തുകയും ഉത്തരവാദിത്വവും കൂടും. എല്ലാ കാർഡുകളിലും കൃത്യമായി തിരിച്ചടച്ചിട്ടില്ലെങ്കിൽ പലിശ നിരക്ക് കൂടും. ക്രെഡിറ്റ് സ്കോറിനെ ബാധിക്കും. എന്തിനും ഏതിനും ക്രെഡിറ്റ് കാർഡിനെ ആശ്രയിക്കുന്നത് നല്ലതല്ല.\nപർച്ചേസ് ചെയ്യുമ്പോൾ ശ്രദ്ധിക്കുക\n∙ക്രെഡിറ്റ് കാർഡ് കമ്പനിയുടെ ആളാണെന്നു കരുതി വരുന്ന ഫോൺ കോളുകൾക്ക് പ്രതികരിക്കരുത്. ഒരിക്കലും ബാങ്കോ, ക്രെഡിറ്റ് കാർഡ് കമ്പനിയോ കാർഡ് വിവരങ്ങൾ ചോദിച്ചുകൊണ്ട് വിളിക്കില്ല.\n∙പെട്രോൾ പമ്പുകളിലും ഷോപ്പുകളിലും കാർഡ് ഉപയോഗിക്കുമ്പോൾ ശ്രദ്ധിക്കുക. കാർഡ് വിവരങ്ങൾ ചോരുന്നില്ലെന്ന് ഉറപ്പുവരുത്തുക.\n∙കാർഡ് സ്വൈപ്പിങ് മെഷീനുകളിൽ ബിൽ തുക വ്യക്തമായി കാണുന്നില്ലെങ്കിൽ ഒരിക്കലും സ്വൈപ് ചെയ്യരുത്. തുക ശരിയാണോ എന്നു സ്വൈപ് ചെയ്യുന്നതിനു മുൻപ് പരിശോധിക്കുക.


DC win by 18 runs | കളിപ്രേമികളെ ചാടിത്തുള്ളിക്കുന്ന കിടിലൻ റൺചേസ്; ഈ ഐപിഎൽ സീസണിലെ ഏറ്റവും വലിയ സ്‌കോർ; മോർഗനും ത്രിപാഠിയും പഠിച്ച പണി പതിനെട്ടും നോക്കിയെങ്കിലും നോർജെയുടെ വിരൽത്തുമ്പുകളിൽ ക്ലൈമാക്‌സ് നിശ്ചയിച്ചു; കൊൽക്കത്തയ്‌ക്കെതിരെ ഡൽഹിക്ക് 18 റൺസ് വിജയം; പൃഥ്വിഷാ കൊളുത്തിയ വെടിക്കെട്ട് പൂർത്തിയാക്കിയ അയ്യരും പന്തും ചേർന്ന് ഡൽഹിയെ നയിച്ചത് ഒന്നാം സ്ഥാനത്തേക്ക് - MarunadanMalayalee.com\nകളിപ്രേമികളെ ചാടിത്തുള്ളിക്കുന്ന കിടിലൻ റൺചേസ്; ഈ ഐപിഎൽ സീസണിലെ ഏറ്റവും വലിയ സ്‌കോർ; മോർഗനും ത്രിപാഠിയും പഠിച്ച പണി പതിനെട്ടും നോക്കിയെങ്കിലും നോർജെയുടെ വിരൽത്തുമ്പുകളിൽ ക്ലൈമാക്‌സ് നിശ്ചയിച്ചു; കൊൽക്കത്തയ്‌ക്കെതിരെ ഡൽഹിക്ക് 18 റൺസ് വിജയം; പൃഥ്വിഷാ കൊളുത്തിയ വെടിക്കെട്ട് പൂർത്തിയാക്കിയ അയ്യരും പന്തും ചേർന്ന് ഡൽഹിയെ നയിച്ചത് ഒന്നാം സ്ഥാനത്തേക്ക്\nOctober 03, 202011:56 PM IST Permalink\nഷാർജ: മൊത്തം 438 റൺസ്. ഈ ഐപിഎൽ സീസണിലെ ഏറ്റവും വലിയ സ്‌കോർ പിറന്ന മത്സരം. കിടിലൻ റൺ ചേസ് കണ്ട മത്സരത്തിൽ, ഡൽഹി ക്യാപ്പിറ്റൽസിന്് 18 റൺസ് ജയം. കൊൽക്കത്തയുടെ മോർഗനും ത്രിപാഠിയും പൊരുതിക്കയറിയെങ്കിലും ലക്ഷ്യത്തിനരികെ വീണുപോയി. 14 പന്തിൽ 35, രണ്ട് ഓവറിൽ 31, അവസാന ഓവറിൽ 26 റൺസ്, നാല് പന്തിൽ 21. മൂന്നു വിക്കറ്റുകൾ വീഴ്‌ത്തിയ നോർജെയാണ് കൊൽക്കത്തയ്ക്കും ജയത്തിനും ഇടയിൽ നിന്നത്. 18 പന്തിൽ 44 റൺസെടുത്ത മോർഗനെ പുറത്താക്കിയതോടെ കൊൽക്കത്തയുടെ പ്രതീക്ഷകൾ അസ്തമിച്ചു.\nരാഹുൽ ത്രിപാഠി (15 പന്തിൽ 36) മികച്ച പിന്തുണയാണ് മോർഗന് നൽകിയത്. നിതീഷ് റാണയും (58) ശുഭ്മാൻ ഗിലും (28) പുറത്തായശേഷം കാര്യമായ കൂട്ടുകെട്ടുകൾ പിറക്കാതിരുന്നതാണ് കോൽക്കത്തയ്ക്ക് ക്ഷീണമായത്. ആന്ദ്രെ റസൽ (13) വീണ്ടും നിരാശപ്പെടുത്തി. രണ്ടാം വിക്കറ്റിൽ ശുഭ്മാൻഗില്ലും, നിതീഷ് റാണയും ചേർന്ന് 64 റൺസെടുത്തിരുന്നു. ഡൽഹിക്കായി ആന്റിച്ച് നോർട്‌ജെ മൂന്നും ഹർഷൽ പട്ടേൽ രണ്ടു വിക്കറ്റും വീഴ്‌ത്തി.ഡൽഹി ഉയർത്തിയ 229 റൺസ് വിജയലക്ഷ്യം പിന്തുടർന്ന കൊൽക്കത്തയ്ക്ക് 20 ഓവറിൽ 8 വിക്കറ്റ് നഷ്ടത്തിൽ 210 റൺസേ നേടാനായുള്ളു.\nഈ ഐപിഎൽ സീസണിലെ ഇതുവരെയുള്ള ഏറ്റവും വലിയ സ്‌കോർ എന്ന ക്രെഡിറ്റ് ഇനി ഡൽഹി ക്യാപ്പിറ്റൽസിനാണ്. കൊൽക്കത്തയ്‌ക്കെതിരെ ആദ്യം ബാറ്റ് ചെയ്ത ഡൽഹി അവസാന ഓവറുകളിൽ അക്ഷരാർഥത്തിൽ വെടിക്കെട്ടിന് തിരികൊളുത്തുകയായിരുന്നു. 20 ഓവറിൽ നാല് വിക്കറ്റ് നഷ്ടത്തിൽ 228. രാജസ്ഥാൻ റോയൽസിന്റെ 226 റൺസിനെയാണ് ഡൽഹി മറികടന്നത്.\nഇന്നിങ്‌സിന്റെ ആദ്യപകുതിയിൽ പൃഥ്വി ഷായുടെ തകർപ്പൻ പ്രകടനമാണ്(66) ഡൽഹിക്ക് അടിത്തറയിട്ടത്. എന്നിരുന്നാലും അവസാന ഓവറുകളിൽ ശ്രേയസ് അയ്യരുടെ (38 പന്തിൽ 88) കിടിലൻ ബാറ്റിംഗാണ് ഡൽഹിയെ ടോപ് ഗിയറിൽ എത്തിച്ചത്. ആന്ദ്രേ റസൽ ഒഴിച്ചുള്ള എല്ലാ കൊൽക്കത്ത ബൗളർമാരും അടി വാങ്ങി.\nആദ്യ ഓവറുകളിൽ തന്നെ ഡൽഹിക്ക് കോൽക്കത്ത പ്രഹരം ഏൽപ്പിച്ചിരുന്നു. ടീം സ്‌കോർ 56ൽ എത്തിയപ്പോഴാണ് ഡൽഹിക്ക് ഓപ്പണർ ശിഖർ ധവാനെ(26) നഷ്ടമായത്. പിന്നീട് ക്രീസിലെത്തിയ നായകൻ അയ്യർ പൃഥ്വി ഷായെയും കൂട്ടുപിടിച്ച് ഡൽഹിയെ ഉയരങ്ങളിലെത്തിക്കുകയായിരുന്നു. 41 പന്തുകളിൽ നിന്നും 66 റൺസ് നേടിയാണ് ഷാ മടങ്ങിയത്. ഇരുവരും ചേർന്ന് 73 റൺസിന്റെ കൂട്ടുകെട്ട് പടുത്തുയർത്തി. രണ്ടാം വിക്കറ്റിൽ ഷായും അയ്യരും ചേർന്ന് 73 റൺസെടുത്തു.\nപൃഥ്വി ഷാ പുറത്തായിട്ടും ശ്രേയസ് അയ്യർ തകർപ്പൻ ഷോട്ടുകളുമായി മുന്നോട്ടു കുതിച്ചു. ഋഷഭ് പന്തും അയ്യരും ചേർന്ന് അവസാന ഓവറുകളിൽ വെടിക്കെട്ട് പ്രകടനമാണ് കാഴ്ചവച്ചത്. അതിനിടയിൽ അയ്യർ 26 പന്തുകളിൽ നിന്നും അർധ സെഞ്ചുറി നേടി.\nഋഷഭ് പന്തും ആക്രമിച്ച് കളിച്ചതോടെ ഡൽഹി സ്‌കോർ 200 കടന്നു. ഇരുവരും ചേർന്ന് 72 റൺസിന്റെ കൂട്ടുകെട്ടാണ് പടുത്തുയർത്തിയത്. പിന്നാലെ 17 പന്തുകളിൽ നിന്നും 38 റൺസെടുത്ത ഋഷഭ് പന്ത് പുറത്തായി. 38 പന്തിൽ 88 റൺസ് നേടി അയ്യർ പുറത്താകാതെ നിന്നു. കൊൽക്കത്തയ്ക്ക് വേണ്ടി ആന്ദ്രെ റസ്സൽ രണ്ടുവിക്കറ്റുകൾ നേടിയപ്പോൾ വരുൺ ചക്രവർത്തി, കംലേഷ് നാഗർകോട്ടി എന്നിവർ ഓരോ വിക്കറ്റുകൾ വീഴ്‌ത്തി. റസൽ 29 റൺസ് മാത്രമാണ് വിട്ടുകൊടുത്തത്. ടോസ് നേടിയ കൊൽക്കത്ത നായകൻ ദിനേഷ് കാർത്തിക് ഡൽഹിക്കെതിരെ ഫീൽഡ് ചെയ്യാൻ തീരുമാനിക്കുകയായിരുന്നു.\nകോഴിക്കോട് നൂറിലേറെ കടകളിൽ മോഷണം നടത്തിയ നാലംഗ സംഘം പിടിയിൽ


Monday 19 March 2018 2:18 am IST\nകൊല്ലം: ഇടതുപക്ഷത്തിന്റെ ഭരണം ചുരുങ്ങിയ കാലം കൊണ്ട് തന്നെ മടുത്ത കേരള ജനത മാറ്റത്തിനായി ആഗ്രഹിക്കുന്നുവെന്ന് ഒ.രാജഗോപാല് എംഎല്‍എ. കൊല്ലത്ത് യുവമോര്‍ച്ച ജില്ലാപഠനശിബിരം ഉദ്ഘാടനം ചെയ്യുകയായിരുന്നു അദ്ദേഹം.\nഅറുപത് വര്‍ഷമായി ഇടതും വലതും ഭരിക്കുന്നു. മുപ്പത് വര്‍ഷം വീതം അവര്‍ക്ക് കൊടുത്ത ജനങ്ങള് അടുത്ത അഞ്ചുവര്‍ഷത്തേക്കുള്ള അവസരം ബിജെപിക്ക് കൊടുത്താലെന്ത് എന്നാലോചിക്കുന്നുണ്ട്. ശക്തമായ പ്രവര്‍ത്തനത്തിലൂടെ ജനങ്ങളിലേക്ക് ഇറങ്ങിചെല്ലേണ്ടത് പാര്‍ട്ടിയുടെ യുവശക്തിയാണ്. ബിജെപി ഇല്ലാതിരുന്ന പല സംസ്ഥാനങ്ങളിലും ഭരണത്തിലെത്താന് പാര്‍ട്ടിക്ക് കരുത്തേകിയത് യുവജനങ്ങളാണ്. കേരളത്തിലും മാറ്റം വരുത്തുന്നത് യുവജനങ്ങളാകും.\nകേരളത്തില് ബിജെപി പ്രവര്‍ത്തകരെ അധികാരം കൊണ്ടും ഭരണസ്വാധീനം കൊണ്ടും അക്രമിക്കുകയും പീഡിപ്പിക്കുകയും ചെയ്യുന്നു. രാഷ്ട്രസേവനത്തിന്റെ ആദര്‍ശം ഉള്‍ക്കൊണ്ട് പ്രവര്‍ത്തിക്കുന്ന രാജ്യത്തെ ഏക രാഷ്ട്രീയപ്രസ്ഥാനമാണ് ബിജെപി. മറ്റുള്ളവര് അധികാരത്തിന് വേണ്ടിയാണ് ഒന്നിക്കുന്നത്. മോദി വിരുദ്ധത മാത്രമാണ് അവര്‍ക്കിടയിലെ ഐക്യബിന്ദു. കോണ്‍ഗ്രസിന് സ്തുതി പാടുകയാണ് ഇപ്പോള് കമ്യൂണിസ്റ്റുപാര്‍ട്ടി. കോണ്‍ഗ്രസിനാകട്ടെ അധികാരം മാത്രമാണ് ലക്ഷ്യം. ഒരു കുടുംബത്തിന് മാത്രം ജയ് വിളിക്കാന് വിധിക്കപ്പെട്ടവരാണ് കോണ്‍ഗ്രസുകാര്. എന്നാല് കുടുംബമോ മതമോ ജാതിയോ സംരക്ഷിക്കാനല്ല, രാഷ്ട്രത്തെ ശക്തിപ്പെടുത്താനാണ് ബിജെപി പ്രവര്‍ത്തിക്കുന്നതെന്നും ഒ.രാജഗോപാല് പറഞ്ഞു.\nയുവമോര്‍ച്ച ജില്ലാ പ്രസിഡന്റ് ടി.വി. സനില് അധ്യക്ഷനായിരുന്നു. ബിജെപി ജില്ലാ പ്രസിഡന്റ് ജി. ഗോപിനാഥ്, ജില്ലാ സെക്രട്ടറി ജി. ഗോപകുമാര്, അഡ്വ. ആര്.എസ്. പ്രശാന്ത്, ആര്.എസ്. സമ്പത്ത്, രാജ്‌മോഹന് വാളത്തുംഗല് എന്നിവര് സംസാരിച്ചു.\nകേരള രാഷ്ട്രീയം ബിജെപിക്ക് അനുകൂലമാകുന്നു


ബിഎസ്എന്‍എല് ക്യാഷ്ബാക്ക് ഓഫര് എസ്എംഎസിനും | Dhanam\nHome Industry ബിഎസ്എന്‍എല് ക്യാഷ്ബാക്ക് ഓഫര് എസ്എംഎസിനും\nബിഎസ്എന്‍എല് ക്യാഷ്ബാക്ക് ഓഫര് എസ്എംഎസിനും\nഓരോ എസ്എംഎസിനും6പൈസ ക്യാഷ്ബാക്ക് ലഭിക്കും\nഉപയോക്താക്കളെ കൂടെ നിര്‍ത്താന് ബിഎസ്എന്‍എല് ക്യാഷ്ബാക്ക് ഓഫര് എസ്എംഎസുകള്‍ക്കും. വരിക്കാര് വിളിക്കുന്ന ഓരോ അഞ്ച് മിനിറ്റിനും6പൈസ വീതം ക്യാഷ്ബാക്ക് കമ്പനി കഴിഞ്ഞ മാസം പ്രഖ്യാപിച്ചിരുന്നു. ഇപ്പോള് ഇത് എസ്എംഎസുകള്‍ക്കും വാഗ്ദാനം ചെയ്യുന്നു.\nബിഎസ്എന്‍എല് ഫോണ് നമ്പറില് നിന്നും അയയ്ക്കുന്ന ഓരോ എസ്എംഎസിനും കമ്പനി6പൈസയാണ് ക്യാഷ്ബാക്ക് ഓഫര് ആയി പ്രഖ്യാപിച്ചിരിക്കുന്നത്. ഓഫര് ലഭിക്കുന്നതിന്, ‘ആക്റ്റ്6പൈസ’ എന്ന് ടൈപ്പ് ചെയ്ത് 9478053334 എന്ന നമ്പറിലേക്ക് എസ്എംഎസ് അയയ്ക്കുക. ഓരോ എസ്എംഎസിനൊപ്പം ആറ് പൈസയുടെ ക്യാഷ്ബാക്ക് ലഭിക്കാന് തുടങ്ങും. ഈ ഓഫര് ലാന്‍ഡ്ലൈന്, ബ്രോഡ്ബാന്‍ഡ്, ഫൈബര് എന്നിവയ്ക്കായി ഡിസംബര് 31 വരെ ലഭ്യമാണ്.\nസബ്സ്‌ക്രൈബര്‍മാര് വിളിക്കുന്ന ഓരോ അഞ്ച് മിനിറ്റിനും6പൈസ നല്‍കുന്ന ഓഫറിനു വന് പിന്തുണയാണ് ലഭിച്ചത്. ബിഎസ്എന്‍എല്ലിന്റെ വയര്‍ലൈന്, ബ്രോഡ്ബാന്‍ഡ്, എഫ്ടിടിഎച്ച് ഉപഭോക്താക്കള്‍ക്കും ഓഫര് ബാധകമാണ്. പണം വരിക്കാരന് ക്യാഷ്ബാക്ക് രൂപത്തില് ക്രെഡിറ്റ് ചെയ്യപ്പെടും.\nPrevious articleഎ സി, ഫ്രിഡ്ജ് വില ജനുവരിയില് കൂടും\nNext articleമാലിന്യത്തിനെതിരെ പോരാടി ഇതാ ഒരു 23കാരി


സ്വന്തം വീടുകളില് പോലും സ്‌ത്രീകള്‍ക്ക് സുരക്ഷിതത്വ ബോധത്തോടെ കഴിയാനാവാത്ത ഒരു സ്ഥലത്ത് എങ്ങനെ ലിംഗനീതിയെക്കുറിച്ച് സംസാരിക്കും ;നടി സ്വര ഭാസ്കർ !!! - metromatinee.com Lifestyle Entertainment & Sports\nസ്വന്തം വീടുകളില് പോലും സ്‌ത്രീകള്‍ക്ക് സുരക്ഷിതത്വ ബോധത്തോടെ കഴിയാനാവാത്ത ഒരു സ്ഥലത്ത് എങ്ങനെ ലിംഗനീതിയെക്കുറിച്ച് സംസാരിക്കും ;നടി സ്വര ഭാസ്കർ !!!\nമലയാള സിനിമയിലെ സ്ത്രീകളുടെ ഉന്നമനത്തിനായുള്ള സംഘടനയാണ് ഡബ്ല്യൂ സി സി. സംഘടനയുടെ രണ്ടാം വാർഷികായിരുന്നു ഇന്നലെ. സ്വന്തം വീടുകളില് പോലും സ്‌ത്രീകള്‍ക്ക് സുരക്ഷിതത്വ ബോധത്തോടെ കഴിയാനാവാത്ത ഒരു സ്ഥലത്ത് എങ്ങനെ ലിംഗനീതിയെക്കുറിച്ച് സംസാരിക്കുമെന്ന് ബോളിവുഡ് അഭിനേത്രി സ്വര ഭാസ്‌കര്. ഡബ്ല്യുസിസിയുടെ രണ്ടാം വാര്‍ഷികത്തോടനുബന്ധിച്ച് എറണാകുളം സെന്‍റ് തെരേസാസ് കോളെജില് നടന്ന പൊതുസമ്മേളനത്തില് സംസാരിക്കുകയായിരുന്നു അവര്.\n“സിനിമയിലുള്ള സ്‌ത്രീകളുടെ വാക്കുകള് നമ്മള് കേള്‍ക്കാന് തുടങ്ങിയിട്ട് അധികം കാലമായിട്ടില്ല. ലിംഗനീതിയെക്കുറിച്ച് സംസാരിക്കണമെങ്കില് അതിനുമുന്‍പ് അവിടെ ഒരു സുരക്ഷിതത്വ ബോധവും വിശ്വാസവുമൊക്കെ വേണം. പക്ഷേ നമ്മുടെ വീടുകള് പോലും അങ്ങനെയല്ല. ലിംഗനീതി മാത്രമല്ല, ജാതിപരമായും വര്‍ഗ്ഗപരമായുമൊക്കെയുള്ള നീതിയും ഇരകള് പോരാട്ടത്തിലൂടെ നേടിയെടുക്കുന്നതാണ്. അല്ലാതെ സവിശേഷാധികാരങ്ങളുള്ളവര് ഒരു ദിവസം വെറുതെ വച്ച് നീട്ടുന്ന ഒന്നല്ല നീതി എന്നത്. സമാനമായ ഒരു പോരാട്ടമാണ് ഡബ്ല്യുസിസിയും നടത്തുന്നത്”, സ്വര ഭാസ്‌കര് കൂട്ടിച്ചേര്‍ത്തു.\nആരോഗ്യവകുപ്പ് മന്ത്രി കെ കെ ശൈലജ ഉദ്‌ഘാടനം നിര്‍വ്വഹിച്ച സമ്മേളനത്തില് നടി രേവതി അധ്യക്ഷത വഹിച്ചു. ബോളിവുഡിലെ പ്രമുഖ നിര്‍മ്മാതാവ് ഗുനീത് മോംഗ, കെ അജിത, ശ്യാം പുഷ്‌കരന്, വിധു വിന്‍സെന്‍റ് തുടങ്ങിയവര് സംസാരിച്ചു.\nactress swara baskar speech in wcc second year anniversary\nരാജ്യത്ത് പരക്കം പായുന്ന ജനങ്ങള്‍ക്ക് നിങ്ങളോട് ഒന്ന് മാത്രമേ പറയാനുള്ളൂ; മോഡിയെ വിമര്‍ശിച്ച് സ്വര ഭാസ്‌കര്\nകേന്ദ്ര സര്‍ക്കാര് നരബലിയ്ക്ക് വിചാരണ ചെയ്യപ്പെടണം; രൂക്ഷ വിമര്‍ശനവുമായി സ്വര ഭാസ്‌കര്\nRelated Topics:swara bhaskar, wcc\nകൈത്തോക്ക് താഴെ വച്ച് അലൻസിയർ , കെട്ടിപിടിച്ച് മോഹൻലാൽ !